
MOSTOVI KOD KRALJEVICE 


Kruno Tonković, Zagreb, profesor Građevinskog fakulteta 


U našim studijama prometnih arterija i mo¬ 
stova na njima, u području istočno od centra gra¬ 
da Rijeke, konstatirali smo, da je potrebno raz¬ 
matrati čitav istočni izlaz iz Rijeke, koji vodi pre¬ 
ma Zagrebu, Crikvenici i na Krk. Pod tim podra¬ 
zumijevamo barem zahvatanje cestovne mreže pod¬ 
ručja od Grobničkog polja na sjeveru do mora i 
otoka Krka. Svakako bilo bi bolje, da se u te studije 
odmah uključe i ostala sredstva prometa: željezni¬ 
ca, luka, aerodromi i plovni kanal, ali ćemo se 
ovdje ograničiti samo na stanovite komponente 
zanimljive za cestovne arterije i njihove prateće 
objekte. 

Mislimo, da se može samo slučajno dobiti opće 
optimalno rješenje neke žile prometa u sklopu os¬ 
talih, ako se u radu ograničimo samo na jednu 
takvu arteriju pa bila ona i magistralna. Zato smo 
se u analizama i projektima koje smo provodili na 
tom području orijentirali na podatke o širokom 
interesnom predjelu pa smo i probleme bazena Ba¬ 


karskog zaljeva irtome zahvatili. Stanoviti podaci, 
koji su vrijedni pažnje u vezi s prelazima preko 
mora, ovdje su ukratko izloženi. 

Ipak, ovaj članak želi imati drugo težište. Na¬ 
mjera je njegova da prikaže red veličina ekonom¬ 
skih odnosa u današnjem prometu na cestama i po¬ 
trebnih investicija za izgradnju nekih — danas na 
prvi pogled možda suviše - smjelih zamisli. Kad se, 
ne izvan naše zemlje nego i kod nas, već govori o 
tome da bi se pokrića potreba, tako eksplozivnog 
cestovnog prometa koji je pred nama, trebala tra¬ 
žiti putem izgradnje u prvom redu onih objekata 
koji su rentabilni tj. onih na kojima se može (tra¬ 
ženjem naknade za uslugu prelaženja od izravnog 
neposrednog korisnika) relativno brzo amortizi¬ 
rati ulog, vrijedno je pogledati o kojem se redu 
veličina radi. To je zanimljivo tim više što na- 
sumična orijentacija, bez prometnog i ekonomskog 
računa, suviše očigledno ne pruža utisak da vodi 
u smjeru ekonomičnih investicija. 

Za konkretni primjer ovdje su prikazane dvije 
visoke investicije, koje su u svojem građevinar¬ 
skom smislu podjednake, ali su one različne u po¬ 
gledu s kojeg ih ovdje promatramo. 

Tokom proteklih godina čekanja na kompleksni 
program prometnog čvora Bakarskog bazena ostva¬ 
rena su tamo već dva veoma značajna objekta: 
Luka Bakar i Rafinerija Urinj. Njihovo prisustvo 
će pri daljnjim rješavanjima svatko poštovati, oni 
će naravno utjecati na programe i projekte pro¬ 
metnih arterija i pratećih sadržaja. No sad nam je 
pred očima činjenica da se i razvoj tih giganata i 
formiranje nekih možda novih objekata i zahtjeva 
treba koordinirati, da bi svi korisnici bili pri dalj¬ 
njem razvoju zadovoljeni. Razvoj grada Rijeke na 
tu stranu i njegovo traženje prostora za rekreaci¬ 
ju je toliko neminovno, da to ne treba posebno is¬ 
ticati. 

Obratimo sad našu pažnju na neke podatke koji 
okružuju izgradnju prelaza preko morskih tjesnaca 
kod Kraljevice. 

1. Prostor Krasica—Praputnjak 

U neposrednom interesnom području Rijeke, a 
pogotovo luke u Bakru, nalazi se jedan blizu mora 
smješteni plato, to je visoravan Krasica—Praput¬ 
njak. Taj predio može biti aktiviran za prateće 
sadržaje luke, u prvom redu luke Bakar, a zatim 
i kao prostor za organizaciju modernog teretnog 
prometa. 

Druga visoravan je Grobničko polje, no ta se 
ravnica nalazi daleko od obale i na višoj nad¬ 
morskoj visini. Ako uzmemo u obzir da se plato 
Krasica—Praputnjak može planirati na koti oko 
180 do 200 m nadmorske visine, a da se Grobničko 
polje nalazi na koti preko 300 metara, vidimo da 
se je povoljnije orijentirati na predio oko Krasice, 
na kojeg se može prebaciti, neposrednim uređaji¬ 
ma, teret luke Bakar. Na njemu imade mjesta 
za buduća željeznička postrojenja, za kamionski 
kolodvor, za skladišta, za izlaz možebitnog budu¬ 
ćeg plovnog kanala i za cestovne čvorove. 

S toga prostora se može tada odvesti i novim 
ekspresnim autoputom teretni i drugi promet pre¬ 
ma Zagrebu, bilo po sadašnjoj cesti, bilo onom 
koja će ići dolinom Kupe, ili pak cestom koja će 
dolaziti od Novog, ili kojom drugom trasom. 

Na tom platou treba početi cestovni obilazak 
Rijeke, danas kroz Dragu, sutra vjerojatno preko 
Grobnika. 

Za luku Bakar, pa i za spoj na stanicu Rijeke, 
današnja pruga u Škrljevu leži previsoko. Ako se 
i zadrži sadašnja željeznička pruga za daljnju bu¬ 
dućnost, postavlja se pitanje ne bi li bilo uputnije 
razviti tu prugu prije Drage, tamo gdje imade više 
slobodnog terena i gdje se to može učiniti jefti¬ 
nije. Ako tako načinimo, tada će se pruga naći 
na tom platou već u neposrednoj budućnosti. Izla¬ 
zak pak buduće ekspresne prometnice šinskog vo¬ 
zila (željeznice) tunelom kroz Gorski kotar na tu 
visoravan je također povoljan. Studije oko pro¬ 
vođenja pruge ovim ili onim smjerom, zadržava¬ 


nje sadašnje ili izgradnja nove ekspresne pruge 
dolinom Kupe, ili pak trasom preko Ogulina pre¬ 
ma Novom, nisu dovršene, no za primijetiti je 
da je plato Krasice povoljan za sve tri promatrane 
varijante. 

Za cestovnu mrežu ti su podaci također zna¬ 
čajni. Postavlja se pitanje kuda provesti magi¬ 
stralnu arteriju od istoka u Rijeku i kuda je pro¬ 
vesti obilazno oko Rijeke. Ona treba proći negdje 
po platou Krasice. 

Zato se može očekivati da će se na tom pro¬ 
storu formirati mnogi objekti teretnog prometa. 
Ali ti objekti ne smiju se smjestiti promatrani 
svaki za sebe, nego se trase magistrala moraju 
ukomponirati međusobno i u ostale sadržaje na 
Krasici. Stoga je potrebno što prije urbanistički 
riješiti čitav predjel, od mora do podnožja bre¬ 
gova koji okružuju sa sjevera Krasnicu. 

2. Buduća prolazna arterija Rijeke 

Već duže vremena nalazi se u projektiranju 
»obilazna cesta« Rijeke, koja je tako nazvana 
pred kojih 15 godina, kada se još nije imalo punu 
predodžbu o širenju grada na sjever. Ta je arte¬ 
rija položena negdje na koti 100 m nad morem 
po obroncima zaleđa Rijeke, te nije dignuta na 
gornji plato Drenove i Kastva. Ona prolazi, na 
području koje nas ovdje zanima, kroz Orehovicu 
i po južnoj padini udoline Drage, te se penje na 
prevoj Vitoševo i nastavlja dalje; za sada nedefi¬ 
nirano, s priključkom na sadašnju Jadransku ce¬ 
stu, ili nastavlja svojom trasom prema Križišću. 
Ta arterija pri Orehovici dolazi u neposrednu bli¬ 
zinu sada projektiranog budućeg ranžirnog kolo¬ 
dvora i sve do Vitoševa leži u dolini, bez kontakta 
s morem. Dalje zatim, nakon stanovitog sektora 
gdje se otvara vidik na luku Bakar, ona će pro¬ 
laziti, spomenutim područjem teretnog prometa do 
iza Praputnjaka, a valjda i sve dalje Vinodolom 
do Bribira, daleko od mora. Sve to nije turistički 
zanimljivo. Ako uz to uvažimo primjedbu da ta 
obilazna cesta otuđuje centar Rijeke prolazniku i 
turistu, pa time smanjuje prihode i štetuje trgo¬ 
vini grada, da ona ne rješava ulazak i prolaz kroz 
centar grada, tada si moramo postaviti pitanje što 
uz izgradnju te arterije (koju u principu nitko 
ne osporava, izuzev toga da će to biti obilaznica 
Rijeke) još treba učiniti da bi se centar grada pro¬ 
metno sredio i potencirao. Sam tranzitni promet 
i tako može tek za suviše dugi niz godina amor¬ 
tizirati investiciju koja je potrebna za njenu iz¬ 
gradnju, pa ta arterija treba biti odmah ukloplje¬ 
na u cestovnu mrežu grada i već zbog sadašnjeg 
stanja razvoja grada apsorbirana u njegovu pro¬ 
metnu shemu. Uz nju je potrebno još povećati 
kapacitete ulica koje idu u centar. 

3. Prolaz kroz centar grada 

Spoj s centrom sa svih strana, prijeko je po¬ 
treban za život grada koji je prirodno u centru 
najživlji. Taj se spoj može ostvariti nizom obje- 

kata i zahvata, od kojih je najveći izgradnja vija- 
dukta od kolodvora Rijeke do Piramide, te dalj¬ 
njim širenjem mreže ulica, zatim izgradnjom mo¬ 
sta za spoj sušačkog bulevara preko uvale Rječine 
izravno na današnji Muzej u Ulici žrtava fašizma, 
nadalje, drugim arterijama, koje će na istočnoj 
strani, koju upravo razmatramo, centralni gradski 
promet dovesti na Pećine i na Krimeju. 

Od Piramide dalje na istok postoje dvije mo¬ 
gućnosti, koje treba obje iskoristiti. Jedno je pro¬ 
bijanje nove Kumičićeve ulice, a drugo je nasta¬ 
vak i pojačanje sadašnje ulice Pećine i povrh nje 
ulice Polić-Kamova na Martinščicu, i vođenje te 
arterije preko Martinščice u Kostrenu. U Kostreni 
nas očekuje predviđeno novo veliko naselje i neki 
drugi sadržaji koji će proširiti grad do Urinja. 

4. Upađnica uz obalu 

Jedna od najpovoljnijih trasa za uži gradski 
promet, a uz to trasa prikladna i kao turistička 
arterija, na istočnom području Rijeke je ona koja 
prolazi Kostrenom. Na Području Urinja i Šoića 
smjestila se velika rafinerija INA. Sadašnji pro¬ 
laz Jadranske ceste kroz područje te industrije 
nije povoljan i zato se već dugo govori o tome, 
da treba izgraditi novi sektor te javne ceste, koji 
će se odvajati — ispred raskršća u Urinju od 
sadašnje trase — prema sjeveru i preko brijega 
opet spojiti sa sadašnjom cestom. Taj spoj po glav¬ 
nom projektu, koji je izrađen, dug je 2200 metara. 
Njime bi sadašnja cesta ostala unutarnja cesta 
Rafinerije. i ! j* 

Za Jadransku cestu takva rekonstrukcija znači 
daljnje pogoršanje njenih elemenata. 

Uz to sadašnja cesta obilazi Bakarski zaljev, 
pa je dionica od Urinja do Kraljevice duga cca 
15 km. Zavoji su oštri, kolovoz je teško održavati 
zbog toga što trasa na dugom dijelu prolazi tere¬ 
nom s osulinama. Za proširenje te ceste, koje traži 
već današnji promet, trebalo bi na takvom terenu 
utrošiti velika sredstva. 

Na karti vidimo poznatu činjenicu da se može, 
slijedeći pravac Jadranske ceste u Kostreni, tu 
trasu skratiti na svega šest kilometara. Skraćenje 
iznosi 9 km, na dionici od 15 km. Što to znači za 
cestovni promet lako je uvidjeti ako se, u poda¬ 
cima o prometu, pogleda broj vozila koja tuda 
prolaze, te broj autobusnih linija. Kad bi se ta 
veza ostvarila bila bi udaljenost Krka od Rijeke 
kraća za tih devet kilometara, a za toliko bi se 
Rijeci približila turistička i kupališna područja 
Kraljevice i Crikvenice. Pri tom postoji još razlika 
u vremenu, jer brzina vozila na novoj dionici može 
biti u prosjeku dvostruka od one na sadašnjoj 
cesti, dakle odnos je 15 : 3. 

Kostrena će sadržavati magistralnu cestu u bu¬ 
dućem naselju kao vrlo široku gradsku aveniju. 
U tu će arteriju (od koje je jedan dio sadašnja 
Jadranska cesta koja tuda prolazi) spojnom cestom 
u Martinščici također pritjecati promet. Tako će 
se u Kostreni skupiti taj promet i onaj iz centra 
grada, pa će se sve to naći pred Rafinerijom Urinj. 


Za njega nije podesna sadašnja, niti rekonstrui¬ 
rana, Jadranska cesta koja iz Urinja vodi najprije 
u dno zaljeva i opet natrag na razmak od kojih 
1000 m od trase kuda je prošla pred 12 km. 

Može se primijetiti, da će novom obilaznom 
cestom Rijeke biti izbjegnuto obilaženje Bakar¬ 
skog zaljeva, jer će ta cesta izbiti (na Vitoševo) 
u dno zaljeva, dakle će se raditi samo o produže¬ 
nju tokova za polovinu dužine zaljeva. Ali, linija 
obale Rijeka—Kostrena je posve ispružena i samo 
za promet koji će odmah od Matulja (bez ulaženja 
u grad) proći obilaznom cestom bit će ta trasa 
do Kraljevice duža za otprilike pola dužine za¬ 
ljeva. Za gradski promet je korištenje te arterije 
za spoj na Kraljevicu i Krk ovdje prikazano oko¬ 
lišanje, a za izlaz iz centra treba najprije nekom 
upadnicom stići na obilaznu cestu. 

Pritisak što ga čini promet na Urinju je takav, 
a bit će to i u budućnosti, da je i za rafineriju 
najbolje da se na podesan način propusti jedna 
jaka cestovna žila izravno duž obale na Kraljevicu 
te da se time prisutnost rafinerije u bilo kojem 
opsegu, kao zapreke prometu, učini nezanimlji¬ 
vom. 

5. Neki odnosi dalje na istoku 

Govori se o spoju kopna s otokom Krkom i 
dalje s ostalim otocima, koji bi se spojili putem 
moderno uređenih trajekata u lanac kopno—more 
—kopno itd. Pri tome Krk, kao relativno veliko 
kopno, imade naročito značenje ne samo u pogledu 
njegovog samostalnog razvoja nego, ako se razmak 
između Rijeke i Krka smanji predloženim mostom 
za 9 km tada će se Krk moći razviti u prigradsko 
područje Rijeke. 

Sama veza Krka s kopnom može se danas, 
s obzirom na znatno manji današnji intenzitet 
prometa, ostvariti i pomoću nekoliko trajekata, 
razmještenih duž obale: u Kraljevici, Jadranovu, 
Crikvenici, Novom. Razmak od kopna do otoka je 
malen, a u doba kad postoji najezda turista (i onih 
stanovnika koji na toj obali sezonski borave i koji 
su vrlo gusto naselili obalu) stanje je takvo da 
stvorena gustoća života mora eksplodirati i izliti 
se upravo na Krk. No današnje stanje na otoku 
Krku nije takvo da bi se izgradnja mosta na otok 
nametala s jednakim ekonomskim elementima kao 
prelaz ulaza u zaljev. Tu moramo računati s inter¬ 
vencijom države, jer je za zajednicu važno da 
tako veliki otok bude spojen mostom s kopnom. 
Uz to se može očekivati da će se pojaviti tada 
i ekonomski interesenti koji će otok koristiti za 
smještaj svojih objekata. 

Za brzinu i udobnost spoja Kraljevice, Crikve¬ 
nice i Krka s Rijekom, pa dakle i za intenzivnost 
daljnjeg razvoja tih područja presudno je stanje 
ceste oko Bakarskog zaljeva i dužina te dionice. 
Ako se taj sektor skrati, i poboljša u elementima, 
tada se može dobiti na vremenu ne samo za spoj 
s Krkom nego i s ostalim mjestima istočno od 
Kraljevice. 

Iz podataka vidimo, da ovdje predloženu iz¬ 
gradnju prelaza tjesnaca Bakarskog zaljeva treba 
postaviti na prvo mjesto, da ona treba prethoditi 
izgradnji mosta na Krk, tim više što će se ona 
brzo amortizirati i što će ona učiniti opravdanim 
povezivanje Krka mostom, a ne samo trajektima. 

6. Prelaz preko zaljeva 

Prolazniku oko Bakarskog zaljeva, od Urinja 
do Kraljevice, nameće se pitanje zašto se nije 
prešlo izravno na drugu stranu tjesnaca; to pita¬ 
nje, dakle, nije ništa novo. Novo je jedino to da 
taj prijedlog dajemo u tehnički dokumentiranom 
opsegu i da možemo kod današnjeg stanja prometa 
na toj cesti pokazati: da li je takva — i koliko 
je takva — izgradnja ekonomski opravdana. Za 
taj izravni spoj postoje argumenti i protivargu- 
menti, koji se mogu ovako iskazati: 

6. 1. Novoizgrađena rafinerija Urinj diktira da 
ju se ne smeta javnom cestom te traži da se sada¬ 
šnja cesta ostavi kao interna cesta tog postrojenja; 
da se izgradi spomenuta rekonstrukcija od Urinja 
preko Šoića, na drugu stranu brijega. To kao da 
govori da se tuda ne bi mogla izgraditi nikakva 
cesta, a kamoli nova magistrala. Svakako je činje¬ 
nica da je rafinerija veoma značajan objekt i da 
njenim zahtjevima treba udovoljiti, samo ti se 
zahtjevi ne moraju formulirati kao ukidanje bilo 
kakvog prolaza. Teren je rafinerije toliko visinski 
razvijen, da se može cestu provesti npr. tunelom 
kroz čitavo to područje, na dubini i po tlocrtnom 
položaju takvom da cesta ne može niti na koji 
način smetati, niti površinske niti dubinske objekte 
rafinerije. Tlo je kamenito i odlično je prikladno 
u tom smislu. 

Možemo na tom području, koje je dugo svega 
cca 1000 do 1500 metara, izgraditi povrh ceste 
armirano betonski svod te onemogućiti spoj ceste 


i rafinerije. Možemo cestu ukopati u teren, u du¬ 
boki usjek, te njega presvoditi. Ako se izgradi 
svod preko ceste, to može biti tako jaka konstruk¬ 
cija da će podnijeti sve eventualnosti i nepogode 
koje bi se mogle dogoditi u rafineriji. Mogla bi 
postojati opasnost za instalacije prilikom minira¬ 
nja, ali to nije argument za lokaciju ceste nego 
uvjet za izvođača radova. 

Mi možemo cestu provesti tako da ona za rafi¬ 
neriju i njeno funkcioniranje kao da uopće ne 
postoji, po svim detaljnim zahtjevima rafinerije. 

6. 2. Na stanovitoj dužini nova izravna cesta 
izložena je jakoj buri koja će činiti cestu nesigur¬ 
nom za promet. 

I sadašnja je cesta na stanovitom dijelu tom 
vjetru izložena (sektor: Bakarac — okuka pred 
Kraljevicom), a nova je cesta kraća pa je i sektor 
izloženosti kraći. Na mostu i njegovim prilazima, 
počevši od izlaska iza brijega nad Kraljevicom, 
predvidjeli smo sa sjeverne strane ceste mrežu 
koja će kao vjetrobran pružati zaklon vozilima. 
Takve su mreže već na nekim objektima s uspje¬ 
hom primijenjene, one su povoljne jer ne zatva¬ 
raju posve vidik, a umiruju zrak na mostu. 

6. 3. U luku Bakar mogu ulaziti najveći bro¬ 
dovi, i takvi koji ne mogu ući u druge evropske 
luke. Most smo podignuli na kotu cca 82 m nad 
morem, što je znatno više od internacionalne 
maksimalne slobodne visine za prolaz brodova. 
Most bi mogli i više dignuti, ako to lučki organi 
smatraju potrebnim, no mislim da je predviđena 
visina slobodnog prostora nad morem i tako vrlo 
obilna. 

6. 4. Sadašnja cesta prolazi sklizavim terenom 
koji stvara neravnosti na kolovozu, pa postoji i 
opasnost za vožnju; nedavno je na toj relaciji 
izgrađen čak čelični most preko osuline. Kako je 
taj čitav teren pun osulina može se dogoditi da 

Skica 3: Tipski profili nove arterije 


će trebati takve pothvate ponavljati, a oni su 
skupi i ne dovode do definitivnog smirenja terena. 
Visina kosine po kojoj osulina postoji iznosi oko 
100 metara. 

Sadašnja cesta prolazi kroz mjesto Bakarac i 
u tom prolazu ugrožen je promet na cesti i život 
stanovnika. Uz to cesta prolazi, s čitavim prome¬ 
tom Jadranske ceste, neposredno kroz kupalište, 
a uskoro će tu, možda, postojati i lučka postro¬ 
jenja. 

Okuka pred Kraljevicom na ulazu u zaljev je 
poznato mjesto prometnih nezgoda zbog zavoja 
malog radijusa, velike nepreglednosti s velikim 
kutom zavoja. 

Modernizacija sadašnje ceste u arteriju s bo¬ 
ljim tlocrtnim elementima, te povećanje širine te 
ceste na barem 12 m planuma bilo bi skupo, a 



Skica 4: Uzdužni profil spoja Urinj-Kraljevica 

izgradnja bi ometala promet na cesti, što znači 
daljnje gubitke, na koje možemo zaboraviti ali ih 
netko mora snositi. 

6. 5. Na tjesnacu je potrebno izgraditi veliki 
most kojemu je otvor 400 m, to bi bio most naj¬ 
većeg raspona u našoj državi. 

U pogledu izdataka to je pitanje ekonomskog 
računa, a što se tiče samog mosta, ako ga se dobro 
projektira i izvede, to bi bila atrakcija na obali. 
Mi smo unatrag dvadesetak godina odgojili dovo¬ 
ljan broj inženjera koji su u stanju da takav objekt 
ostvare bez posebnih problema, osobito ako se 
gradi od čelika. Za materijal smo predvidjeli čeli¬ 
čnu konstrukciju, stoga što je ona na takvom ras¬ 
ponu opravdana. Uz to se most nalazi na ulazu 
u luku pa je, za svaki slučaj i u izvanrednim 
okolnostima, potrebno da se konstrukcija može 
lako ukloniti i popraviti, te da ne može omesti 
prolaz za plovila. 

6. 6. Za potrebe industrije nafte predviđena je 
izgradnja naftovoda od Bakra do Siska. Radovi su 
već u toku. Za spoj Urin ja na Sisak postoje dvije 
mogućnosti. Jedno je da se ide oko zaljeva na 
Škrljevo, a drugo da se pređe mostom preko tje¬ 
snaca. Prelazom po mostu može se na samom naf¬ 
tovodu uštedjeti nekoliko miliona novih dinara. 

7. Podaci o prometu 

Prema ovom prijedlogu postiglo bi se skraćenje 
dužine današnje ceste na relaciji Kostrena — Kra¬ 
ljevica za 9,1 km prema sadašnjih 15,4 km bilo bi 
novih 6,3 km. 

Podaci o opterećenju ceste dobiveni od nad¬ 
ležnih organa, odnose se na protekle godine, kako 
je to dano na grafičkom prikazu. U računu ćemo 
predvidjeti, da će se opterećenje ceste na toj rela¬ 
ciji povećavati, kao i do sada, i to: u pet godina 
da će se promet podvostručiti. 

Korist izgradnje nove arterije sastoji se u skra¬ 
ćenju dužine puta, koji treba prijeći, te o ubrzanju 
prolaza dotične dionice od one kojom se može proći 
sadašnjom cestom prema brzini kojom se može 
proći novom trasom. Prosječnu brzinu na sada¬ 
šnjoj cesti, koja imade znatno slabije elemente, 
računamo ipak sa 40 km/h. Na novoj trasi, koja 
imade minimalni radijus zavoja 600 m i maksi¬ 
malni uspon od 3°/o računamo s prosječnom brzi¬ 
nom prolaza od 80 km/h. 

Vrijednost prevoza računamo: za osobna vo¬ 
zila: vožnja 1,0 din/km, čekanje 5,0 din/h... 
autobuse: vožnja 3,0 din/km, čekanje 25 din/h .. . 
za kamione: vožnja 0,6 din/t/km, tj. prosječno 
6 din/km, čekanje 200 din/h. 

Prema statističkim podacima bio je dnevni 
godišnji prosjek vozila, na relaciji Martinščica— 
Novi u periodu od 1962. do 1966. ovaj: 

velikih kamiona 110 do 270, malih kamiona 
50 do 100, autobusa 100 do 150, ostala vo¬ 
zila 800 do 2000. 

U četiri godine broj vozila se je otprilike po¬ 
dvostručio. Mjereno po tonaži porast je bio pro¬ 


sječno 3500 do 7600 tona. Dnevni prosječni broj 
autobusa i kamiona bio je (1966) 525 s tonažom 
od 4700 svega, od toga 374 kamiona s tonažom 
3500. Odnos dnevnog maksimuma (1965) prema 
prosjeku je: 7260:2240 dakle 3,3:1. Odnos pro¬ 
meta za vrijeme od 16 sati i onog za 24 sata je 
7260 : 6260 tj. 0,86. 

Najveće satno opterećenje nije zabilježeno, no 
možemo približno uzeti da je ono 2000 vozila na 
sat. 

Za račun je zanimljiv prosjek godine. Uz jed¬ 
naki porast prometa u slijedećih 5 godina: dnevno 
4000 vozila, od toga 800 kamiona i autobusa tj. 
cca 7000 t/dan, što je neto cca 4500 t/dan. 



Skica 5: Grafički prikaz prometa 


8. Ekonomski račun prometa 

Korisnost izgradnje uslijed skraćenja puta iz¬ 
nosila bi: za osobna vozila cca 11 mil., za auto¬ 
buse cca 2 mil., za kamione 9 mil. godišnje, dakle 
ukupno cca 22 miliona godišnje. 

Korisnost izgradnje uslijed skraćenja vremena 
za prelaz iznosila bi: za osobna vozila cca 3 mil., 
za autobuse cca 1 mil., za kamione cca 22 mil. 
godišnje, dakle ukupno cca 26 miliona. 

Oboje daje uštedu od cca 48 miliona dinara. 

Za određivanje pristojbe za uslugu korištenja 
prelaza imali bismo ove odnose (računato na je¬ 
dan prelaz): 

osobna vozila: 

ušteda 11,6 din., predviđena taksa 1 din/vozilo 
autobusi: 

ušteda 39,8 din., predviđena taksa 40 din/vozilo 
kamioni: 

ušteda 246,0 din., predviđena taksa 50 din/vozilo 

U podacima o prometu dato je opterećenje ceste 
i visine pristojbi koje bi se mogle naplaćivati na 
tom prelazu, da se s njima otplati investicija. Bu¬ 
dući da bi i dalje ostala sadašnja cesta onima za 
prolaz koji ne žele platiti pristojbu, to se one mogu 
uvesti bez problema, konačno, danas se već nor¬ 
malno naplaćuje prevoz na trajektima, pa zašto 
da se to ne čini i na takvom specijalnom prelazu. 
Pri tom su pristojbe, koje smo predvidjeli, manje 
od onih na trajektima. 

Navodimo pregled godišnjih prihoda koji se 
mogu tim putem ostvariti, a zatim rekapitulaciju 
potrebnih investicija i amortizacija koje su s time 
u vezi. Podaci su pesimistički, jer smo se željeli 
kretati na nivou minimalnih prihoda prema mak¬ 
simalnim investicijama. 

Prema podacima o prometu moguća godišnja 
ušteda iznosi cca 50 miliona dinara (novih). 

Ako uzmemo u obzir, da će se prelazom kori¬ 
stiti samo dio vozila, tada bi ušteda bila kojih: 
30 miliona dinara. 

(Osobna vozila: 0,7 X 14 mil. = 9,8 mil.. . auto¬ 
busi: 1,0 X 3 mil. = 3,0 mil. . . kamioni: 0,6 X 
X 31 mil. = 18,6 mil.). 

Godišnji prihod od prolaznika računamo s na¬ 
vedenim taksama za prelaz i s time da pretpo¬ 


stavljamo, da će se s prelazom koristiti: 70°/o osob¬ 
nih vozila, 100% autobusa i 60% kamiona, od onih 
koji prolaze relacijom Rijeka—Kraljevica. 

Računamo da će režija ubiranja taksa iznositi 
godišnje 3% prihoda pa će čisti prihod biti: 

osobna vozila: 0,7 X 3200 X 365,1 = cca 800 000 

autobusi: 1,0 X 200 X 365,40 = cca 3 000 000 

kamioni: 0,6 X 600 X 365,50 = cca 6 000 000 

Tako računati prihod od usluga na prelazu iz¬ 
nosio bi dakle otprilike: 9,5 miliona novih 
dinara godišnje. 

(Nastavit ćemo s podacima o potrebnim 
objektima i investicijama) 


GRADNJA LUKE LATAKIJA 

Ing. Sergije Nonveiller INGRA — Zagreb 


Uvod 

Ove godine se navršava deset godina cd završe¬ 
tka radova na izgradnji luke Latakije. Za vrijeme 
građenja, koje je trajalo od početka 1953 do početka 
druge polovine 1957. godine, dosta se raspravljalo 
i pisalo u stručnoj i dnevnoj štampi o ovom 
radu. Ali cjeloviti prikaz građevinskog po¬ 
duhvata nije nikada objavljen, pa se to čini sada, 
povodom desete godišnjice uspješnog završetka ra¬ 
da na ovom prvom velikom jugoslavenskom gra¬ 
dilištu u inostranstvu. 

1. Opći podaci 

Morska obala Sirije proteže se od Turske do 
Libanske granice, duga je 173 km; nije razvijena, 
nema prirodnih uvala i otoka. Ima samo četiri pri¬ 
morska gradića: Latakiju, Djeble, Banias i Tartus. 
Ostalo je nenaseljeno. Prekomorski promet Sirije 
odvijao se preko Latakije, jedinog primorskog gra¬ 
da sa manjom lukom, koja je bila slabo zaštićena, 
i plitka. Služila je za lučke operacije manjih raz¬ 
mjera i zaštitu teglenica i remorkera od nevreme¬ 
na. U luku su mogli ulaziti samo manji brodovi i 
jedrenjaci, dok su veći brodovi ostajali van luke 
na sidrištu, gdje su se preko teglenica - vršile ope¬ 
racije utovara i istovara. Utovar i istovar na brodu 
obavljao se brodskim mehaničkim sredstvima, a u 
luci isključivo ručno. I sidrište ispred stare luke 
bilo je nesigurno i brodovi su ga napuštali za vri¬ 
jeme oluja, koje su veoma česte, i sklanjali se pred 
otok Cipar, udaljen oko 70 milja od Latakije. Zbog 
nesigurnosti sidrišta, dugih i primitivnih operacija 
utovara i istovara- parobrodarska društva su ne¬ 
rado upućivala svoje brodove u Latakiju. 

Do 1948. godine skoro čitav prekomorski trans¬ 
port Sirije odvijao se preko luka Bejrut u Libanu 


i Aleksandrete u Turskoj. Od 1949. godine sirijska 
je vlada činila napore za preorijentaciju svog pre¬ 
komorskog transporta preko nacionalne luke Lata- 
kija. Napori su bili veoma uspješni, jer je njen 
promet stalno rastao, kao što se vidi iz ovog pre¬ 
gleda : 


Godina 

Uvoz/Izvoz u t 

1948. 

33.000 

1949. 

184.000 

1952. 

431.000 

1957. 

1,064.000 

Sada 

oko 2,000.000 


Oko 68% prikazanog prometa je izvoz. 

Uočivši važnost latakijske luke za Siriju, njene 
nacionalne interese i prekomorsku trgovinu zemlje, 
kao i nemogućnost razvoja luke bez njenog osjetnog 
proširenja, sirijska je vlada dala izraditi projekte 
na osnovu kojih je početkom 1952. godine raspi¬ 
sana internacionalna licitacija za gradnju luke. 

U oštroj konkurenciji sa 11 poznatih svjetskih 
građevinskih poduzeća, gradnju je dobilo Pomor¬ 
sko građevno poduzeće iz Splita, koje je oktobra 
1952. godine potpisalo ugovor za izvođenje radova. 
Tim aktom je jugoslavensko socijalističko građe¬ 
vinarstvo prvi put prekoračilo nacionalne granice 
i preuzelo izvođenje velikih radova van svoje do¬ 
movine. 

2. Projekt 

Projektom i ugovorom bila je predviđena grad¬ 
nja ovih objekata: 

— glavnog lukobrana, 

— glavne obale, 

•— istočne obale u starom lučkom bazenu, 

SI. 1: Stara latakijska luka 


— južnog i sjevernog kamenog nasipa, 

— zemljanog nasipa pozadi obale, 

— iskopa lučkog bazena i 

— opreme sidrišta. 

Kasnije je projekt i ugovor proširen još jednim 
objektom: 

— pristaništem za utovar žitarica. 

Ukupna površina luke zaštićena lukobranom iz¬ 
nosi oko 44 hektara. Lukobran zaštićuje i staru 
latakijsku luku, koja je danas poseban bazen u 
sklopu nove luke. 

Kapacitet luke je velik. Uz novu obalu može 
pristati >5 brodova od 15.000 t, na sidrištu u lučkom 
bazenu ima mjesta za još 5 brodova do 30.000 t. 
Uz pristanište za utovar žitarica može pristati brod 
od 10 do 12.000 t. Produbljenjem stare luke i grad¬ 
njom istočne obale kapacitet ovog bazena je znatno 
povećan, u njemu sada ima mjesta i za veće bro¬ 
dove, za 2 do 3 broda od 3.500 t. 

Nova luka opremljena je najsuvremenijim luč¬ 
kim uređajima. Na nasutim površinama izgrađeno 
je više velikih skladišta, od kojih jedno na više 
spratova. Izgrađen je i veliki silos za žitarice, 30.000 
t kapaciteta, pomoću kojeg se brod od 12.000 t može 
uto variti u roku od 24 sata, rad za koji je ranije 
trebalo 10 do 12 dana. Istovar i utovar brodova 


obavlja se pomoću suvremenih lučkih dizalica (8 
komada od 3 t i jedna od 30 t). Luka ima vlastitu 
električnu centralu od 2.700 kw. Po dovršenju svih 
radova, postrojenja i uređaja 1960. godine, ova se 
luka svrstala u red najmodernijih i najbolje opre¬ 
mljenih na Bliskom istoku. 

U skoroj budućnosti predviđa se gradnja željez¬ 
nice Alepo—Latakija, s kasnijim produženjem Ale- 
po—Kamišlija na sirijsko-iraekoj granici. Dužina 
pruge iznosit će oko 700 km. Ovim spojem luka će 
biti povezana ne samo sa svojim prirodnim zale¬ 
đem u Siriji nego i sa ostalim zemljama Bliskog 
istoka, koje prema njoj gravitiraju. Gradnja že¬ 
ljeznice će svakako doprinijeti povećanju prometa 
luke. Za ovaj slučaj projektom je predviđena mo¬ 
gućnost njenog proširenja izgradnjom novih obje¬ 
kata: 

— gata u novom lučkom bazenu između luko¬ 
brana i nove obale, 

— putničke obale pred ulazom u staru luku i 

— sekundarnog lukobrana koji će omogućiti 
gradnju novih obala i gatova, što će znatnije 
povećati kapacitet luke. 

Sekundarni lukobran trebao je da zaštićuje luku 
od sjevernih i sjeverozapadnih vjetrova i morao se 
graditi već u prvoj etapi s ostalim objektima i ra- 

dovima. Međutim, ispitivanja na modelu luke (u 
Delftu u Holandiji) pokazala su da je lukobran su¬ 
višan, jer je luka s ove strane zaštićena sa oko 5 km 
'udaljenim prirodnim rtom. Stoga je njegova grad¬ 
nja otpala. 

Generalni projekt luke izradila je engleska fir¬ 
ma Sir Aleksanđer Gibb and Partners iiz Londona. 
Generalnim projektom određene su samo osnovne 
linije luke i budućih objekata, kao i dubine ba¬ 
zena. Za glavni lukobran određen je tip, profil i 
podjela kamena na kategorije, određeni su tipovi 
glavne i istočne obale i date su glavne konture za 
ostale objekte. Razrada projekta prepuštena je iz¬ 
vodi ocu, uz odobrenje nadzornih organa. 

Projekti su razrađeni i detaljirani od projekt¬ 
nog biroa »Obala« iz Splita, glavni projektant ing. 
Bruno Donati u saradnji s ing. Adamom i ing. Ra- 
dicom. 

Pristanište za utovar žitarica projektirala je 
danska firma »Kampsax«, koja je nadzirala rad. 

3. Izvođenje radova 

Ugovoreni rok početka gradnje počeo je sa 1. XI 
1952. godine. 

Dovršenje gradnje bilo je predviđeno u dvije 
etape: I etapa — 50 mjeseci (do 31. XII 1956. godine). 
Do ovog roka luku je trebalo osposobiti za prijem 
brodova. II etapa je trajala još 12 mjeseci, tako da 
krajnji rok dovršenja ovog velikog objekta je is¬ 
ticao 31. XII 1957. godine. 

Radom se započelo u januaru 1953. godine, dva 
mjeseca nakon ugovorenog roka, sa veoma opsež¬ 
nim pripremnim radovima. Veličina priprema bila 


je uvjetovana veličinom zadatka i specifičnim uslo- 
vima rada i života u Siriji. Pripremni radovi oba¬ 
vljani su u oba buduća centra proizvodnje, u Lata- 
kiji i u kamenolomu u Burdj Islamu, 30 km sje¬ 
vernije. 

Izgrađeno je i rekonstruirano oko 10 km putova. 
Izgrađene su stambene kolonije u Latakiji i kame¬ 
nolomu, vodovod u Latakiji, instalacija za pitku 
vodu u kamenolomu, kanalizacije, instalirana elek¬ 
trična rasvjeta itd. 

Izgrađene su i montirane električne centrale: 

1 agregat od 220 KW i jedan od 30 KW u Latakiji, 

2 agregata od 220 KW i jedan od 30 KW u kameno¬ 
lomu. Izgrađeni su objekti za radionice, skladišta, 
garaže itd. Montirani su radionički strojevi i ostala 
oprema. 

Za zaštitu plovnih objekata od nevremena iz¬ 
građena je privremena zaštitna lučica u Latakiji, 
koja je kasnije zatrpana, i manje sklonište za bro¬ 
dove u kamenolomu. Da bi se lučica u Latakiji 
mogla upotrebljavati za plovne objekte, trebalo je 
iskopati oko 35.000 m 3 podmorskog materijala. To¬ 
kom 1954. godine izgrađen je navoz za popravak 
teglenica i ostalih manjih plovnih objekata do 300 t 
težine. 

Izgrađeni su objekti i montirana oprema vezana 
za radne procese, pomoćni uređaji u kamenolomu, 
tvornica betona, mala drobilana itd. 

Izvođenju radova prethodila je opća organiza¬ 
ciona studija rada. Izrađen je projekt organizacije, 
koji je obuhvaćao organizaciju proizvodnje i odgo¬ 
varajuće kalendarske planove rada. Kasnije je svaki 
građevinski proces još detaljnije proučen i određen 

je tehnološki slijed radnih operacija od kojih je bio 
sastavljen. U zavisnosti od raspoloživog radnog vre¬ 
mena određen je njegov proizvodni kapacitet i po 
njemu su dimenzionirana sredstva rada, strojeva i 
ljudi. Raspoloživo radno vrijeme svakog procesa 
određeno je na temelju projekta organizacije gra¬ 
dilišta. Svi građevinski procesi bili su potpuno me¬ 
hanizirani. Radna mjesta na kojima su se odvijale 
radne operacije građevinskih procesa također su 
projektirana i po projektu ostvarena. Posebna briga 
je bila posvećena kretanju materijala unutar poje¬ 
dinih procesa. Svi procesi su tokom rada pažljivo 
proučavani i poboljšani, kada je to bilo moguće i 
opravdano. 

Ostvarenje plana praćeno je dnevnom evidenci¬ 
jom ostvarenih količina. Dnevno ostvarenje plani¬ 
ranih količina bilo je garancija pravovremenog do¬ 
vršenja radova i garancija da se proizvodni tro¬ 
škovi kreću u granicama kalkulacije. 

Koncepcija projektiranja i planiranja proizvod¬ 
nje bila je dosljedno sprovedena. Ali je zadatak bio 
olakšan jer je broj građevinskih procesa gradilišta 
bio relativno mali, a jednom organizirani procesi 
trajali su dulji vremenski period, mjesecima i go¬ 
dinama. 

Uporedo s pripremama organizirana je proizvod¬ 
nja, u granicama koje je dozvoljavalo pristizanje 
sredstava, strojeva, radnog kadra, materijala itd. 
Skoro su svi strojevi stigli na gradilište s osjetnim 
zakašnjenjem. 

Može se reći da su prvi koraci u Siriji bili vrlo 
teški. Osim s internim teškoćama, uprava gradilišta 
se borila i s čitavim nizom vanjskih, kao što su: 
nepoznavanje lokalnih prilika, propisa i zakona, 
običaja, atmosferskih prilika i njihovog uticaja na 
rad, a naročito rada na moru; bilo je teškoća s lo¬ 
kalnom radnom snagom, s nepoznavanjem jezika 
itd. I javno mijenje Sirije nije u ovom početnom 
periodu bilo sklono Jugoslavenima, koji su bili 
mnogo napadani u štampi. Općenito su jugoslaven¬ 
ski građevinari bili smatrani nesposobnima za iz¬ 
vršenje ovako velikog građevinskog zadatka i su¬ 
sretalo ih se s nepovjerenjem. Sve je to pridonijelo 
stvaranju nervoze kod radnih ljudi, što je negativ¬ 
no uticalo na rad. 

Zahvaljujući svestranoj pomoći iz zemlje, koja 
je počela ozbiljnije pristizati kada je uočena težina 
situacije, i velikim naporima članova kolektiva, do 
prve polovine 1954. godine savladane su sve počet¬ 
ne teškoće, završeni pripremni radovi, organizirani 
glavni proizvodni procesi i postignuti prvi zadovo¬ 
ljavajući proizvodni rezultati. 

Za gradnju latakijske luke organizirani su ovi 
glavni građevinski procesi: 

— proces proizvodnje kamena, 

— proces proizvodnje betona i 

— procesi organizirani na građevinskim objek¬ 
tima. 


Proces proizvodnje kamena 

U objekte latakijske luke ugrađeno je ukupno 
oko 1,3 milijuna m 3 kamena, sortiranog u pet ka¬ 
tegorija: 


kategorija 

težina kamena 

u t 

količina u °/o 

A/B 

cd 

0 

do 

0,25 

oko 65 

C 

od 

0,2'5 

do 

2,0 

oko 18 

D 

od 

2,0 

do 

10,0 

oko 17 

E 

od 

10,0 

do 

15,0 


F 

od 

15,0 

do 

20,0 



Kamenolom je ležao uz more 13,5 milja sjeverno 
od Latakije. Udaljenost kopnom iznosila je oko 30 
km, po djelomično lošem putu. Kamen je brečast 
vapnenac, djelomice razlomljen, s pukotinama, is¬ 
punjen crljenicom, što je otežavalo eksploataciju 
kamenoloma. Glavni problem organizacije proiz¬ 
vodnje kamena bio je transport od kamenoloma do 
Latakije. Transport je bio moguć na dva načina, 
kopnom i morem. Oba načina imala su svojih pred¬ 
nosti i nedostataka. Za transport kopnom trebalo 
je izgraditi oko 17 km nove ceste i nabaviti kamion¬ 
ski park. Za transport morem se raspolagalo s plov¬ 
nim objektima, ali je rad bio izložen velikom riziku 
radi izloženosti krcališta nevremenu. Morska obala 
Sirije izložena je vjetrovima III i IV kvadranta i 
potpuno nezaštićena. Oluje nastupaju naglo, s brzi¬ 
nom vjetra do 120 km/sat, a razvijaju valove i do 
6 m visine. Nakon dugih diskusija i temeljitog pro¬ 
učavanja problema usvojen je ipak transport mo¬ 
rem kao povoljniji i ekonomičniji, iako riskantni]j. 

U vezi s transportom kamena morskim putem 
trebalo je riješiti i problem zaštite plovnih objekata, 
koji će se za vrijeme oluja zateći u kamenolomu 
daleko od Latakije. Jednostavnim sredstvima, ko¬ 
rištenjem jednog malog otočića, izgrađene su dvije 
zaštitne lučice za 3 do 4 plovna objekta. Kad je 
nevrijeme dolazilo sa istoka, plovni objekti su se 
sklanjali u zapadnu lučicu i obratno, kad je nevri¬ 
jeme dolazilo sa zapada plovni objekti su prelazili 
u istočni dio lučice. 

Proces proizvodnje kamena sastojao se iz ovih 
faza: 

— otpucavanje kamena, 

— sortiranja kamena u kategorije i utovar u 
kamione, 

— transport u kamenolomu do morske obale i 
pretovar u teglenice, 

— transport kamena do Latakije morskim pu¬ 
tem i ugrađivanje u objekte. 

Otpucavanje kamena 

Otpucavanje je moralo udovoljiti zahtjeve eko- 
konomičnosti i kretati se u granicama određenih 
omjera propisanih kategorija. Nije se smjelo dogo- 

SI. 3: Kamenolom 


diti da se kod otpucavanja većih kamenih katego¬ 
rija stvaraju prekoplanske sitnije kategorije koje 
se moraju odbaciti, odnosno otpuca veća količina 
sitnijeg kamena od stvarno potrebne za objekte. 
Radi lakšeg sortiranja otpucani kamen je morao 
ležati u širokom frontu i nije smio tvoriti velike 
i visoke gomile. 

Otpucavalo se na tri načina: običnim, serijskim 
i komornim miniranjem. Običnim miniranjem se 
radilo na početku proizvodnje u kamenolomima I i 
II. Rezultati su bili nezadovoljavajući zbog velike 
potrošnje eksploziva a otpucavanje nije davalo ve¬ 
like kategorije. Kasnije je ovaj sistem primjenjen 
isključivo za usitnjen kamen, podbijanje nogu, ure¬ 
đenje i čišćenje kamenoloma, bušenje tunela za 
komorne mine i si. 

Serijsko miniranje bilo je zamišljeno kao glavni 
način eksploatacije kamenoloma. Davalo je dobre 
rezultate, ali je bilo nepodesno, jer se nije mogla 
minirati čitava visina masiva odjednom. Moralo se 
raditi u terasama od 8 do 10 m visine, jer bušilice 
nisu radile dublje. Otpucavanje serijskim minama 
primjenjivalo se uglavnom u kamenolomu III, gdje 
je visina masiva odgovarala mogućnostima bušilica. 

U ljetu 1954. godine prešlo se na otpucavanje s 
komornim minama. Ono je zadovoljilo postavljene 
zahtjeve, osim potrošnje eksploziva, koja je bila 
nešto veća od potrošnje sa serijskim minama. Ko¬ 
mornim minama eksploatirao se kamenolom IV, 
gdje je visina masiva iznosila od 20 do 35 m. Veli¬ 
čina otpucanih komora bila je različita. Otpucavane 
su komore koje su izbacile do 30.000 m 3 litice odje¬ 
dnom. Ove velike komore su se pokazale nepodesne 
zbog otežanog sortiranja kamena, pa se kasnije pre¬ 
šlo na male komore do 10.000 m 3 litice. Sa serijskim 
minama otpucavalo se odjednom oko 2.000 m 3 litice. 


Sortiranje kamena u kategorije 
i utovar u kamione 

Sortiranje kamena bila je najteža radna opera¬ 
cija u kamenolomu. Sortiralo se s utovarnim stro¬ 
jevima raspoređenim u tri grupe: 

— automatske lopate i bageri kašikari za kate¬ 
goriju od 0 do 0,25 t (A/B); 

— polip i 15-tonska dizalica za kategorije od 
0,25 do 10,0 t (C i D); 

— dizalice od 24 t za kategorije cd 10 do 20,0 t 
(E i F). 

Dizalice su utovarivale kamen komad po komad, 
opasivanjem čeličnim užetom ili radom s posebnim 
kliještima. 

Za izvlačenje velikih komada kamenja iz gomila, 
vrlo se uspješno upotrebljavao veliki buldožer. 

Svi su strojevi bili samohodni na gusjenicama. 

Sortirani kamen se tovario na kamione koji su 
ga odvozili do mora, gdje su se nalazila krcališta za 
pretovar u teglenice. U slučaju uzburkanog mora, 



SI. 4: Samohodna 20-tonska dizalica i kamen 
kategorije »F« 

kad se kamen nije mogao tovariti izravno u tegle¬ 
nice, odvozio se u deponije smještene pored krca- 
lišta ili u samom kamenolomu. Svrha deponija je 
bila, osiguranje normalne otpreme kamena u Lata- 
kiju, kada je i.z bilo kojih razloga sortiranje i utovar 
iz otpucane gomile bilo otežano, te da se očisti otpu- 
cani kamen i tako stvori front za daljnji rad i nova 
otpucavanja. Deponije su odigrale ulogu regulatora 
stalnosti proizvodnog kapaciteta i bile su vrlo ko¬ 
risne iako je radni proces bio opterećen jednom 
radnom operacijom više. Kroz deponije je prošio 
oko 10% velikih kategorija kamena i vrlo mala 
količina sitnijih kategorija. 

Transport u kamenolomu i 
pretovar u teglenice 

Postojala su dva prijedloga za organizaciju unu¬ 
trašnjeg transporta u kamenolomu: transport vago- 
netima i kamionski transport. Ovaj posljednji je 
prihvaćen kao pogodniji i jeftiniji, što se potvrdilo 
i u radu. Transport kamionima pokazao se upravo 
idealan za rad u kamenolomu, jer su vrlo brzi i po¬ 
kretljivi, mogu pristupiti na bilo koje mjesto bez 
posebnih uređaja i si. Održavanje pristupa do go¬ 
mila, gdje je ležao materijal, bilo je jednostavno. 
Povremenim sipanjem rabljenog motornog ulja po 
površini, pristupi su bili skoro kao asfaltirani. Ko¬ 
madi kamenja razbacani po pristupima nakon ot¬ 
pucavanja, otklanjali su se buldožerom. 

Transport od kamenoloma do mora obavljao se 
15-tonskim kamionima kiperima za kamen do 2,0 t 
težine, a 30-tonskim prikolicama i platformama vu- 
čenim auto-traktorima za sve ostale kategorije. Iz¬ 
nimka je bio kamen od 0,25 do 2,0 t težine koji se 
djelomice prenosio na prikolicama u posebnim že¬ 
ljeznim sanducima čija će se uloga opisati kasnije. 

Transportne daljine iznosile su od 100 do naj¬ 
više 2000 m. Daljina transporta je zavisila o kate¬ 
goriji mjesta utovara i istovara. Količinski najveća 
kategorija — A/B — prenosila se prosječno od 100 
do 400 m daljine. 

Pretovar se obavljao u posebno izgrađenim i 
opremljenim krcalištima. Izgrađeno je ukupno 6 
krcališta sa posebnim karakteristikama i služila su 
za utovar određenih kategorija kamena u teglenice. 

Za kamen kategorije A/B, od 0 do 0,25 t težine, 
izgrađena su ova krcališta: 

— Kiper krcalište I gdje se kamen preko čelič¬ 
nog žljeba izravno utovarivao u teglenice kipanjem 
iz kamiona. Ovaj način nije bio najpogodniji radi 
izloženosti teglenica valovima za vrijeme utovara, 
koji je trajao oko 2,5 sata. 

— Mali silos sadržine 300 m 3 kamena. Sastojao 
se od popločane kosine zatvorene sa strane teškim 
drvenim balvanima u vidu lijevka. Na dnu lijevka 
bila su montirana željezna vrata, koja su se otva¬ 
rala pomoću vitla. Kad se teglenica vezala pod silo¬ 
som, vrata su se otvarala i kamen je gravitacijom 
padao u teglenicu. Utovar silosa trajao je oko 2,5 
sata, dok je operacija istovara trajala svega neko- 



Sl. 5: Mali silos sadržine 300 m 3 kamena kategorije 
A/B u času punjenja klapete 

liko minuta. Ovaj jeftin i jednostavan uređaj zado¬ 
voljio je svim zahtjevima. 

— Veliki silos je bio skup i kompliciran uređaj. 
Sastojao se od lijevka sadržine oko 10.000 m 3 isko¬ 
panog u jednom omanjem brežuljku u kamenolo¬ 
mu. Na dnu lijevka bila su izrađena dva izlazna 
tunela u kojima su montirane transportne trake 1,0 
m široke, koje su vodile do pristaništa preko drvene 
mosne konstrukcije. Kamen se iz silosa izvlačio če¬ 
ličnim ekstraktorima, koji su kamen prenosili na 
80 m duge transportere, a ovi u teglenicu. Ovaj 



SI. 6: Shematski prikaz velikog silosa 



SI. 7: Značni snimak velikog silosa za kamen 
kategorije A/B, s mosnom konstrukcijom koja nosi 
transportere za utovar kamena u klapete. Lijevo se 
vidi derik krcalište za kampen kategorije D } E, F i 
željezne posude 

dobro zamišljeni uređaj nije zadovoljio zbog veli¬ 
čine i težine kamenja koji se transportirao (do 0,25 
t po komadu). Kasnije je ovaj uređaj iskorišten za 
utovar manjih količina kamenih otpadaka, i za ovu 
sitnu granulaciju odlično je poslužio. 

Za kamen kategorije C (0,25 do 2,0 t) izgrađeno 
je kiper krcalište II koje je bilo slično opisanom. 
Da se ne bi oštećivale teglenice krčanjem ovako 
velikih kamenih kategorija izravnim kipanjem iz 
kamiona, prethodno se u njih sipao zaštitni sloj od 
kamenih otpadaka. 

Za utovar kamena većih kategorija (D F), do 
20,0 t težine, izgrađena su dva krcališta na kojima 
su montirani derik kranovi*. 2 derik krana nosi¬ 
vosti od 10 t, i 2 derik krana nosivosti od 30 t. 10- 
-tonski kranovi služili su i za utovar kategorije C 
opasivanjem kamenih blokova čeličnim užetom. 
Utovar kategorije C trajao je vrlo dugo. 

30-tonski kranovi služili su i za utovar ranije 
spomenutih željeznih sanduka. 

Utovar kamena pomoću derik kranova najviše 
je zadržavao teglenice. Zato su bili smješteni u za¬ 
štićenim lučicama kamenoloma, pa su se opeiacije 
utovara mogle obavljati i za vrijeme jačeg talasanja 
mora. Sva ostala krcališta izrađena su na potpuno 
otvorenoj i nezaštićenoj obali. Ovakav način rada 
predstavljao je izvjestan rizik, koji se nije mogao 
izbjeći, jer je gradnja zaštitnog lukobrana u kame¬ 
nolomu predstavljala težak, dugotrajan i skup po¬ 
duhvat. Da bi se rizik sveo na najmanju mjeru or¬ 
ganizirana je posebna mornarska ekipa, koja je 
imala zadatak da osigura i bdije nad plovnim objek¬ 
tima za vrijeme rada. Ova je služba odlično funk¬ 
cionirala, te zahvaljujući njoj i dobro organiziranoj 
metereološkoj službi, u kamenolomu se nisu pre- 
trpili nikakvi gubici, iako je bilo veoma teških 
časova za vrijeme oluja. 


Transport kamena u Latakiju 

Prevoz kamena iz kamenoloma do Latakije oba¬ 
vljao se remorkiranjem teglenica sa dva velika re- 
morkera od 900 i 1800 KS. Odjednom su se teglile 
3 i 4 teglenice, utovarene sa 750 odnosno 1000 m 3 
kamena. 

Formiranje konvoja, lučke operacije sa tegleni¬ 
cama i svim ostalim plovnim objektima, obavljalo 
se pomoću 3 mala remorkera od 240 KS i nekoliko 
motornih čamaca, od 60 do 100 KS. 

Remorkiranje teglenica na otvorenom moru iz¬ 
među kamenoloma i Latakije bio je težak i riskan¬ 
tan rad, koji je od pomoraca zahtijevao velike na¬ 
pore, stalnu budnost i opreznost. Naši pomorci su 
ovaj zadatak umjesno ispunili. 

Ugradnju kamena u objekte opisat ćemo u tačci 
»Procesi na građevinskim objektima«. 

Podaci o radu u kamenolomu 

U nastavku dajemo orijentacione podatke za se¬ 
rijsko i komorno otpucavanje kamena, kao i po¬ 
datke o radu u kamenolomu: 

Serijsko miniranje: 

— izbušena rupa 0 75 mm 

— srednja dubina izbušene rupe 8.0 m 

— međusobni razmak rupa 4.0 m 

— udaljenost rupa od čela 

kamenoloma 4—4.5 m 

— brzina bušenja rupa 3.8 m/sat 

— učinak: na 1 m bušotine oboreno 

j e oko 6.8 m 3 litice 

Otpucavalo se električnim paljenjem. 


Komorno miniranje 


Broj 

komora 

Dužina otpora u m 

1. 2. 3. 

količina 

eksploziva 

oboreno 
m 3 litice 

eksploziv 

kg/m 3 litice 

2 

12.0 

12.0 

1.263 

5.000 

0.254 

2 

12.0 

12.0 

2.500 

13.300 

0.188 

2 

10.5 

11.5 

1.880 

5.000 

0.375 

3 

12.5 

13.0 14.0 

6.980 

30.000 

0.233 


Ukupno 12.623 53.300 


Za proračun količine eksploziva poslužila je 
knjiga »WEICHELT«; Handbuch der gewerblichen 
Sprengtechnik 1953. 

U Latakiji je postignuta ova prosječna potro¬ 
šnja eksploziva: 


kod otpucavanja običnim 

minama oko 
serijskim minama oko 
i komornim minama oko 


0.35 kg/m 3 litice, 
0.25 kg/m 3 litice, 
0.26 kg/m 3 litice. 


Upotrebljavao se skoro isključivo eksploziv ju¬ 
goslavenskog porijekla. 

Kamen je vađen u ovim približnim razmjerima: 
sa običnim minama 15% od ukupne količine 

sa serijskim minama 47% od ukupne količine 

s komornim minama 38% od ukupne količine 

Za 1 sat rada kompresora, prosječnog kapaci¬ 

teta od 7.00 m 3 zraka na minut, otpucalo se pro¬ 
sječno 18.2 m 3 litice. 

Sortiranje, utovar i trasnport kamena u kame¬ 
nolomu: 


Kat. kamena 
u tonama 

Vrst stroja i 
kapacitet 

učinak 

m 3 /sat 

0 — 0.25 

kašikar 1 m 3 , aut. lopata 1.25 

m 3 

28,5 

0.25— 2.0 

polip 1 m 3 15 t dizalica 

12.8 

2.0 —20.0 

24 t dizalica 

8.6 

2.0 —20.0 

buldožer za izvlačenje iz gomile 34.0 

0 —20.0 

kamioni 15 t, prikolice 30 t 

12.6 


Svi učinci se odnose na m 3 rastresitog materi¬ 
jala. Odnos litica: rastresiti materijal bio je 1:1.4. 

Utovar u teglenice: količine u m 3 rastresitog 
materijala 



Krcalište 

Kat. 

A/B 

C 

' DEF u 

sati 

količ. 

sati 

količ. 

sati 

količ. 

Sredn 

m 3 /s 

1 . 

Kiper I 

2.65 

275 



104 

2. 

Mali silos 

0.70 

275 



394 

3. 

Veliki silos 

2.65 

275 



104 

4. 

Kiper II 



4.80 

250 

52 

5. 

Derik 10 t 



9.00 

250 

28 

6. 

Derik 30 t 



1.50 

105 4.15 

220 C/70 


DEF/53 


Prosječno su po vožnji tegljene 2 i pol tegle¬ 
nice, prosječno utovarene sa 230 m 3 rastresitog ka¬ 
mena, tj. u jednoj vožnji je prosječno prevezeno 
570 m 3 rastresitog kamena. Utrošci radnog vre¬ 
mena remorkera vide se iz ove tablice: 


Remorker 


teglenje sati 

Stajanje 

sati 

_L OJ 

l ■ i — j 

o 

puno 

prazno 

ukupne 

a 

rt $ w 

© 

1800 KS 

2.64 

2.10 

4.74 

4.30 

9.04 

53 

900 KS 

2.90 

2.30 

5.20 

6.70 

11.90 

44 


Za čitav radni proces u kamenolomu od otpuca- 
vanja do utovara u teglenice utrošeno je 1.56 rad¬ 
nih sati za m 3 rasresitog materijala. U ovom broju 
uključeni su svi radnici u proizvodnji. 

Proizvodnja kamena je bila najveći i najteži 
zadatak. O njemu je zavisio uspjeh rada i krajnji 
rok dovršetka objekta. Stoga je čitav proces pro¬ 
izvodnje bio svestrano proučen. Izrađen je projekt 
organizacije s detaljno proučenim operativnim pla¬ 
nom rada — tzv. redom vožnje — koji je povezao 
i ujednačio sve faze procesa od otpucavanja u ka¬ 
menolomu do ugradnje u objekte u Latakiji. Red 
vožnje je bio razrađen za period od jedne sedmice 
i obuhvaćao je sve radne operacije procesa unutar 
24 sata uključivo ugradnju u objekte u Latakiji. 
Nad njegovim ostvarenjem stalno je bdjela dispe- 
čerska služba — operativni rukovodioci — koji su 
sa važnijim operativnim tačkama procesa bili u 
stalnoj radiofonskoj vezi. 

Dobro organizirani proces rada, stalna kontrola 
nad njegovim ostvarenjem i ekspeditivno otkla¬ 
njanje svih smetnja doprinijeli su sigurnom ostva¬ 
renju, a kasnije i premašenju postavljenog plana. 
Prosječno dnevno se u Latakiju ugrađivalo oko 
2.500 m 3 rastresitog kamena, dok se maksimalna 
ugradnja kretala oko 4.500 m 3 /dan. Uspješna pro¬ 
izvodnja i ugradnja kamena omogućila je dovr¬ 
šenje rada za 6 mjeseci prije roka predviđenog 
ugovorom. 

Prosec proizvodnje betona 

Na gradilištu latakijske luke proizvedena je ova 
količina betona: 


Objekt 


Lukobran 


Glavna 

obala 

Istočna 

obala 


Opis rada 


Količina m 3 
pojedinačno ukupno 


blokovi 

26.800 


spojevi među blokovima prefabricirani 

360 


spojevi među blokovima lijevani na objektu 

1.260 


zaštitni zid lukobrana na kopnu 

2.500 


ploča i parapet 

31.200 

62.120 

blokovi 

29.800 


nadmorski zid 

4.150 


temelj lučkih dizalica 

570 

34.520 

sidrene ploče 

200 


armirano betonska kruna 

160 

360 


Ukupno 

97.000 

Po načinu ugradnje ova se količina dijelila na 
dvije osnovne grupe: 

— beton prefabriciranih elemenata, koje su go¬ 
tove ugrađivalo u objekte, cca 57.160 m 3 , 

— beton ugrađen u objekte u svježem stanju, 
cca 39.840 m 3 . 

Početkom 1953. godine naručeno je u Njemačkoj 
(tvornica Ibag) kompletno postrojenje za proiz¬ 
vodnju betona. Postrojenje je montirano na polu- 
otočiću koji je sa zapadne strane zaštićivao opera¬ 
tivnu lučicu. Ovo mjesto je izabrano iz razloga jer 
je ležalo pored mora i bilo pristupačno plovnoj 
60 tonskoj dizalici, koja je prefabricirane blokove 
preuzimala i premještala u deponije ili na mjesto 
buduće ugradnje. 

Proces proizvodnje betona sastojao se iz ovih 
faza: 

— snabdjevanje materijalom i njegovo deponi¬ 
ranje na gradilištu, 

— pranja i prosijavanja agregata, doziranja 
agregata i cementa te miješanja, 

— transporta svježeg betona, i 

— ugradnje betona. 

Snabdjevanje materijalom i 
nj egovo deponiranj e 
na gradilištu 

Šljunak 

Bilo je zamišljeno da se beton proizvodi tucani¬ 
kom dobivenim drobljenjem kamena dovezenog 
morskim putem iz kamenoloma. Međutim, poka¬ 
zalo se da je proizvodnja tucanika skuplja od na¬ 
bavke prirodnog šljunka, kojeg ima u nepregled¬ 
nim količinama na plažama Sirije. Pogodnog na¬ 
lazišta u neposrednoj blizini Latakije nije bilo, pa 
se šljunak prevozio kamionima iz nalazišta koji su 
bili 30—50 km udaljeni južno od Latakije. Da bi 
se dobila povoljna granulacija, šljunak se istovre¬ 
meno prevozio iz 2 nalazišta, jednog za manju gra- 
nulaciju, do 25 mm, i drugog za veću, od 25—60 
mm promjera zrna. Šljunak su kopali i prevozili 
svojim kamionima sirijski dobavljači. 

Šljunak se iz kamiona sipao na transporter koji 
ga je dizao na 20 m visine, odakle je gravitacijom 


padao u deponiju, u veliku gomilu u obliku čunja. 
Radi spriječavanja segregacije tokom pada, šlju¬ 
nak je u deponiju padao kroz vertikalnu čeličnu 
cijev, koja je u čitavoj visini imala niz otvora iz 
kojih je šljunak postepeno curio u deponiju. I 
obratno, prilikom vađenja iz deponije, šljunak je 
kroz otvore ponovno ulazio u cijev, a iz ove na 
drugi trasporter na njenom dnu, koji ga je dalje 
prenosio do uređaja za pranje i prosijavanje. Ka¬ 
pacitet je iznosio oko 4000 m 3 šljunka. Samo gornji 
dio deponije, oko 2.000 m 3 , stalno se trošio za pro¬ 
izvodnju betona i dnevno dopunjavao. Donji dio 
deponije predstavljao je opretavinu rezervu koja 
se ponovnim prebacivanjem na transporter upo¬ 
trebljavala samo onda kad je nestalo šljunka u 
gornjem dijelu deponije. U toku trogodišnjeg rada 
tvornice betona, svega se nekoliko puta upotrijebio 
rezervni šljunak iz donjeg dijela deponije. 

Pijesak 

Pijesak veličine zrna do 2.0 mm služio je kao 
dodatak šljunku i kopao se u nalazištima udalje¬ 
nih od Latakije oko 8 do 10 km. I pijesak su ispo¬ 
ručivali sirijski dobavljači. Pijesak se iz kamiona 
sipao na transporter, koji ga je izravno prenosio 
u silos za pijesak, jer je bio potpuno čist i nije ga 
trebalo prati. 

Cement 

Za sve vrste betona upotrebljavao se isključivo 
domaći cement; za betone koji su bili u dodiru 
s morem trascement sa dodatkom 30% kumanov 
skog crvenog trasa, a za sve druge betone obični 
portlandcement. Cement je po kvaliteti zadovoljio 
svim oštro postavljenim tehničkim propisima. 

Cement se iz Jugoslavije dopremao brodom. U 
Latakiji se tovario u teglenice, koje su pristajale 
neposredno pred skladištem cementa, u sastavu 
tvornice betona. Iz skladišta se cement prenosio 
vagonetima do elevatora, koji ga je dizao u silos 
i električni dozator za cement. 

Voda 

Miješanje i kvašenje betona obavljalo se vodom 
iz gradskog vodovoda. 

Pranje i sijanje agregata, 
doziranje agregata i cementa, 
miješanje 

Ovaj dio procesa bio je potpuno mehaniziran i 
određen tehnološkom shemom nabavljenog postro¬ 
jenja. 

Agregat se sortirao u silose za ove frakcije: 

Silos »A« za pijesak 0— 2 mm 

Silos »B« za šljunak 1— 4 mm 

Silos »C« za šljunak 4—26 mm 

Silos »D« za šljunak 26—60 mm 

Doziranje agregata i cementa bilo je automat¬ 
sko, električnim putem. Iako na postrojenju nije 
bilo ozbiljnijih kvarova ni većih zastoja, ipak nije 
u cjelosti zadovoljilo zahtjevima proizvodnje. Po¬ 
strojenje je zauzimalo mnogo prostora, tražilo ve¬ 
like i skupe pripreme radova, a montaža je bila 
komplicirana. Električni dozator za cement nije 
dobro radio, a gumena remenja, s kojima tvornica 
obiluje, stalno su pucala, navodno radi velikih 
vrućina koje vladaju u Siriji. 

Transport svježeg betona 

Transport svježeg betona obavljao se na dva 
načina, zavisno o mjestu ugradnje: 

— vagonetima — beton koji se ugrađivao u 
prefabricirane blokove u neposrednoj blizini tvor¬ 
nice betona, i 

— kamionima — beton koji se ugrađivao u 
objekte u svježem stanju. 

Vagonetima je prevožen beton koji se ugradio 
neposredno pored tvornice betona. Najveća trans¬ 
portna daljina iznosila je oko 200 m. Do segrega¬ 
cije nije dolazilo. Na ovaj način je prevezeno oko 
57.000 m 3 betona. Beton se sipao u kalupe gravita¬ 
cijom, prevrtanjem vagoneta. 

Kamionima je prevožen beton ugrađivan u lu¬ 
kobran i na glavnoj obali. Na ovaj je način ukupno 
prevezeno 39.000 m 3 betona. Najveća daljina pre- 
voza iznosila je oko 1600 m. Pristupi od tvornice 
betona do mjesta ugradnje bili su odlični, tako da 
nije dolazilo do segregacije tokom transporta. 

Manja količina betona proizvedena je pored 
objekta, gdje se beton ugrađivao, npr. za korjen 
lukobrana, istočnu obalu itd. U ovom slučaju se 
dozirani agregat dovozio kamionima iz tvornice 
betona, a na mjestu ugradnje miješao uz dodatak 
cementa. 

Ugradnja betona 

Beton prefabriciranih betonskih blokova ugra¬ 
đivao se u željezne kalupe, koji su se prije upo¬ 
trebe premazali rabljenim motornim uljem. Kuba- 
tura blokova iznosila je od 18 do 24 m 3 betona. 
S garniturom od 18 kalupa betonirana je količina 
od oko 57.000 m 3 betona; kalupi su nakon dovr¬ 
šetka rada još uvijek u dobrom stanju. 


Nabijanje betona bilo je isključivo pervibrato- 
rima od 100 mm promjera, na pneumatski pogon. 
U skladu s tehničkim propisima, željezna oplata 
mogla se skidati nakon 36 sati, blok se mogao di¬ 
zati i premještati s mjesta gdje je betoniran nakon 
7 dana, a ugraditi ga se moglo nakon 21 dan. Radi 
skučenosti prostora oko tvornice betona, blokovi 
su nakon 7 dana premještani u deponije, na luko¬ 
branu, a kasnije i obali, gdje su ostali do ugradnje. 
Za svaki blok se vodila tačna evidencija održa¬ 
vanja ovih rokova. 

U toku betoniran ja nije smjelo doći do prekida 
koji bi trajali duže od 1/2 sata. Do tog roka se mo¬ 
glo nesmetano nastaviti sa betoniranjem, ali nakon 
toga bio je predviđen posebni postupak za nasta¬ 
vak rada. Neugrađeni a već izmiješani beton mo¬ 
rao se bacati, ako nije bio miješan i stalno podrža¬ 
van u nevezanom stanju. 

Ugrađivanje betona u objekte opisano je u tačci 
»Procesi na glavnim objektima«. 

Kvalitet betona bio je odličan i iznad propisa¬ 
nog tehničkim uslovima. S količinom od 275 kg 
cementa na m 3 gotovog betona trebalo je postići 
čvrstoću od 175 kg cm 2 nakon 28 dana. Međutim 
postignuta je srednja čvrstoća od 350 kg cm 2 . Na¬ 
žalost ovo se preimućstvo nije moglo iskoristiti za 
snižavanje količine cementa, koja je bila određena 
tehničkim uslovima a investitor nije pristajao da 
se snizi. I svi ostali propisi kvaliteta — vodonepro- 
pusnost i si. bili su mnogostruko premašeni. 

Za kontrolu kvaliteta organiziran je dobro opre¬ 
mljen terenski laboratorij. Laboratorj je raspola¬ 
gao i sa prešom za betonske kocke, pritiska 500 t, 
domaće proizvodnje. 

Postignuti kapacitet tvornice betona iznosio je 
u prosjeku 10.5 m 3 betona sa dvije miješalice od 
500 1, s utroškom od 5.4 radničkih sati za m 3 goto¬ 
vog betona, u kojima su uključeni svi radnici u 
proizvodnji, u pripremi betona, betoniranju i pri¬ 
premi čeličnih i ostalih oplata. 

Procesi organizirani 
na građevinskim objektima 

Glavni lukobran 

Glavni lukobran je dug 1.435 m, zaštićuje lučke 
bazene od valova i nevremena III i IV kvadranta. 
Dimenzioniran je za val od 7.75 m visine. Projek¬ 
tiran je kao kameni nasip na pretežno pjeskovitom 
tlu. Profil nasipa je zoniran u pet kategorija ka¬ 
mena od 0 do 20 t težine po komadu. Od najmanjih 
kategorija do 2 t težine izvedena je jezgra nasipa, 
koja je s vanjskih strana zaštićena zonama velikih 
kamenih kategorija od 2 do 20 t. Najteža katego¬ 
rija kamena (od 15 do 20 t) ugrađena je s vanjske 
strane lukobrana, prema otvorenom moru, na mje¬ 
stu gdje je udarac valova najjači. 

Na vrhu kamenog nasipa je kruna od betona, 
koja se sastoji od dva dijela: 

— od 4 reda prefabriciranih betonskih temelj¬ 
nih blokova težine od 35 do 55 t, i 

SI. 9: Karakteristični presjek lukobrana i faze ugradnje kamena 


— betonske ploče s parapetom, 11,5 m široke i 
2.0 m debele, lijevane na mjestu. Parapetni zid za¬ 
vršava na koti + 5,0 m iznad srednjeg morskog 
raža. On bi trebao da zaštićuje lučki bazen od pre- 
liva valova. Međutim, usprkos prilične visine, pre- 
liv valova je velik i kod srednjih oluja. Ovo je je¬ 
dan od razloga zašto je lukobran tako projektiran, 
da uz njega ne mogu pristajati brodovi. 

Baza nasipa nalazi se na dubini od 5,0 do 18,0 m 
Širina baze nasipa varira, u korijenu lukobrana je 
oko 45 m, a na glavi oko 82 m. 

Rad na lukobranu odvijao se u tri uporedna 
radna procesa: proces ugrađivanja kamena, proces 
polaganja temeljnih betonskih blokova, i proces 
betoniranja ploče i parapetnog zida. U suštini su 
procesi bili samo završne faze ranije opisanih po¬ 
moćnih procesa proizvodnje kamena i betona. 

U lukobran su ugrađene ove količine kamena: 


Kategorija 

Težina 

u t Količina u m 3 Primjedbe 

A/B 

0 

do 

0.25 

683.900 


C 

0.25 

do 

2.0 

230.200 


D 

2.0 

do 

10.0 

71.000 


E 

10.0 

do 

15.0 

98.900 


F 

15.0 

do 

20.0 

62.000 


B 

0.01 

do 

0.25 

10.000 

(za ravnan je 
podloge) 



Ukupno 

1.156.000 

m 3 


Ugrađivanje kamena u profil lukobrana obav¬ 
ljeno je u šest faza, uvjetovanih projektiranim pro¬ 
filom i nastojanjem da se izbjegne izbacivanje na¬ 


sutog kamenog materijala van profila lukobrana 
djelovanjem oluja na još nedovršeni nasip. Faze 
su utvrđene nakon ispitivanja utjecaja valova na 
model lukobrana. Pojedine faze su u toku gradnje 
pretrpile nekoliko jakih oluja, ali nijedna nije 
osjetnije poremetila profil, niti je izbacila kamen 
van krajnjih granica projektiranog profila. 

Ugrađivanje kamena svih kategorija u profil 
obavljalo se do dubine od — 4.0 m s teglenicama 
(klapetama i prevrtaljkama) koje su služile za pre- 
voz kamena iz kamenoloma. Ugrađivalo se otvara¬ 
njem dna klapeta ili naginjanjem prevrtaljki. Gra¬ 
nica od — 4.0 m bila je uvjetovana gazom tegle¬ 
nica u času istovara. Ugrađivanje kamena na ma¬ 
njim dubinama od — 4.0 m bilo je znatno otežano. 
Jezgra lukobrana od 4.0 m do morske razine, težine 
kamena od 0.25 do 2.0 t, nasuta je pomoću želje- 



Sl. 10: Ugrađivanje kamena u lukobran 
s prevrtaljkom 

SI. 11: Ugrađivanje kamena pomoću željeznih 
sanduka 


znih sanduka sadržine 15 m 3 i posebnog oblika, 
koji su olakšavali iskretanje na tačno određenom 
mjestu. Sanduci su punjeni u kamenolomu i na 
teglenicama remorkirani u Latakiju, gdje ih je 
30-tonska plovna dizalica, pomoću dva vitla, iskre- 
tala na mjesto ugradnje. Na taj način ugrađeno je 
oko 95.000 m 3 kamena u lukobran. Rad sa sandu¬ 
cima bio je jednostavan i brz. Sa svega 14 sanduka, 
dnevno se prevozilo i ugrađivalo u lukobran oko 
315 m 3 kamena. 

Veće kategorije kamena, od 10 do 20 t, ugrađi¬ 
vane su pomoću 15 i 30-tonskih plovnih dizalica, 
komad po komad, opasivanjem čeličnim užetom ili 
hvatanjem posebno konstruiranim kliještima. 

Površina nasipa poravnata je manjim kame¬ 
njem. Taj rad su djelomice obavili ronioci. Šesta (i 
posljednja) faza ugradnje kamena završena je na¬ 
kon betoniranja ploče i parapetnog zida lukobrana. 

Tehnički uslovi su propisali da se ploča i para- 
pet betoniraju i nakon jedne godine od završetka 
rada na kamenom nasipu i polaganju temeljnih be¬ 
tonskih blokova. Taj rok je propisan na temelju 
iskustva, računajući da će se unutar tog roka za¬ 
vršiti proces slijeganja nasipa. U toku gradnje vo¬ 
dilo se strogo računa o održavanju ovog roka. 

Nadvišenje kamenog nasipa radi kasnijeg slije¬ 
ganja nije bilo predviđeno. Nasip je ipak nadvišen 
od 0 na početku do 30 cm na glavi lukobrana. 

Nekoliko mjeseci nakon betoniranja parapeta 
s krunom, provedena su djelomična kontrolna mje¬ 
renja slijeganja gotovog objekta. Tada je ustano¬ 
vljeno, da je proces slijeganja nasipa još uvijek u 
toku, iako je rok koji se smatrao dovoljnim već 
prošao i proces slijeganja bio ubrzan opterećenjem 
nasipa sa 60 tonskim blokovima na već položene 
temeljne blokove lukobrana. Slijeganje se uglav¬ 
nom kretalo u granicama nadvišen ja. 

Kod ugradnje kamena sa 30-tonskom dizalicom 
postignuti su ovi rezultati: 

— od raspoloživog fonda vremena 68% je ko¬ 
rišteno za ugrađivanje kamena, ostalo vrijeme je 
utrošeno u remorkiranje dizalice, čekanje zbog ne¬ 
vremena, opravke i ostale sitne gubitke; 


— kapacitet ugradnje kretao se oko 34.0 m 3 
kamena u efektivnom radnom satu. 

Polaganje temeljnih betonskih blokova 

Polaganje temeljnih betonskih blokova oba¬ 
vljano je 60-tonskom plovnom dizalicom, koja je 
blokove uzimala iz deponija i prenosila ih do mje¬ 
sta ugradnje. Ukupno je položeno blokova tipa 
(38 t) težine 660 kom sa 10.428 m 3 betona, i tipa 
(55 t) 734 kom sa 16.354 m 3 betona. 

Na izravnanoj površini kamenog nasipa naj¬ 
prije su položena dva vanjska reda temeljnih blo¬ 
kova. Prostor među njima se dopunjavao kame¬ 
njem i izravnavao na propisanoj visini, a potom 
su polagana dva srednja reda temeljnih blokova. 
Proces rada je tekao tako da su vanjski redovi 
blokova bili uvijek nešto ispred srednjih. Pola¬ 
ganje temeljnih blokova bilo je vrlo jednostavno, 
a posada dizalice se izvježbala tako da ih je pola¬ 
gala centimetarski tačno. 



SI. 12: Polaganje temeljnih betonskih blokova 
lukobrana 


Cd > 

Betoniranje ploče i parapetnog zida 

Betoniranje ploče i parapetnog zida lukobrana 
obavljano je u sekcijama od 8.0 m, sa sadržinom 
od približno 175 m :3 betona. Beton se ugrađivao u 
drvenu oplatu obloženu limom. Oplata se izrađi¬ 
vala za jednu sekciju i stalno se premještala; 
ukupno je upotrebljena 178 puta i njome je ugra¬ 
đeno oko 31.000 m 3 betona. Za glavu lukobrana 
izrađena je posebna kružna oplata. 

Da bi se postigla što veća homogenost i otpor¬ 
nost betonske krune protiv udaraca valova, te¬ 
meljni betonski blokovi i ploča s parapetom pove¬ 
zani su međusobno ugrađenim komadima rablje¬ 
nih željeznih tračnica. Za ugrađivanje su iskori¬ 
štene rupe na blokovima, koje su služile za nji¬ 
hovo vanjsko dizanje i ugrađivanje. Ukupno je 
ugrađeno 290 t tračnica. 

U ploču i parapetni zid lukobrana ugrađeno je 
ukupno 31.200 m 3 betona. Ova impozantna količina 
betona prevezena je do mjesta ugradnje skoro 
isključivo kamionima. Prostim kipanjem kamiona 
beton se postepeno presipao na 1 m široki trans¬ 
porter. Kamion i transporter bili su naročito po¬ 
dešeni za ovu operaciju. Pomicanjem transportera 
beton se prenosio tačno na mjesto ugradnje, gdje 
se dalje obrađivao pervibratorima na uobičajeni 
način. 

Za proces ugrađivanja betona u ploču i parapet 
lukobrana bio je izrađen detaljni operativni plan 


sa na sat tačnim vremenskim planom izvršenja po¬ 
jedinih radova. Tačnim održavanjem plana uspjelo 
se betonirati po jednu sekciju svaki drugi dan sa 
samom jednom oplatom, kako je to ranije spome¬ 
nuto. 

Betoniranje na lukobranu bio je vrlo riskantan 
rad zbog naglih oluja. Dobro organizirana meteo¬ 
rološka služba doprinijela je i ovdje svoj udio. U 
skoro dvije godine, koliko je ovaj rad trajao, nije 
izgubljeno, radi nevremena, niti jedan kubik be¬ 
tona. 

Glavna obala 

Glavna obala je duga 600 m. Dubina mora pred 
obalom je — 9.5 m, visina nadmorskog dijela zida 
je ~r 2.4 m, ukupna visina obalnog zida je 12.4 m. 

Obala je gravitacionog tipa. Projektirana je za 
opterećenja: površinski teret 4.0 t/m 2 , pokretno 
opterećenje dizalice teške 90 t, željezničke loko¬ 
motive 90 t i za udarac broda od 15.000 t, sa brzi¬ 
nom od 0.30 m/sec. 

Na glavnoj obali odvijali su se ovi radni pro¬ 
cesi: priprema temelja, gradnja podmorskog obal¬ 
nog zida, ugrađivanje kamena u nasip pokraj oba¬ 
le, betoniranje nadmorskog zida obale, i izrada 
i montaža bokobrana. Uglavnom svi ovi procesi i 
njihovi dijelovi su završne faze ranije opisanih 
pomoćnih procesa proizvodnje kamena i betona. 





SI. 13: Karakteristični presjek glavne obale 

Priprema temelja sastojala se od kopanja te¬ 
meljnog jarka i izrade temeljnog kamenog nasipa, 
na kojemu je kasnije zidan obalni zid. Iskop jarka 
obavljan je u mekom i čvrstom materijalu; mekog 
materijala je iskopano 4.490 m 3 , a stijene 7.475 m 3 . 
Meki materijal i razdrobljena stijena kopani su 
s grtalicama. Stijena je prethodno lomljena speci¬ 
jalnim strojem, razbijačem. Iskopani materijal vo¬ 
zio se u teglenicama izvan luke, gdje se sipao u 
more. Za podmorske iskope bila je organizirana 
posebna radna ekipa. 

Temeljni kameni nasip izrađen je od kamena 
težine od 0.01 do 0.10 t. Radi malih dimenzija te¬ 
melja, nasip je obavljan s malom klapetom, 32 m 3 
sadržine, a djelomično i ručnim bacanjem. U te¬ 
melje je ukupno ugrađeno 4.400 m 3 kamena. Na 
predviđenoj dubini od — 9.5 m nasip su ravnali 
ronioci. 

Na ovako pripremljeni temelj zidao se pod¬ 
morski obalni zid slaganjem betonskih blokova od 
44 do 61 t težine. Rad se obavljao plovnom diza¬ 
licom, 60 t nosivosti, slično kao na lukobranu. 
Operacijom dizalice ravnao je ronioc koji je isto¬ 
vremeno pod vodom namještao blok. Blokovi su 
polagani s preklopljenim fugama. Iako je ovaj na¬ 
čin znatno teži od novijeg, s vertikalnim fugama 
bez preklopa, ipak je polaganje bilo uzorno i 
veoma precizno. Ukupno je položeno blokova tipa 
C (44 t težine) 327 kom, sa 5.975 m 3 betona, tipa D 
(60 t) 325 kom, sa 8.204 m 3 betona, tipa E (61 t) 
326 kom, sa 8.189 m 3 i tipa F (55 t) 312 kom, sa 
7.201 m 3 betona. 

Pri ugradnji betonskih blokova sa 60 tonskom 
plovnom dizalicom postignuti su ovi prosječni re¬ 
zultati: 


Objekt 

sati rada 

kom m 3 /sat 

Glavni lukobran 

2.55 

7.80 

Glavna obala 

1.75 

13.00 

Manipulacija s betonskim 



blokovima za račun 



tvornice betona 

1.32 

15.80 


Radi rasterećenja potiska iza obalnog zida pred¬ 
viđen je nasip od kamena od 0 do 0.25 t težine. 
Nasip završava sa sitnim otpacima kamena iz ka¬ 
menoloma, koji priječi otjecanje nasutog pijeska. 
U kameni nasip iza obale ugrađeno je ukupno 
42.510 m 3 kamena od 0 do 0.25 t težine. Ugrađi¬ 
vanje kamena obavljalo se do — 4.0 m s klape- 
tama, a iznad te kote sa željeznim sanducima, gr¬ 
talicama i kamionima koji su kamen dovozili iz¬ 
ravno iz kamenoloma. Ugrađivanje je bilo otežano 
stepenastim profilom nasipa. Uporednim nasipa- 
vanjem pijeska i kamena riješen je i taj problem, 
ali je ugrađeno više kamena od predviđenog. 

Betoniran je nadmorskog zida izvođeno je u sek¬ 
cijama od 8.0 m dužine i 55 m 3 betona sadržine. 
Oplata je bila drvena, obložena limom, premje¬ 
štena je 75 puta i njome je ugrađena čitava koli¬ 
čina betona nadmorskog zida (4.143 m 3 ). Betoni- 
ranje jedne sekcije trajalo je 4 do 5 sati, jer je 
ugrađivanje bilo otežano mnogim kanalima koji 
su prolazili kroz nadmorski zid. Betoniralo se 
svaki drugi dan, upravo onog dana, kad se nije 
betonirala ploča i parapet lukobrana. U nadmor¬ 
skom zidu izrađeni su kanali za elektriku, vodo¬ 
vod, ugrađene tračnice za dizalice, ugrađeni su po- 
leri i prsteni za vez brodova. 

Bokobran je drven. Sastoji se iz dva dijela: do- 
njeg, presjeka 30X30 cm, pričvršćenog za nad- 

morski obalni zid pomoću prethodno ugrađenih 
svornjaka, i gornjeg dijela, dimenzije 30X10 cm, 
pričvršćenog za donji, pocinčanim čavlima, tako 
da se gornji dio, koji je izložen udarcima brodova 
i habanju, može lako mijenjati. Bokobran je izra¬ 
đen od borovog drveta. 

Hrastovi bokobran je nabavljen u Jugoslaviji, 
u Latakiji je skrojen i montiran na nadmorskom 
dijelu obalnog zida. Ukupna montirana dužina bo¬ 
kobrana iznosi 1523 m. 

Istočna obala 

Obala je građena u staroj latakijskoj luci. Du¬ 
ga je 270 m, dubina mora pred obalom je — 7,0 m, 
dok je njena visina nad morem + 2,00 m. Obalni 
zid je izrađen od čeličnog žmurja tipa Hoesch 
lila. Žmurje je ukupno dugo 12,65 m, a pobijeno 
je u teren, u pijesak i blato, oko 4,0 m. Potisak na 
žmurje preuzimaju armirano betonske sidrene 
ploče, koje su ovješene o posebno u tu svrhu pobi¬ 
jene drvene pilote. Žmurje i sidrene ploče među¬ 
sobno su povezani čeličnim zategama, koje su pri¬ 
bližno 15,0 m duge. Ovaj način usidrenja obalnog 
zida određen je od projektanta, jer se nasip pijeska 
iza obale obavljao naknadno, te u svom početnom 
stanju nasipanja i slijeganja nije mogao preuzeti 
nikakve sile. 

Čelični obalni zid završava se željeznobeton- 
skom krunom, dimenzije 40X40 cm. U obali su 
ugrađeni poleri i prsteni za vez brodova. 

Rad na istočnoj obali nije bio velik po obujmu, 
ali je bio kompliciran jer se sastojao od čitavog 
niza sitnih radova koji su zahtijevali solidnu pri¬ 
premu. Ti radovi su po svom karakteru bili raz¬ 
ličiti od ostalih radova i radnih procesa, koji su se 
odvijali na glavnom gradilištu. Radi toga, a i radi 
otežanog snabdjevanja, rad se izvodio u drugom 
lučkom bazenu gdje su se odvijale lučke operacije 
koje se nisu smjele ometati — za izvršenje ovog 
rada organizirani su potpuno odvojeni radni pro¬ 
cesi, koji su obuhvatali ove glavne radne faze: iz¬ 
rada radne skele i pobijanje drvenih pilota za vje- 
šanje sidrenih ploča, zabijanje žmurja, montiranje 
zatega i sidrenih ploča, nasipanje pijeska iza obal¬ 
nog zida, betoniranje krune obale, nasipanje nožice, 
i izrada i montaža bokobrana. 

Radna skela izrađena je iza budućeg obalnog 
zida, na prethodno zabijenim drvenim pilotima. 
Služila je za rad, dok se nije kasnije nasuo pije¬ 
sak. Na skelu je bila montirana makara koja se 
pokretala na tračnicama. Kasnije, kad skela nije 
bila više potrebna — piloti su iščupani. Uporedo s 
pobijanjem pilota radne skele, zabijeni su i drveni 
piloti na kojima su kasnije ovješene sidrene ploče. 
Ti piloti su zasuti pijeskom. Zabijanje svih pilota 
obavljeno je laganom plovnom makarom, u pjes- 
kovito muljevitom terenu. 

Žmurje je postavljeno u položaj zabijanja sa 
30-tonskom plovnom dizalicom. Zabijano je s 2 t 
teškim maljem, na električni pogon. Žmurje je la¬ 
koćom prodiralo u relativno mek teren. Zabijalo se 
u sekcijama. Nakon zabijanja na jednoj sekciji, 



SI. 15: Istočna obala u radu 


prelazilo se na drugu. Na prethodnoj se tada obav¬ 
ljala montaža zatega i ostalog materijala, vješale 
sidrene ploče na ranije zabijene pilote, itd. 

Natezanje zatega i dovođenje obalnog zida u 
pravac obavljalo se uporedo s nasipanjem pijeska. 
Po završenom nasipanju i natezanju zatega pre¬ 
lazilo se na betoniranje krune obale i utvrdica za 
polere. Radi velike transportne daljine i malih mo¬ 
gućnosti ugrađivanja, beton se miješao na gradi¬ 
lištu neposredno uz mjesto ugradnje. Granulirani 
agregat se dovozio kamionima iz tvornice betona. 
Beton se ugrađivao pervibratorima. 

Pred obalom je nasuta kamena nožica, da bi se 
spriječilo potkopa van je muljevitog dna djelova¬ 
njem brodskih propelera, Kamen za nožicu ispred 
obalnog zida dopremljen je teglenicama. Ravnanje 
površine obavili su ronioci. 

Nasipanje pijeskom opisat ćemo kasnije. 

Po završetku svih radova skrojen je i monti¬ 
ran drveni borovi bokobran, istog tipa kao onaj 
za glavnu obalu. 

U toku gradnje istočne obale izvedeni su ovi 
glavni radovi: 


Iskop mekog materijala pod morem 

m 3 

460 

Dobava i ugradba čeličnog žmurja 

t 

1000 

Zabijanje čeličnog žmurja 

Montiranje zatega i ostalog željeznog 

m 2 

1123 

materijala 

t 

103 

Armiranobetonske sidrene ploče 

m 3 

195 

Armiranobetonska kruna 

m 3 

157 

Nasip kamena za nožicu 

m 3 

1400 

Bokobran 

m 3 

640 


Južni i sjeverni kameni nasipi 

Spoj glavne obale i lukobrana na južnom kraju 
obale i spoj glavne obale i kopna na njenom sje¬ 
vernom kraju izvedeni su kamenim nasipima. Za¬ 
datak nasipa je da smire talasanje mora u lučkom 
bazenu, kao i da omeđe i zadrže pješčane i zemlja¬ 
ne nasipe iza glavne obale. 

Južni kameni nasip privremenog je karaktera; 
njegova današnja uloga se gubi kasnijom izgrad¬ 
njom gata u lučkom bazenu. Nasip je izveden sit- 

nijem kategorijom kamenja, dok je sjeverni izve¬ 
den kamenjem do 2,0 t težine. Veća težina kamenja 
sjevernog nasipa uvjetovana je njegovom većom 
izloženošću udaru talasa. Južni kameni nasip dug 
je 250 m, dok je sjeverni dug 230 m. 

Proces ugrađivanja kamena kao i upotrebljena 
sredstva za izradu ovih objekata bila su ista kao 
i kod izrade kamenog nasipa lukobrana. U oba na¬ 
sipa ugrađeno je ukupno kamena kategorije B 
(0,01 do 0,25 t) 13.800 m 3 , i kategorije C (0,25 do 
2,0 t) 9430 m 3 , i kamenih otpadaka 35.950 m 3 . 

Nadmorski dio kamenog nasipa veoma je briž¬ 
ljivo složen, skoro zidan u suho i veoma ugodno 
djeluje. 

Pješčani i zemljani nasipi obala 

Površina mora koja je ostala iza glavne obale, 
oko 180.000 m 2 , nasuta je pijeskom i zemljom, 
pijeskom do + 30 cm iznad srednje morske razine, 
a ostatak, do visine obalnog zida, zemljom. 

Površina mora iza istočne obale u starom luč¬ 
kom bazenu, oko 20.000 m 2 također je nasuta pije¬ 
skom do visine nadmorskog obalnog zida. 

Ukupno je po projektu trebalo nasuti oko 
550.000 m 3 pijeska i 340.000 m 3 zemlje. Ugovorom 
je bilo predviđeno da se nasip pijeskom iza obala 
mora obaviti refulerom, kopanjem pijeska iz mora 
sjeverno od nove Latakijske luke. Udaljenost po¬ 
za jmišta do mjesta ugradnje iznosila je oko 3 km. 

Koncem 1954. godine, kada je svestrano ispitan 
problem pješčanih nasipa i kada su izrađene upo- 
redne kalkulacije za razne načine izvođenja rada, 
pokazalo se da je rad s jugoslavenskim refulerom 
neuporedivo skuplji od kopanja pijeska na kopnu 
i njegovog transporta kamionima; bio je znatno 
skuplji od ugovorene cijene. Ovo izgleda nelogi¬ 
čno, ali je u konkretnom slučaju to bilo uvjeto¬ 
vano specijalnim uslovima rada i ugovora. 

Ugovor je sadržavao klauzulu, da se rad može 
oduzeti poduzetniku, ako zakasni s rokom početka 
pojedinih vrsta radova za više od 60 dana, raču¬ 
najući od roka utvrđenog operativnim planom, 
koji je bio sastavni dio ugovora. Po ovom planu 
nasipanje pijeskom je moralo početi u masovnim 
razmjerima u januaru 1955. godine, dok su se 
manje količine morale ugraditi već 1954. godine. 
Da bi se ispunio ovaj uvjet ugovora, bager refuler 
morao je doći u Latakiju početkom 1955. godine 
i ostati raditi skoro 2 godine, da bi nasuo samo 
550.000 m 3 pijeska. A to je bilo neekonomično. 
Ni zamišljeno refuliranje pijeska kroz plutajuće 
cijevi nije bilo ost varljivo radi velike daljine i 
nemirnog mora. Iz ovih razloga se koncem 1954. 
godine prešlo na pripreme za transport pijeska 
kamionima. 

Izmjena načina prenosa pijeska predstavljala 
je izmjenu ugovora. Bilo je mnogo poteškoća dok 
je investitor pristao da ju odobri. Početkom 1955. 
godine ustupljen je ovaj rad, putem licitacije, jed¬ 
nom sirijskom poduzetniku, koji je raspolagao 
dovoljnim brojem kamiona i utovarnih strojeva, 
a nudio je i povoljnu cijenu. Subakordirani rad 
obuhvatio je ove radove: 


— kopanje i utovar pijeska u kamione u de¬ 
poniji, koja se nalazila sjeverno od Latakije 
oko 8 km udaljena od gradilišta, 

— transport kamionima i istovar pijeska na 
gradilištu, na mjestu koje se odredi. 

Posljednju fazu ovog procesa tj. ugrađivanje, 
ravnan je i guranje pijeska u more kao i obrađi¬ 
vanje gornjeg sloja, obavili smo u vlastitoj orga¬ 
nizaciji. 

Utovar pijeska u nalazištu obavljao se bage¬ 
rima kašikarima, a djelomično i automatskim lo¬ 
patama. Na transportu pijeska radilo je oko 20 ka¬ 
miona, većinom kipera od 6.0 m 3 nosivosti. U prvoj 
godini rad se odvijao u 2 smjene, u drugoj (1956. 
godini) u 3 smjene; ukupno je prevezeno oko 
820.000 m 3 pijeska. U toku 1955. godine se pro¬ 
sječno prevozilo oko 1.300 m 3 pijeska u danu, dok 
se u 1956. godini prosjek popeo na 1.800 m 3 /dan. 
U toku 1956. godine na gradilište je dnevno sti¬ 
zalo oko 450 kamiona pijeska ili prosječno svakih 
3 minuta po jedan. 

Ugrađivalo se buldožerom, koji je pijesak gu¬ 
rao ispred sebe u more. On je time istovremeno 
zbivao površinu pijeska, tako da su po njoj mogli 
nesmetano voziti puni kamioni bez ikakovog upa¬ 
dan ja ili klizanja. Konačna obrada površine obav¬ 
ljala se nabijanjem vibrosolom. 

Nasipavanje zemljom bilo je u tri faze, isto 
kao i pijeskom. Zemlja se kopala na samom gra¬ 
dilištu, s bagerima kašikarima. Kopao se pretežno 
meki materijal, ali je bilo i kamenih slojeva, koje 
je trebalo prethodno minirati. Iskopani materijal 
razvozio se kamionima po gradilištu, a kasnije 
s demperima od 3.0 m 3 sadržine. Srednja trans¬ 
portna daljina do mjesta ugradnje iznosila je oko 
400 m. Ugrađivalo se u slojevima od 50 cm, ra- 
zastiranjem buldožerom i valjanjem 15-tonskim 
valjkom. 

Veći dio iskopa i transporta zemlje obavilo je 
poduzeće »Trudbenik« iz Beograda sa sredstvima 
koja su radila na njihovom gradilištu u E1 Gabu 
u Siriji. Zemlju je ugrađivao Pomgrad. Ukupno 
je ugrađeno 232.000 m 3 zemlje. 

Podmorski iskopi 

Projektom su određene minimalne dubine mora 
u lučkim bazenima, u starom — 7.0 m, a u novom 
— 9.5 i — 11.5 m. Da bi se postigle ove dubine 
ukupno je iskopano podmorske hridi 38.825 m 3 , 
i — ostalog materijala, pretežno mulja i pijeska 
66.080 m 3 . Ova količina iskopana je na površini 
od 140.000 m 2 . Najteži dio ovog zadatka bio je 
podmorski iskop stijene. Ovaj rad obavio se u 
dvije faze: lomljenje stijene pod morem, i iskop 
izlomljene stijene. 

Stijenu se lomilo posebnim strojem, tzv. raz¬ 
bijačem stijene. Razbijač je stroj koji se sastoji 
od 15 tona teškog čeličnog cilindra, bata, vodilice 
i odgovarajućih vitla na parni pogon. Bat je 35 cm 
promjera, oko 5 m dug i na vrhu zaoštren. Pada¬ 
jući gravitacijom na stijenu dube u njoj rupu i 

SI. 16: Shematski prikaz djelovanja razbijača hridi 

tako ju lomi. Da bi se osigurao stalan udarac bata, 
uvijek na istom mjestu u stijeni, bat prolazi kroz 
vodilicu, šuplju čeličnu cijev iznutra obloženu 
drvetom, koje se nakon trošenja može mijenjati. 
Vodilica je duga oko 4 m i ovješena je nad mje¬ 
stom rada; s odgovarajućim vitlima može se dizati 
i spuštati. U toku rada ovješena je oko V 2 m iznad 
stijene koju se lomi. U toku rada u izdubenu rupu 
vrlo često upadaju dijelovi izlomljene stijene ili 
drugi površinski materijal, koji umanjuje jakost 
udarca bata. Dovoljno nisko nad rupom ovješena 
vodilica omogućava njeno ispiranje jakim mlazom 
vode, kojeg bat gura ispred sebe u vodilici i tako 
omogućava direktan udarac bata u stijenu. 

Lomljenje veće površine stijene obavljalo se 
dubljenjem čitave mreže rupa udaljenih jedne 
od druge u ovisnosti od kuta pod kojim se stijena 
lomi i dubine rupa. Iz slike je vidljivo da se rupe 
moraju dubsti ispod nivoa budućeg iskopa. To 
praktično znači da se mora izlomiti znatno više 
stijene od onog što iziskuje stvarni iskop. Toliko 
više koliko je sloj, koji se kopa, niži. Nažalost, to 
je bio slučaj u Latakiji, gdje je bio potreban ogro¬ 
man rad razbijača. Najpovoljnija udaljenost rupa 
iznosila je oko 1.0 m. 

Proces rada bio je ovaj: plovni objekt na ko¬ 
jem je bio montiran razbijač, čvrsto bi se usidrio 
na mjestu gdje je trebalo lomiti podmorsku sti¬ 
jenu. Vodilica bi se spustila na cca V 2 m nad po¬ 
vršinu stijene. Dizanjem i naglim spuštanjem bata 
sa visine od oko 4 m bušila se i istovremeno lo¬ 
mila stijena do željene dubine. Tada bi se plovni 
objekt pomjerio unatrag ili sa strane za cca 1 m 
i operacija bi se ponovila. Znatne poteškoće su 
nastajale kad bi se nakon grtanja ustanovilo da 
svugdje nije postignuta željena dubina iskopa, a 
naročito, ako su stršili pojedinačni neizlomljeni 
čunjevi. Njihovo ponovno lomljenje je bilo vrlo 
teško, jer bi se bat o njih okrznuo i klizio u stra¬ 
nu. Bilo je slučajeva da su svi napori bili uzaludni 
i da je ostatke trebalo lomiti eksplozivom. Stoga 
je preporučljivo dubsti dublje, što je nešto skuplje, 
ali mnogo sigurnije. 

Prosječno je razbijač lomio oko 6.80 m 3 stijene 
u efektivnom satu rada. Raspoloživi fond radnog 
vremena korišten je sa 90°/o. 


Od ukupne količine oko 105.000 m 3 podmorskog 
materijala, kojeg je trebalo iskopati, oko 40.000 m 3 
je bio meki materijal, pretežno mulj i fini pijesak. 
Ovaj dio materijala iskopan je bagerom vedriča- 
rom. Ostatak od oko 65.000 m 3 predstavljalo je 
izlomljenu stijenu i čvrsti materijal koji se nije 
mogao kopati vedričarom. Ovaj dio iskopa obav¬ 
ljen je grtalicama od 1.0 m 3 sadržine, na uobiča¬ 
jeni način. Grtalica kapaciteta od 1.0 m 3 sadržine 
kopala je prosječno oko 2.0 m 3 materijala na sat. 
Za sve podmorske iskope u Latakiji bila je orga¬ 
nizirana ekipa koja je raspolagala razbijačem hri¬ 
di, u početku s 3, a kasnije sa 8 grtalica, jednim 
bagerom grtaličarom i klapetama. 

Uređenje i oprema sidrišta 

Projektom je predviđeno novo sidrište za vez 
brodova, zaštićeno lukobranom, jer im je gaz veći 
od dubine mora pored obala. Uređenje i oprema 
sidrišta sastojala se od ranije opisanog podmor¬ 
skog iskopa bazena, montaže 5 plutača i odgo¬ 
varajućih vezova — stupova i prstena — na luko¬ 
branu. Usidrenje svake plutače bilo je predviđeno 
sa tri lanca sa sidrima, međutim kasnije je pnv 
jekt izmijenjen i izveden je samo jedan lanac 
s betonskim tijelom ukopanim u zemlju. Montaža 
plutača završena je u roku nekoliko dana. 

Pristanište za utovar žitarica 

Konstrukcija ovog pristaništa je veoma lagana, 
jer se predviđa njegova kasnija demontaža, kad se 
luka proširi. Pristanište je dugo 160 m, dubina 
mora pred pristaništem je — 9.5 m. Pristanište 
se sastoji od 5 stupova međusobno udaljenih 40 m 
koji nose laganu armiranobetonsku gornju kon¬ 
strukciju pristaništa. Čitava konstrukcija je mon¬ 
tažna. 

Pristanište služi za utovar žitarica iz silosa. 
Stoga su na pristaništu kasnije montirani trans¬ 
porteri, koji žitarice prenose u brodska skladišta. 

Radi lakoće konstrukcije pristaništa, predvi¬ 
đeni su posebni bokobrani, koji će amortizirati 
udarce brodova. 

Ovaj je rad bio relativno mali, ali je tehnički 
vrlo kompliciran. Sastojao se od: iskopa i pri¬ 
preme temelja, betoniran ja prefabriciranih armi- 
ranobetonskih šupljih stupova, stubova i monta¬ 
žnih greda, polaganja stubova na prethodno pri¬ 
premljene temelje, betoniranja ispune stubova, 
montaže stupova i greda, lijevanja nadmorskog 
zida nad stubovima i armiranobetonske ploče nad 
prefabriciranim gredama, i montaže specijalnog 
bokobrana. 

Svi prefabricirani elementi pripremljeni su u 
tvornici betona i montirani sa 30 i 60-tonskim 
plovnim dizalicama. Rad montaže bio je vrlo te¬ 
žak, jer se radilo o filigranskim elementima koji 
su se morali veoma tačno montirati. 

Od svih spomenutih radova najinteresantniji je 
betoniranje ispune stubova, koji se obavljao po 
američkom patentu, »Prepakt«, a koji se sastoji 
od injektiranja cementne kaše u granulirani šlju¬ 
nak pod morem. Nakon polaganja šuplji stubovi 

SI. 17: Shematski prikaz pristaništa za utovar žitarica 


su ispunjeni granuliranim šljunkom. U toku pu¬ 
njenja položene su vertikalne cijevi koje su ka¬ 
snije služile za utiskivanje cementne kaše. Pri¬ 
premu kaše uz dodavanje posebnih kemijskih 
primjesa kao i samo injektiranje izvodilo je jedno 
specijalizirano poduzeće iz Španije, koje ima kon¬ 
cesiju ovog rada za evropske zemlje. Rad se po¬ 
kazao vrlo jednostavnim i brzim i predstavlja 
jedan korak naprijed u tehnici podmorskog beto¬ 
niran ja. 

4. Organizacija važnijih pomoćnih služba 

Služba mehanizacije 

Gradilište Latakija raspolagalo je mehanizaci¬ 
jom u vrijednosti od 2,670.000 $. Najveći dio me¬ 
hanizacije bili su plovni objekti, oko 30 komada. 
No i ostala mehanizacija je predstavljala impo¬ 
zantan park građevinskih strojeva i vozila. 

Izgradnja Latakijske luke bio je rad takve 
prirode, da se nije mogao obaviti bez krupne me¬ 
hanizacije. O njenom ispravnom stanju zavisio je 
uspjeh rada, pa je jedan od važnih problema bilo 
održavanje mehanizacije. Problem je bio otežan, 
jer su strojevi bili skoro stalno u radu. Od marta 
do decembra rad se odvijao u dvije i tri smjene. 
S druge pak strane, održavanje je bilo relativno 
lako, jer su se originalni rezervni dijelovi mogli 
nabaviti bez teškoća za sve vrste strojeva. 

Održavanje mehanizacije podijeljeno je na te¬ 
kuće održavanje i otklanjanje manjih nedostataka, 
i na opravke većih nedostataka i generalne pre¬ 
glede strojeva i vozila. Tekuće održavanje obav¬ 
ljano je u servisima: općem, autoservisu i elektro- 
servisu. Pored tekućeg održavanja i otklanjanja 
nedostataka na strojevima servis je snabdijevao 
strojeve gorivom, mazivom i ostalim, kontrolirao 
rad rukovaoca mašina, vodio evidenciju rada, prao 
i čistio strojeve itd. Servisi su radili 24 sata na 
dan. 

Na čelu servisa bili su jugoslaveni, odgovorni 
za rad u svakoj smjeni. Ostala stručna radna sna¬ 
ga bila je regrutirana od domorodaca. 


Služba mehanizacije bila je podređena pomoć¬ 
niku glavnog inženjera za mehanizaciju, koji je 
vodio evidenciju o radu i stanju svih strojeva. 
U službi mehanizacije bilo je zaposleno 18 Jugo¬ 
slavena i 52 Sirijca, dakle ukupno 70 radnika. 
Ovaj broj predstavlja maksimum uposlenih ljudi 
u službi mehanizacije u jeku građevinske proiz¬ 
vodnje 1956. godine. Prsoječna satnina iznosila je 
0,34 US $ dok se odnos troškova radne snage pre¬ 
ma materijalu odnosio kao 1 :2,5. 

Služba plovnog parka 

Plovni objekti bili su objedinjeni pod zajed¬ 
ničkim rukovodstvom u plovnom parku. Zadatak 
plovnog parka bio je mnogostruk, od eksploata¬ 
cije objekata do stalne brige o njihovoj isprav¬ 
nosti i sigurnosti u maritivnom smislu, kao i stalna 
spremnost u borbi s nevremenom, koje je bilo čest 
gost u zimskim mjesecima. 

U sastavu plovnog parka bila je i meteorološka 
služba gradilišta, koja je praćenjem kretanja vre¬ 
mena u Sredozemlju davala prognoze koje su ko¬ 
risno poslužile za sigurnost plovnih objekata i 
građevinskom radu, jer su na vrijeme poduzete 
sve potrebne mjere predostrožnosti tako da od 
gubitka remorkera »Radnik« u oktobru 1953. go¬ 
dine nije više bilo nikakvih ozbiljnijih gubitaka. 

Operativna služba 

Operativna kontrola glavnih procesa rada bila 
je preko stalne operativne službe, koja je trajala 
neprekidno 24 sata. Operativna služba je radio¬ 
vezom bila povezana sa svim ključnim tačkama 
procesa rada. Sve radio-veze bile su neprekidno 
uključene, tako da su sve ključne tačke procesa 
u svako doba bile detaljno informirane o svim 
događajima, naređenjima i promjenama koje su 
nastajale u procesu rada. Radio-veza je i ruko¬ 
vodstvu gradilišta omogućila detaljnu i trenutnu 
informiranost o događajima u proizvodnji, pružila 
je mogućnosti bržeg sporazumijevanja i hitne 
intervencije, kada su one bile potrebne. Radio¬ 
veza i solidna evidencija rada omogućile su dobro 

iskorištenje raspoloživih sredstava rada. Kasnije 
su nabavljeni i kontrolni satovi za automatsko 
registriranje rada strojeva i zastoja u radu. Ovi 
su satovi pokazali da se racionalnijim korištenjem 
radnog vremena strojeva njihov kapacitet znatno 
poboljšao, premda se općenito smatralo da je na 
tom planu bio postignut maksimum. 

Zahvaljujući dobroj organizaciji održavanja i 
svestranom zalaganju Jugoslavena i Sirijaca, me¬ 
hanizacija je za vrijeme od 4 godine rada u Lata- 
kiji besprijekorno radila, a sačuvana je i za bu¬ 
duće radove. 

5. Ostvarenje plana 

Ugovorom je bilo predviđeno da se radovi mo¬ 
raju završiti u roku od 62 mjeseca tj. od 1. no¬ 
vembra 1952. do 31. decembra 1957. godine. Ra¬ 
dovi na glavnim objektima započeli su u aprilu 
1953. godine, a završeni su polovinom juna 1957. 
godine tj. završeni su šest mjeseci prije roka. Pla¬ 
nirani i ostvareni rokovi početka i završetka ra¬ 
dova na pojedinim objektima vidljivi su u direk- 
tivnom kalendarskom planu građenja glavnih obje¬ 
kata. 

Financijsko ispunjenje plana izgledalo je ovako: 


Godina 

Planirano 

Ostvareno 

°/o 

1953. 

1,028.000 

1,188.000 

109 

1954. 

6,977.000 

7,433.000 

106 

1955. 

17,579.000 

18,170.000 

104 

1956. 

25,847.000 

26,151.000 

101 

1957. 

27,150.000 

27,150.000 

100 


Vrijednosti su iskazane u sirijskim lirama. 


U izvršenju zadatka uloženi su veliki napori 
od strane članova kolektiva Jugoslavena i Siri¬ 
jaca. Pored stalnog rada u više smjena, do maksi¬ 
muma se koristio raspoloživi fond radnog vreme¬ 
na, što se vidi iz ovog prikaza: 


Radni dani na kopnu 

Radni dani na moru 

Godina 

broj indeks 

broj indeks 

1954. 

273 100 

263 100 

1955. 

295 108 

268 102 

1956. 

305 112 

272 107 ' 

Iz grafikona (u slici 19) vidljiv je odnos utro¬ 
šenog radnog vremena i izvršenih zadataka, koji 

se kretao 

ovako: 


Vrijeme proteklo od ugovorenog 


početka rada 

Završeno 



posla u °/o 
od ostvarene 

Mjesec 

i Postotak radnog vremena vrijednosti 

5 

8.0 

početak rada 

14 

22.5 

4.5 

26 

42.0 

27.5 

38 

61.0 

67.0 

50 

80.5 

96.5 

56 

90.0 

100.0 


U radu je prosječno sudjelovalo 150 Jugosla¬ 
vena i 550 Sirijaca. 

Na izgradnji latakijske luke sudjelovali su: 
autor ovog članka, koji je od 1954. godine bio 


DIREKTIVNI KALENDARSKI PLAN RADA ZA GLAVNE OBJEKTE 



Planirano Brojevi l t 2 f 3 f 4 označavaju kvartale. 

- =■ Ostvareno 

SI. 18: Planirani i ostvareni rokovi izvršenja rada prema direktivnom kalendarskom planu rada 

na glavnim objektima 

SI. 20: Avionski snimak izgrađene luke 




























Br. 11 god. XIX — 1967 


387 


rukovodilac gradilišta, Ing. Franjo Žic, glavni 
inženjer gradilišta, Ing. Ivan Celmić, rukovodilac 
tvornice betona i terenskog laboratorija, Ing. Božo 
Roje, rukovodilac gradilišta glavne obale, viši 
građevinski tehničar Joža Kramarič, rukovodilac 
gradilišta lukobrana, Ing. Miroslav Zaleski, ruko¬ 
vodilac kamenoloma, kapetan Antunović, rukovo¬ 
dilac plovnog parka, viši mašinski tehničar Ante 
Dragičević, rukovodilac službe mehanizacije, Josip 
Vučetić, rukovodilac privredno-računskog sektora, 
Ivo Mužina, rukovodilac pravne službe, Ing. Vuko- 
vić, Ing. Deletis i mnogi drugi. 

Primopredaja izvedenih radova trajala je samo 
tri dana, što je dokaz povjerenja kojeg su stekli 
jugoslavenski građevinari kod investitora. Dokaz 
solidnosti rada i njegove kvalitete potvrđuje či¬ 
njenica da u proteklih 10 godina, od njegovog za¬ 
vršetka, nije bilo nikakvih reklamacija na kvali- 
tet rada. 


Zaključak 

Boreći se sa stalnim i mnogostrukim teškoćama 
jugoslavenski građevinari su u razdoblju od 1953. 
do 1957. godine časno izvršili zadatak koji su pre¬ 
uzeli potpisom ugovora 1953. godine o izgradnji 
luke Latakija. Solidnim radom i završenjem rada 
prije ugovorenog roka ušutkana je i propaganda 
koja je skoro do kraja pratila taj rad, predskazu- 
jući neuspjeh naših građevinara. S uspješnom iz¬ 
gradnjom latakijske luke, koja je danas nacionalni 
ponos Sirije, jugoslavensko građevinarstvo je' za¬ 
počelo proces prodora na inostrana tržišta, proces 
koji se u stalnom usponu nastavlja i danas. 

Ovaj opis gradnje luke Latakija dopunjuju 
članci koji su ranije objavljeni u Građevinaru: 
Ing. Ervin Nonveiller: Gradnja luke Latakija — 
Građevinar 1954/5, 

Ing. Ivan Celmić: Beton na gradnji luke Latakija 
— Građevinar 1956/3, i 

Ing. Ervin Nonveiller: Luka Latakija pred dovr¬ 
šenjem — Građevinar 1957/1. 


GEOMEHANIČKO ISPITIVANJE PROBNOG ZBIJANJA TLA 
VIBRACIONIM VALJKOM ABG 


Ing. Branko Percel, »Geoexpert«, Zagreb 


1. Uvod 

U projektu sanacije dna kompenzacionog ba¬ 
zena Gusić Polje, HE Senj, bio je predviđen način 
zbijanja ježevima težine 2,5 t, sa 12 prelaza po 
jednom sloju debljine 20 cm ili alternativno vi- 
bracionim valjcima s još neodređenim brojem pre¬ 
laza i debljinom sloja. U svrhu određivanja ovih 
podataka izvedeno je probno polje, na osnovu ko¬ 
jeg se dobio odgovor koliko ovakav način zbijanja 
odgovara postavljenim uvjetima projekta. 

Materijal za izvedbu probnog polja uzima se iz 
pozajmišta, koje se nalazi neposredno uz lijevi po¬ 
pratni nasip i ulaznu građevinu. To je glina sred¬ 
nje do visoke plastičnosti s indeksom plastičnosti 
24—40%. Ispitivanja zbijanja materijala po Proc- 
toru dala su ove podatke: 


Sonda 

Dubina 

Simbol 

W°/o 

opt 

ydopt 

(g/cm 3 ) 

S—12 

0,20—1,10 

CI/CH 

28 

1,452 

J— 9 

0,2 —3,0 

CH 

25 

1,455 

J— 6 

0,20—3,0 

CH 

26,5 

1,45 

J— 7 

0,30—1,60 

CL 

26,5 

1,41 


Prirodna vlažnost pozajmišta kretala se između 
28—39%. 


2. Podaci o stroju 

Tehničke karakteristike vibracionog ježa za 
zbijanje tla: dužina 5710 mm, širina 2400 mm, vi¬ 
sina 1515 mm, visina bodlje 180 mm, broj bodlji 
108 mm, promjer bandaže 1500 mm, vlastita težina 
5,8 t, frekvenca 30 udaraca/sek, motor Dentz Die¬ 
sel 50 KS sa 1800 okr/min, tip MAW 170 S, vuča 
buldožer. 

3. Rad na probnom polju 

Postupak i redoslijed rada na pripremanju i 
kompaktiranju podloge i nasutog sloja gline bio 
je ovaj: 

Površina polja izorana je najprije plugom do 
dubine cca 35 cm, poslije čega se obavilo tanjura- 
nje i usitnjavanje. Ovako pripravljena podloga zbi¬ 
jana je vibracionim ježem sa 4 prelaza, a jedna 
traka je pređena 6 puta. Nakon valjanja vađeni su 
neporemećeni uzorci s manjim tankostijenim cilin¬ 
drima zapremine cca 95,5 cm 3 . Iz izvaljane pod¬ 
loge izvađeni su uzorci na 20 raznih mjesta sa po 
3—4 uzorka na jednom mjestu. Za ispitivanje zbi- 
jenosti po Proctoru uzeta su iz podloge dva karakte¬ 
ristična uzorka. Nakon završenog zbijanja podloge 
nasipana je glina u obliku klina debljine 0,0 m do 
1,0 m, sa silaznom rampom dužine 5—6 m. Nasi- 
panje se izvodilo velikim kiper kamionima, sa stra¬ 
ne, tako da vozila nisu prelazila po rahlom sloju. 
Planiranje nasipane gline obavljeno je buldože¬ 
rom. 

SI. 1: Vibracioni jež ABG MAW 170 S 

SI. 2: Skica probnog polja 


Da se planiranje izvede što pravilnije, na tere¬ 
nu su vidno označeni profili odgovarajućih visina 
nasipa, oznakama traka, odnosno brojem prelaza 
na svakoj traci. Radi kontrole slijeganja snimljena 
je visina nasutog sloja prije valjanja na mjestima 
na kojima su se kasnije uzimali neporemećeni uzor¬ 
ci (visine nasipa: 0,0; 0,20; 0,40; 0,60; 0,80; 1,0 m). 
Nakon toga zbijen je nasuti klin vibracionim je- 
žem ARG od 5,8 t. Najprije su zbijene rubne za¬ 
štitne trake sa 4 prelaza. Poslije toga su zbijene 3 


mjerne trake s 2, 4 i 6 prelaza po jednom sloju. 
Četvrta traka zbijena je sa 6 prelaza glatkim vi¬ 
bracionim valjkom težine — 5 t. Brzina hoda iz¬ 
nosila je cca 5 km/sat, a broj vibracija podešen je 
na oko 1800 okret/min. 

Poslije zbijanja ponovno je snimljena visina 
površine polja na ranijim mjestima, iz čega je do¬ 
bivena veličina slijeganja. 

Iz dijagrama se vidi da su slijeganja bila naj¬ 
veća za 4 i 6 prelaza kod visine nasipa 20 i 80—100 

SI. 3: Rad na probnom polju 


cm (do 7,6 cm), a najmanja kod 40 i 60 cm (do 2,3 
cm). Za 2 prelaza zbog manjeg otpora došlo je mje¬ 
stimično do izdizanja (2—3 cm). 

Na svakoj traci nasutog sloja, u raznim visi¬ 
nama kopane su sonđažne jame širine 0,60 m do 
dubine podloge. Vađeni su neporemećeni uzorci na 
površini i dalje na svakih 20 cm. Iz podloge, su 
radi kontrole, ponovno vađeni uzorci. 

Na svakom ovom mjestu i određenoj dubini, 
vađena je serija po 3—4 uzorka da se dobiju što 
tačnije srednje vrijednosti rezultata vlažnosti i za- 
preminskih težina. Iz čitavog probnog polja izva¬ 
đeno je 254 uzorka ,ođ čega 80 iz podloge i 174 iz 
nasutog dijela. 

Paralelno s vađenjem neporemećenih uzoraka 
mjerena je zapreminska težina pomoću »volumo- 
metra«, cca 10 mjerenja na svakoj trasi. Ukupno 


je ispitano 43 mjesta u nasipanom dijelu, odnosno 
6 prije i 12 poslije završenog zbijanja podloge. 

Materijal za kontrolna ispitivanja osobina iz¬ 
vađen je na 5 raznih mjesta iz nasutog dijela. U 
laboratoriju su određene opt. vrijednosti vlažnosti 
i zbijenosti uz energiju štand. Proctora, Atterber- 
gove granice, granulometrički sastav i specifična 
težina. 

Vlažnosti i zbijenosti materijala iz neporeme¬ 
ćenih uzoraka mjerene su u priručnom terenskom 
laboratoriju. Sva ostala ispitivanja izvedena su u 
laboratoriju »Geoexperta« u Zagrebu. 

U vrijeme izvođenja radova na probnom polju 
nekoliko je puta u toku dana kontrolirana vlažnost 
i temperatura zraka. Prvog dana ispitivanja vrije¬ 
me je bilo oblačno s kišom u posijepodnevnim sa¬ 
tima i temperaturom 5—8°C. U toku slijedeće noći 
padala je kiša (7,2 l/m 2 ) pa je probno polje bilo 

SL 4: Rezultati mjerenja slijeganja 

ISPITIVANJE PODLOGE 

SI. 5: Granulometrički dijagram podloge 


zaštićeno ceradama. Temperatura zraka drugog da¬ 
na u 12 sati iznosila je 5,4°C, a zasićenost oko 80%. 

4. Laboratorijski rezultati podloge 

Laboratorijska ispitivanja podloge na mjestu 
probnog polja dala su ove rezultate: 


Vrsta tla: 

Koeficijent 
jednoličnosti: 
Uzorak uzet: 

Dubina: 

Prirodna vlažnost: 
Granica tečenja: 
Granica plastičnosti: 
Indeks plastičnosti: 
Specifična težina: 
Proct. opt. vlažnosti: 
Zbijenost: 


pjeskovita prašina od sedre 
ML/MI 


U = 8 

podloga (površinski sloj) 
15 — 20 cm 
Wo = 33% 

Wi = 36.50—39.40% 

W 2 = 27.40—28.40% 
lp = 8.30—11.30% 
ys = 2.62—2.64 gr/cm 3 
Wo = 27—29% 
yd = 1.356—1.360 gr/cm 3 



SI. 6: Ispitivanje zbijenosti podloge u laboratoriju 


5. Rezultati zbijanja podloge 


Ispitivanja zbijenosti podloge sa 4 i 6 prelaza (vibracionim ježem) prije zbijanja klina, daju: 

4 prelaza w = 32,9% yd = 1,16 gr/cm 3 (89,5% opt. Proct.) 

6 w = 33,8% yd = 1,21 „ (91,0% „ „ ) 

Poslije kompaktiranja klina postignute su nešto veće srednje zbijenosti podloge (3—8%) koje 
iznose za: 

SI. 7: Rezultati terenskog ispitivanja podloge 

6. Laboratorijski rezultati nasutog sloja gline 



SI. 8: Granulometrički sastav gline za nasipavanje 
pi obnog polja 


Laboratorijska ispitivanja nasutog sloja gline 
u probnom polju dala su ove podatke: 


Vrsta tla: 
Koeficijent 
jednoličnosti: 
Uzorak uzet iz 
nasutog sloja 

Dubina uzorka: 
Prirodna vlažnost: 
Granica tečnosti: 


glina srednje plastičnosti Cl 


U = 14 


0,0—1,00 m 
Wo = 26—34% 

Wi = 42.70—49.0% 
Granica plastičnosti: W 2 = 23.10—26.4% 
Indeks plastičnosti: lp = 19.60—22.60% 
Specifična težina: s = 2.72—2.81 gr/cm 3 

Proctor—vlažnost: Wo = 25—27% 

Opt. — zbijenost: yd = 1.47—1.50 gr/cm 3 


Propusnost materijala ispitana je kod opt. zbi- 
jenosti, a vrijednosti se kreću od k = 1,2X10~ 8 
do 3,0X10 _<J cm/sek, dok modul stišljivosti za opte¬ 
rećenje od 0,5—2 kg/cm 2 iznosi 81,0 do 115,0 
kg/cm 2 . 


LABORATORIJSKO ISPITIVANJE ZBIJENOSTI (PROCTOR) 



SI. 9: Laboratorijsko ispitivanje zbijenosti gline 

7. Rezultati zbijanja nasutog klina 

Zbijanje probnog polja obavljeno je ranije opi¬ 
sanim postupkom, a dobiveni su ovi rezultati: 


Visina nasipa 


iraKa i^roj 
prelaza 

0,0 


20 

cm 

40 

cm 

60 

cm 

80 

cm 



w 

Y d 

w 

Y d 

w 

yd 

w 

Y đ 

w 

Y d 

I. 

2 prelaza 
vibroježa 

28,0 

1,36 

29,9 

1,31 

30,3 

1,30 

29,6 

1,30 

32,7 

1,28 

II. 

4 prelaza 
vibroježa 

28,1 

1,35 

28,4 

1,33 

30,8 

1,29 

31,3 

1,28 

25,7 

1,30 

III. 

6 prelaza 
vibroježa 

27,6 

1,36 

27,4 

1,36 

28,8 

1,32 

29,8 

1,33 

27,2 

1,32 

IV. 

6 prelaza 
glatkim 
vibro-valj- 
kom 

28,3 

1,38 

27,9 

1,36 

27,2 

1,33 

29,5 

1,34 

26,4 

1,38 

LEGENDA■ - -o-o --vlažnost 

+—+—+—suha zap tez. 

SI. 10. Rezultati slijeganja probnog polja (6 x vibr. valjkom) 


Postignute su ove vrijednosti zbijenosti prema 
štand. Proctora, kod odgovarajuće vlažnosti. 


Dubina 

uzorka 


Broj prelaza 


vibrojež 

2 

4 

vibr oval jak 
6 6 

0,0 m 

92,6% 

92,0 

92,0 

94,0 

0,20 „ 

91,0% 

90,5 

91,3 

91,8 

0,40 „ 

91,0% 

90,2 

90,5 

90,0 

0,60 „ 

89,7% 

90,3 

92,4 

92,4 

0,80 „ 

92,0% 

86,5 

88,5 

92,0 



Iz tabele je vidljivo da se rezultati zbijan ja vi- 
broježem za slojeve 20 do 80 cm mnogo ne razli¬ 
kuju i da se kreću u vrlo uskim granicama od 89,7 
do 92,6% odgovarajućih Proctor vrijednosti. Slo¬ 
jevi debljine 80—100 cm su nešto slabiji i kreću se 
u prosjeku od 86,6—88,5%. Ispitivanja sa glatkim 
vibrovaljkom sa 6 prelaza daju nešto bolje rezul¬ 
tate za sve ispitane debljine slojeva, a iznose od 
91,8 do 94% Proctor vrijednosti. 

Na osnovu ispitivanja probnog polja i zbijanja 
vibracionim valjcima ABG, zbijanje dna kompan- 
zacionog bazena Gusić Polje je na ovaj način: Pod¬ 
loga se kompaktira sa 4—6 prelaza vibracionim 
valjkom (glatkim ili ježem). Alternativno se izvodi 
tako da se zbija sa 2 prelaza običnim ježem (4 u 
tendemu), 2 prelaza vibracionim ježem ABG i 2 
prelaza glatkim vibracionim valjkom. Glineni sloj 
zjbija se u rahlom sloju debljine 40 cm sa 4—6 pre¬ 
laza vibracionim valjkom i alternativno sa 4 pre¬ 
laza običnim ježem (4 u tendemu), 2 prelaza je¬ 
žem i 2 prelaza glatkim vibracionim valjkom. 

8. Rezultati ugrađivanja u dno bazena 

Nakon završenog ispitivanja probnog polja, 
nastavljeno je ispitivanje zbijanja i ugrađivanja 

SI. 11: Rezultati probnog zbijanja za 
visinu nasipa 80 cm 

gline sa predloženim načinom rada. U periodu od 
10—15. V 1967. obavljeno je zbijanje podloge i na- 
sipavanje gline na cca 20.000 m 2 . Izvađeno je ukup¬ 
no 79 uzoraka iz podloge i 144 iz nasutog sloja. Po¬ 
stignute suhe zapreminske težine podloge uglav- 

Rezultati zbijanja sloja gline 


o vi braci on i jež 


vibracioni jež 


^ « vibracioni valjak- 

SI. 12: Zavisnost zbijenosti i broja prelaza 



SI. 13: Zbijenost podloge upotrebom vibracionih 
valjaka (Gusić Polje, V, VI/67) 


nom se kreću između 95 i 105% Proctorovih vri¬ 
jednosti, s manjim odstupanjima kod materijala 
veće vlažnosti, koje su bile između 90 i 95% (neka 
su mjesta nakon kontrole ponovno zbijena). Pro¬ 
sječne vrijednosti suhih zapreminskih težina pri¬ 
kazane su crtkanom linijom. Tu je evidentno, da 
kod manje vlažnosti od optimalne zbijenost raste 
tako da su najbolji rezultati vlažnosti 22—28%. 


__ obični jež 

srednje vrednosti 

SI. 14: Zbijenost ugrađenog sloja gline u dno bazena 
(V , VI/67) 

Slični rezultati dobiveni su i za ugrađeni sloj 
gline. I ovdje većina rezultata pada u područje iz¬ 
među 95 i 105%, a samo manji broj uzoraka je 
ispod toga. Kod vlažnosti 22 do 24% zbijenosti su 
najveće, a povećanjem vlažnosti naglo pada. 

U tehn. uslovima izvedbe date su tolerancije 
vlage sa +3% odstupanja od opt. vrijednosti. S 
obzirom na ovo i uvjet da zbijenost treba izno¬ 
siti 95% Proct. vrijednosti, zapreminske težine mo¬ 
raju iznositi najmanje: za podlogu yd = 1,26 
gr/cm 3 , a za nasuti sloj yd = 1,38 gr/cm 3 . 

U nastavku rada obavlja se kontrola zbijenosti 
za svaku promjenu materijala na pozajmištu a po¬ 
stavljene granice će se korigirati. 

Prošle godine završeni su radovi na manjem 
dijelu bazena uz ulaznu građevinu. Glina se ugra¬ 
đivala u dva sloja debljine 20 cm, a zbijanje je 
bilo običnim ježevima tež. 2,5 t sa 12 prelaza po 
svakom sloju. Prije nasipavanja odstranjen je hu¬ 
mus a podloga zbijena sa istim ježevima. Radi us¬ 
poredbe efekta rada vibracionih valjaka i običnih 
ježeva prikazane su na si. 12 i 13 srednje vrijed¬ 
nosti suhih zapreminskih težina sa radom običnih 
ježeva (tačkasta linija). Tu je vidljivo da se s 
klasičnim ježevima postiže veća zbijenost (5—8%) 
a rezultati su u granicama 100—110% zbijenosti 
po Proctoru, dok je vibracionim valjcima 95—103%. 

Zaključak 

U slučaju asanacije dna akumulacionog bazena 
Gusić Polje, gdje se radi o sloju gline debljine 40 

cm i gdje se kao jedini uvjet postavlja propusnost 
(min —10 —6 cm/sek) način zbijanja vibracionim 
valjcima je dobar i potpuno zadovoljava. 

Međutim, pri izboru mehanizacije za neke dru¬ 
ge objekte kod kojih se traži veća zbijenost, kao 


npr. kod glinenih jezgri nasutih brana nasipa i si. 
ovaj način zbijanja trebat će prethodno dobro is¬ 
pitati za određene mjesne uvjete, jer rezultati mno¬ 
go zavise o vrsti materijala, vlažnosti, debljini slo¬ 
jeva, uvjetima ugradnje itd. 


Kratke vijesti - 

ZAGREB. Ispod sadašnje velike terase hotela »Espla¬ 
nade« uskoro će se graditi garaža za 200 automobila. 

ZAGREB. Veliko skladište Tvornice ulja koje ima 
korisnu površinu od 4000 m 2 , a može prihvatiti oko 1000 
vagona suncokreta — bilo je izgrađeno u rekordnom 
vremenu. Radove je izvelo poduzeće »Jugobeton«. Lici¬ 
tacija je bila provedena 1. VI, posao sa svim detaljima 
sklopljen 15 dana kasnije i tek tada su stručnjaci izra¬ 
dili projekte. Tri mjeseca zatim skladište je bilo sa¬ 
građeno i uređeno. 

Tako brzu izgradnju omogućila je gotovo potpuno 
industrijska proizvodnja građevnih elemenata. Više od 
80% betonskih dijelova lijevano je u tvornici i preve¬ 
zeno na gradilište, gdje je montirano. 

DUBROVNIK. Inženjering poduzeća »Inkoprogres« 
iz Beograda kreditira izgradnju dva hotela u okolici 
Dubrovnika, u Srebrenu i Mlinima. Hoteli će biti »B« 
kategorije i imat će ukupno 1000 ležajeva. Hotel u Mli¬ 
nima imat će i pokriven bazen s topolm vodom zimi. 

ŠIBENIK. Jesenas je počela izgradnja velikog tu¬ 
rističkog naselja na poluotoku dugom 5 km — na kome 
se nalazi selo Zablaće, nedaleko Šibenika. Inicijativu 
za izgradnju dala je Jadranska banka u Šibeniku. Ra¬ 
čuna se da će se za narednih 10 godina u Zablaću podići 
turistički centar sa 17 000 ležaja. Prvi objekt koji se tu 
podiže je hotel B kategorije sa 650 ležaja. Izgradnju je 
preuzelo zagrebačko poduzeće »Interinženjering« u su¬ 
radnji s nekoliko kooperanata. U ljeto 1968. hotel će biti 
otvoren. Nedavno su završeni radovi na izgradnji pri¬ 
laznih putova i na dovodu vode i struje. Splitsko po¬ 
duzeće »Obala« počet će uskoro da uređuje obalu i pla¬ 
žu. Šibenska Jadranska banka osnovala je hotelsko-tu- 
rističko poduzeće »Soline«, koje će se brinuti o izgradnji 
turističkog naselja u Zablaću. 

NAŠICE. Pod krovom je nova bolnička zgrada. To 
će biti deveta zdravstvena ustanova u Slavoniji, koju 
zajedničkim sredstvima i učešćem Republike grade tri 
komune: Našice, Donji Miholjac i Slavonska Orahovica. 

OSIJEK. Posljednjih godina Osječani su osigurali 
veća materijalna sredstva nego što su njiihova dva gra¬ 
đevinska poduzeća mogla da ugrađuju u stambene i 
komunalne objekte, pa se pred nešto više od dvije go¬ 
dine u tom gradu pojavilo poduzeće »Vranića« iz Sara¬ 
jeva, koje je već dovršilo 252 komforna stana. To će po¬ 
duzeće izgraditi još jedno novo naselje od 228 
stanova. 

KRAGUJEVAC. Poduzeće »Žitoprodukt« gradi novi 
silos za pšenicu kapaciteta 650 vagona. Radovi će biti 
gotovi do nove žetve u 1968. 


PRIBOJ NA LIMU. U uskoj kotlini kroz koju se 
ispod strmih planina probija rijeka Lim, na pola puta 
između sela Bistrica i Priboja, nedavno je puštena u 
rad novosagrađena hidroelektrana »Potpeć«, treći dosad 
završeni energetski objekt u tzv. sistemu Limskih hidro¬ 
elektrana. Smještena u slikovitom planinskom kraju 
HE »Potpeć« je i kao građevina izuzetno liijepo djelo, 
koje unosi nove izglede u taj nekad pusti i zabačeni 
kraj Jugoslavije. Dosad su u ovom kraju izgrađene tri 
HE: »Bistrica«, »Kokin Brod« i sada »Potpeć«. Prva 
na redu za izvođenje od ukupno 11 planiranih je HE 
»Brodarevo«. 

ĆUPRIJA. Neposredno pred jesen, u septembru ot¬ 
počeli su radovi na regulaciji Velike Morave i njenih 
pritoka. Srednji tok ove rijeke dobio je izgled gradi¬ 
lišta, Sada su svi požurili jer je godina pri kraju i valja 
utrošiti predviđena sredstva. U mnogo čemu se, me¬ 
đutim, zakasnilo, a to zahtijeva i povećane napore i veće 
troškove. 

GORNJI MILANOVAC. Rekonstruira se i moderni¬ 
zira cesta Gornji Milanovac—Kragujevac. U toku su 
radovi na dionici Donja Vrbava—Lipovac. Stavlja se 
kamena podloga, a zatim će se obaviti asfaltiranje. Od 
Kragujevca je također počelo asfaltiranje na dionici 
Šumarice-Divostin. 

ŠABAC. Poslije dužeg zastoja gradi se cesta Šabac-- 
—Bogatić. Postavlja se kocka. Preostalih 13 km ove ce¬ 
ste treba da bude gotovo do 29. XI. 

PRIBOJ NA LIMU. Beogradsko poduzeće »Mosto- 
gradnja« gradi na rijeci Limu u Priboju lučni betonski 
most, dug 140 m. Most će povezivati dva dijela grada 
gzmeđu naselja »FAP« i starog dijela Priboja. 

NOVI SAD. Mirne vode teku novim kanalom izme¬ 
đu Dunava i Tise, iako njegove obale podsjećaju na 
gradilište. Kanal još nije završen. Uloga kanala DTD 
je i da navodnjava oko 400.000 ha zemljišta. Prošlo je 
više od 15 godina izgradnje, a voda iz tek izgrađenog 
kanala koristi se za zalivanje samo 18.000 ha. Glavni 
kanal je presjekao Bačku i Banat. No potrebna su dalj¬ 
nja ulaganja radi punijeg korištenja ovog hidrosiste- 
ma. Kanal treba konačno dovršiti, a mrežu za navod¬ 
njavanje tek izgraditi. Postignut je sporazum da Po¬ 
ljoprivredna banka uloži 110, a Direkcija kanala DTD 
130 miliona n. d. za kreditiranje lokalne kanalske mre¬ 
že, u stvari malih sistema za odvodnjavanje koji će 
omogućiti i navodnjavanje istih površina. Izgradit će 
se ukupno šest manjih melioracionih sistema. Računa 
se da će se do 1972. navodnjavati još 35.000 ha, a sami 
poljoprivrednici će navodnjavati 47.000 ha iz mreže za 
odvodnjavanje. To je ukupno 100.000 ha do 1972. Me- 

đutim, 400.000 ha koliko se može navodnjavati ostaje 
i dalje u projektu. 

PRIŠTINA. Grad je jesenas dobio novosagrađeni 
Studentski dom, jedan od najmodernijih u Jugoslaviji. 
To je peterokatna zgrada (sa 420 ležaja). U izgradnju 
je utrošeno 6,4 milijuna n. d. 

BIHAĆ. Na području Bihaća i drugih okolnih op¬ 
ćina oduševljeno je primljena vijest da je SSRN BiH 
podržao prijedlog s regionalnih savjetovanja, da se 
cesta Bihać—Jajce proglasi »Putem AVNOJ-a« i da to 
bude Savezna omladinska radna akcija. Predstavnici 
društveno-političkih organizacija s područja Jajca, Mr- 
konjića, Bihaća, Bosanskog Petrovca, Drvara, Ključa i 
drugih mjesta duž trase buduće ceste održali su sasta¬ 
nak o zadacima u predstojećoj akciji »1000 km izgrad¬ 
nje i modernizacije putova u BiH«. 

JAJCE. Nadomak vodopada Plive u Vrbas započeta 
je izgradnja najvećeg mosta na Vrbasu, nazvanog »Ja- 
jačka gazela«. Most vitkih linija povezivat će obale 
Vrbasa kod ulaza u tvornicu »Elektrobosna«. Projekt 
je arh. Predraga Želalića, iz Beograda. Most će biti dug 
300 m, a širok 12 m. Investitori su Poduzeće za puteve 
SR BiH i »Elektrobosna«, koji su za realizaciju ovog 
projekta uložili 6,5 miliona n. d. Dovršenje se očekuje 
krajem 1968. 

MOSTAR. U cijeloj Hercegovini je akcija republičkih 
organa za izgradnju i rekonstrukciju cesta u BiH naišla 
na ogromno interesiranje stanovništva. Predstavnici 18 
komuna iz bivšeg kotara Mostar su stavili na svom 
savjetovanju niz primjedaba na prvobitni prijedlog 
izgradnje mreže cestovnih pravaca. Tim prijedlogom, 
u kojem je predviđena modernizacija šest glavnih pra¬ 
vaca, u Hercegovini bi se moderniziralo svega 13 km, 
i to na magistralnom pravcu Beograd—Dubrovnik. Mre¬ 
žu glavnih pravaca trebalo bi proširiti i na Hercego¬ 
vinu. Predloženo je na tom savjetovanju, održanom 
u Mostaru, da se pristupi modernizaciji ceste od Po- 
sušja preko Lištice, Mostara, Nevesinja do Gacka, čime 
bi najveći dio Hercegovine bio povezan modernim sao- 
braćajnicama s Dalmacijom i Crnom Gorom. Zamje¬ 
ra va se i tome što je izostavljena modernizacija dionice 
ceste od Donjeg Vakufa preko Bugojna i Prozora do Ja- 
blanice, jer bi ta saobraćajnica znatno rasteretila po¬ 
stojeću cestu Sarajevo—Opuzen. Što je najvažnije, to 
bi bila najbliža veza Hercegovine s Hrvatskom i Slove¬ 
nijom. 

TREBINJE. U HE »Trebišnjica« u toku je izgradnja 
postrojenja transformacije, koja će posebnom mrežom 
dalekovoda biti povezana s trafostanicama u Bileći, Du¬ 
brovniku i Hercegnovom. 

KOTOR. U posljednjih nekoliko godina na području 
kotorske općine rekonstruirano je i izgrađeno novih ce¬ 
sta u dužini od preko 50 km. U planu je povezivanje 
svih naselja dobrim cestama. 

BAR. Vođeni su razgovori između predstavnika 
Direkcije za izgradnju Bara, mjesnog ugostiteljskog 
poduzeća i beogradskog Poduzeća za kooperativno gra¬ 
đenje i projektiranje. Raspravljalo se o izgradnji novih 
turističkih objekata u Sutomoru, turističkom pred¬ 
građu Bara. 


LJUBLJANA. Rekonstruirana je cesta od Zidanog 
mosta do Radeča. Završava se i asfaltiranje dionice 
ceste Zidani Most-Celje od Zidanog mosta do Rimskih 
toplica. U planu je nsatavak radova na novoj moder¬ 
noj cesti dolinom Save (od Trbovlja do Radeča) na 
potezu Ljubljana—Trbovlje—Radeče pri Zidanom mo¬ 
stu, koja bi se kasnije produžila do Zagreba i postala 
druga magistrala. 

SKOPJE. Jesenas je postavljen kamen-temeljac no¬ 
ve zgrade Narodne i univerzitetske biblioteke. Bibliote¬ 
ka se gradi po projektu inž. arh. Petra Muličkovskog. 
Zgrada će biti završena novembra 1969. god. 

KIĆEVO. U novembru se pušta u redovan rad no¬ 
vosagrađena Fabrika za izradu predmeta za montažu 
mašina. Fabrika je građena po nacrtima sovjetskih 
stručnjaka. 

BEOGRAD. Poduzeće »Inkoprogres« oročava svoja 
sredstva kod Privredne banke u Beogradu, a banka kre¬ 
ditira njegovo poslovanje. »Inkoprogres« je u stvari po¬ 
slovni partner banke, koja ulazi u posao s njim. Kapi¬ 
tal se tako slobodno kreće po čitavoj Jugoslaviji i ula¬ 
že u najperspektivnije poslove. »Inkoprogres« daje kom¬ 
pletan inženjering i predaje objekte »pod ključ«. »In¬ 
koprogres ima zaključene poslovne aranžmane za iz¬ 
gradnju kompletnih industrijskih objekata u vrijedno¬ 
sti od 270 miliona n. d. Aranžmani s keramičkom ind- 
strijom i petrolejskom industrijom su na prvom mje¬ 
stu. »Inkoprogres« gradi tvornicu keramičkih pločica 
za podove u Vojniću za »Jugokeramiku« iz Zagreba, a 
rekonstruira i staru tvornicu kod Zaprešića. Također 
se moderniziraju tvornice keramike u Aranđelovcu i 
Mladenovcu. »Inkoprogres« gradi suvremeni auto-servis 
za poduzeće »Šumadija«, zatim tvornicu koka-kole za 
»Slovenija-vino« itd. 

BEOGRAD. Procjene i društveni planovi su predvi¬ 
đali, da će u 1967. godini stambena izgradnja zabilje¬ 
žiti značajan porast. Očekivalo se da će proiizvođači 
stanova izgraditi i ponuditi tržištu daleko veći broj 
stanova nego u 1966. godini. No planovi su ostali samo 
dobra želja, pa je umjesto povećanja registrirano sma¬ 
njenje (na osnovu nekih podataka do oktobra 1967). 
Utvrđeno je također da prodajne cijene i dalje rastu. 
Prema posljednjim analizama, u razdoblju od 1. I do 
30. VI 1967. u društvenom je sektoru izgrađeno 13.700 
stanova u SFRJ, dok je u istom razdoblju 1966. izgrađe¬ 
no bilo 14.500 stanova. Priličan je broj stanova još u 
izgradnji, pa se očekuje nešto bolje stanje za kraj 
1987. godine. Broj stanova u nezavršenoj izgradnji 
je manji nego lani, pa će opće stanje u stambenoj 
izgradnji u odnosu na 1966. biti slabije. Kao razlog na¬ 
vodi se da privredne organizacije sve više zanemaruju 
stambene fondove, a sve više sredstava izdvajaju za 
rekonstrukciju i modernizaciju svojih pogona. Regi¬ 
strirano je ujedno, da stan iz godine u godinu postaje 
sve skuplja roba. Prosječna prodajna cijena 1 m 2 izno¬ 
sila je lani 1.320 n. d. U 1967. g. prosječna cijena na ju¬ 
goslavenskom tržištu povećana je na 1.480 n. d. Srbija 
se nalazi na čelu ove liste. U SR Makedoniji i SR BiH 
povećanje iznosi 6%. Jedini je izuzetak SR Slovenija, 
gdje je ostvareno sniženje od 1%. U rang listi gradova 

GRAĐEVINAR. 


Beograd je sišao sa prvog mjesta u pogledu poskuplje¬ 
nja, a na prvo mjesto je došao Dubrovnik. 

Tržište stanova je jedno od najnestabilnijih tržišta. 
Stručnjaci nisu u nedoumici kad tvrde da će cijene sta ¬ 
na i dalje rasti. 

BEOGRAD. Dok opada stambena izgradnja u pora¬ 
stu je gradnja drugih objekata u cijeloj zemlji. Prema 
statističkim podacima, u prvih šest mjeseci izvršeno je. 
po vrijednosti ulaganja, 21% građevinskih radova više 
nego u istom razdoblju 1966. Ako se pak uzme u obzir 
razlika u cijenama do kojih je došlo u toku godine, 
stvarno povećanje još uvijek iznosi 10%. Došlo je, znači 
do jačeg oživljavanja građevinske djelatnosti. Istodob¬ 
no su zapažene i izmjene u strukturi građevinskih ra¬ 
dova. Najveći relativni porast oko 50% zabilježen je u 
grupi poslova koji obuhvaćaju radove na rekonstruk¬ 
cijama, adaptacijama i održavanju objekata, a zatim 
(oko 45% više) u radovima na različitim visokograd- 
njama. I u prvoj i u drugoj grupi poslova došle su do 
izražaja mjere reforme i intencije na bržu moderniza¬ 
ciju privrednih postrojenja. Među visokogradnje ulaze 
i mnogi turistički objekti sagrađeni do početka turistič¬ 
ke sezone, kao i silosi, te druge gradnje za smještaj po¬ 
ljoprivrednih proizvoda. 

KLADOVO. Ono što se je prije tri godine samo 
naziralo kroz brojke i projekte sada postaje stvarnost: 
rađaju se prve konture jedne od najvećih hidroelek¬ 
trana svijeta HE »ĐERDAP«. U dosadanjim radovima 
savladan je teži dio posla, u kojem je provjerena sprem¬ 
nost graditelja i mehanizacije za kompleksne radove 
koji u toku iduće godine predstoje. Od 1964. do 1967. 
sagrađen je ogramni zagat, privremena građevina za 
suživanje dijelova korita, u kojem se obavljaju gra¬ 
đevinski radovi. Kopanje temelja za branu je tako¬ 
đer veoma složen posao. Pripremni radovi, izgradnja 
objekata za život i rad ljudi, pogona, tvornica betona, 
komunikacija, servisa, itd. tekli su vrlo dobro. Na svim 
pozicijama radova dosadašnji planski zadaci su pre- 
mašeni. Krajem 1971. brana će biti puštena u rad. Na¬ 
rednu i 1969. godine karakterizirat će intenzivni gra¬ 
đevinski radovi na glavnim objektima, a poslije toga 
će se montirati turbine, generatori, razvodna postro¬ 
jenja. 


Da bi slika o ogromnim naporima graditelja bila 
potpunija dovoljno je reći da je dosad iskopano oko 
5 miliona kubika zemlje i stijena (to je 50% od ukupne 
mase koju treba izvaditi), ugrađeno je u temelje brod¬ 
ske prevodnice, prelivne brane i elektrane 400.000 ku¬ 
bika betona i isušeno 3 km korita na kojem se izvode 
radovi. Između naše i rumunjske obale Dunava, niz¬ 
vodno od Sipa, prirodna širina rijeke smanjena je od 
1200 na svega 270 m. Jedan dio posla na našoj strani 
radit će, a već djelomično i rade, rumunjski graditelji, 
koji, između ostalog, na glavnom objektu treba da isko¬ 
paju 700.000 kubika stijene i sudjeluju u zaštiti južnog 
Banata od djelovanja vanjske i podzemne vode iz bu¬ 
dućeg akumulacionog jezera. Ovo se ne čini zbog toga 
što naši graditelji ne mogu da ispunjavaju planiranu 
dinamiku, već da bi se izravnao investicioni saldo. 
U cilju zaštite budućeg akumulacionog jezera od na¬ 
nosa predviđeni su opsežni radovi na regulaciji Velike 
Morave i pošumjivanju priobalnih erozionih terena. 

BEOGRAD. Poduzeće »Energoprojekt« gradi u Gvi¬ 
neji hidroelektranu »Donke« na rijeci Samu. Snaga 
novog objekta bit će 13 megavata, dok će jezero aku¬ 
mulirati 150 miliona m :l vode. Izgradnja će koštati 15 
miliona dolara. 

ZAGREB. Jugoslavensko-njemačka firma, koju su u 
Stutgartu osnovala naša poslovna udruženja »Rumag« 
i »Unijaprojekt« i njemačko poduzeće »Interman«, do¬ 
bila je na licitaciji prvu fazu izgradnje (grubi radovi) 
17-katnog hotela u Stutgartu. Vrijednost radova prve 
faze, koje izvodi građevno poduzeće »Tempo« iz Za¬ 
greba, iznosi 2 miliona maraka. Firma se priprema za 
licitaciju druge faze izgradnje — uvođenje kompletne 
unutrašnje instalacije. Ukoliko se uspije na licitaciji, 
sve poslove bi obavilo naše udruženje »Mont-invest«. 
Navedena jugoslavensko-njemačka firma dobila je ta¬ 
kođer na licitaciji izgradnju naselja od 20 vila i jedne 
zgrade sa 37 stanova u ukupnoj vrijednosti od 2 miliona 
maraka. Poduzeće iz Vranja »Novogradnja« treba da 
završi ovo naselje u roku od 7 mjeseci. Polumontažni 
sistem izgradnje vila primjenit će preduzeće »Grad« 
iz Kosjerića. Predstavnici ovog združenog poduzeća iz 
Stutgarta očekuju da će tek u 1968. razgranati svoje 
poslove. R. P. 


Građevni materijali _ 

GIPSKARTONSKE PLOČE »KNINGIPS« — 
PROIZVODNJA I PRIMJENA 
Ing. Jakša Miličić, Split 

Uvod 

U izgradnji objekata visokogradnje, posebno 
stambene izgradnje, sudjeluju razni proizvodni ka¬ 
paciteti koje međusobno povezuje proces građenja. 
Znači da se jedan ili više objekata projektiraju, 
grade i dovršavaju kao djelo u kome su, u većem 
ili manjem opsegu, ugrađeni napori svakog poje¬ 
dinog učesnika. Relativno veliki broj raznih pro¬ 


izvodnih kapaciteta sudjeluje u građenju, i to po¬ 
sebno karakterizira stambenu izgradnju. Sa sta¬ 
novišta organizacije građenja, odnosno dinamike 
izvođenja radova, taj veliki broj učesnika čini po¬ 
sebnu teškoću. Kroz nju se danas manifestira snaž¬ 
no ispreplitanje industrijskog i zanatskog načina 
rada, zavisno o stepenu razvoja svakog pojedinog 
partnera. Za neke proizvodne procese pečat zanat¬ 
skog izvođenja daje nizak stepen organizacije, a 
za neke je zaostalost tehnološkog procesa bazira¬ 
na na materijalima s kojima se gradi. 

Kod svih većih građevinskih poduzeća danas 
je izvođenje zemljanih, betonskih i armirano-be- 




Br. 11 god. XIX — 1967 


Miličić: Gipskartonske ploče 


397 


tonskih radova organizirano kao mehanizirani gra¬ 
đevinski procesi i činjenica je da se objekti, kao 
konstrukcija veoma brzo podignu. Faza najtežeg 
posla najbrže se završi. Međutim, zidarski radovi, 
te većina završnih radova, predstavljaju kočnicu 
odvijanju radova u odgovarajuće brzom ritmu. U 
tim fazama građenja imamo ogromnu rezrvu rad¬ 
nog vremena i u prvom redu tu moramo tražiti iz¬ 
vore novih racionalizacija i ušteda; tu leži područ¬ 
je na kome se mora izboriti slijedeća faza unapre¬ 
đenja građenja. 

Zidarski radovi se u izvođenju stambenih i dru¬ 
gih objekata javljaju uglavnom kao zidanje nosi¬ 
vih i pregradnih zidova, te žbukanje zidova, pla¬ 
fona i drugih elemenata. Voda daje obilježje po¬ 
stupku zidanja i žbukanja, ona ga čini mokrim, to 
je tzv. »mokri postupak«. Tim postupkom unosi se 
vlaga u objekat, ne može se raditi kod niskih tem¬ 
peratura, rad je suviše spor, ima mnogo otpadaka 
materijala, itd. Sigurno je da ova faza rada, naro¬ 
čito žbukanje, predstavlja najzaostaliju i najzasta- 
rjeliju fazu u tehnološkom procesu građenja. 

Mi smo danas u prelomnoj fazi sa stanovišta 
opsega građenja kod nas, ali i sa zahtjevima u 
smislu produktivnosti rada i u brzini građenja. U 
sklopu toga, za radove o kojima je riječ, moraju 
se naći novi materijali na kojima će se zasnivati 
novi tehnološki procesi koji će imati karakter »su¬ 
hog postupka.« Jedan od primarnih zadataka je 
omogućiti tzv. »suho žbukanje« i posebno omogu¬ 
ćiti racionalnije izvođenje pregradnih zidova u pro¬ 
storijama. 

Materijal koji će to omogućiti u pravilu bi mo¬ 
rao odgovarati slijedećim uvjetima: 

— trebao bi biti jednako dobro upotrebiv u 
svim sistemima građenja, 

— po cijeni bi morao biti jeftiniji od drugih 
materijala (koji se sada upotrebljavaju), 

— mora biti lakougravid da ga može koristiti 
širi krug potrošača, 

— trebao bi dozvoljavati obradu bojenjem kao 
i tradicionalno izvedene plohe, 

— treba da omogući lako postavljanje insta¬ 
lacija, 

— mora biti lagan, vatrosiguran i mora garan¬ 
tirati određeni minimum zvučnih i toplinskih kva¬ 
liteta, 

— u gradnji mora omogućavati znatno veće 
učinke po jedinici vremena u odnosu na rad s tra¬ 
dicionalnim materijalima, 

— treba da je pogodan za upotrebu u seizmič¬ 
kim područjima, 

— sa stanovišta fizičkih svojstava treba da je 
pogodan za transport, 

— njegova proizvodnja mora biti osigurana iz 
domaćih sirovina. 

Ovako izvanredno širokoj skali uvjeta odgo¬ 
varaju gipskartonske ploče (po njemačkom stan¬ 
dardu: gipskartonplatten, engleskom: gypsum pla- 
sterboard, francuskom: placoplatre, američkom: 
gypsumwallboard). One zbog svojih univerzalnih 


svojstava imaju masovnu primjenu u USA, SSSR-u, 
skandinavskim zemljama, V. Britaniji, Zap. Nje¬ 
mačkoj itd. 

Program izgradnje tvornice gipskartonskih ploča 

Osnovni poticaj proizvodnji gipskartonskih plo¬ 
ča nalazi se u unapređenju građenja. Od posebnog 
interesa je činjenica da se na području Dalmacije 
nalazi preko polovina ispitanih nalazišta sadre u 
Jugoslaviji i da to rudno blago treba koristiti. 
Osim toga u Kosovu kod Knina podignuta je nqva 
tvornica gipsa koja radi sa malim dijelom svog 
kapaciteta, jer gips u izvornom stanju nema ve¬ 
ćeg plasmana u građevinarstvu. 

Suočena s ovim činjenicama Privredna komora 
u Splitu je još 1963. godine počela organizirano i 
sistematski raditi na pripremama nužnim za do¬ 
nošenje odluke za gradnju kapaciteta za proizvod¬ 
nju gipskartonskih ploča. Organizirana je izrada 
investicionog programa, te razrađen način financi¬ 
ranja. Realizaciju čitavog programa provodi Tvor¬ 
nica gipsa i gipsanih elemenata »Kningips« iz 
Knina (sada već u probnom pogonu). 

Postrojenja za proizvodnju gipskartonskih plo¬ 
ča obično imaju mogućnost reguliranja kapaciteta 
u veoma širokim granicama, što se postizava pro¬ 
mjenom vremena vezanja gipsa (obično 9—18 mi¬ 
nuta) i promjenom broja jedinica peći (sušara). 
Tako npr. postoji najniži kapacitet 250 m 2 /h s mo¬ 
gućim prelaskom na 500 m 2 /h, zatim postrojenje s 
kapacitetom 500 m 2 /h s mogućim prelaskom na 
1000 m 2 /h itd. Za nas su bila zanimljiva ova dva 
postrojenja, jer veći kapaciteti za sada ne bi imali 
pravo opravdanje. 

Izabran je osnovni kapacitet od 500 m 2 /h, što 
uz rad u 3 smjene za 300 radnih dana u godini 
daje 3,600.000 m 2 gipskartonskih ploča. Relativno 
malim dodatnim ulaganjem (bez potrebe za novim 
građevinskim radovima) može se postići proizvod¬ 
nja od 1000 m 2 /h. Prema planu razvoja to će se do¬ 
stići u III kvartalu 1968. godine. 

Nije se odmah išlo na veću proizvodnju jer tr¬ 
žištu treba ostaviti malo vremena da se snađe i 
orijentira na novi proizvod. Osim toga kad se tvor¬ 
nica dobro organizira i uhoda uz manji kapacitet, 
neće joj prelaz na veću proizvodnju predstavljati 
problem. Za napomenuti je da je i faktor moguće 
visine ulaganja imao svog odraza na izbor kapa¬ 
citeta i planiranu dinamiku razvoja. 

Osnovno o gipskartonskim pločama 

Proizvođači gipskartonskih ploča u raznim 
zemljama imaju svoje standarde. Mi ćemo ovdje 
navesti podatke prema njemačkim standardima, 
jer je oprema za tvornicu »Kningips« isporučena 
iz Zapadne Njemačke. 

Standardne dimenzije gipskartonskih ploča su: 
debljina 9,5—12,5 — 15 i 18 mm; širina 125 cm; 
duljina do 450 cm, 

Dozvoljena odstupanja u debljini nisu veća od 
+ 0,5 mm. 

Težina 1 m 2 ploče debljine 9,5 mm = 8,3 kg, 
12,5 mm = 11,0 kg, 15,0 mm ,= 13,5 kg i 18,0 mm 
= 16,0 kg. 

Ugradnja ploče ljepljenjem obavlja se samo s 
pločama debljine 9,5 mm. 

Gipskartonske ploče otporne su visokim tem¬ 
peraturama u slučaju požara. Tako ploče debljine 
12,5 mm, s obje strane čavlane na drveni kostur, 
izdržale su kod temperature od 843°C više od 30 
minuta. 

Toplinska svojstva gipskartonskih ploča su 
veoma dobra. Prema njemačkim podacima (koji se 
poklapaju s poljskim) gipskartonska ploča deblji¬ 
ne do 15 mm ima toplinski koeficijent 0,18 K 
cal/mh°C. Ploča debljine 9,5 mm toplinski je ista 
vapnenom ili produžnom malteru u sloju debljine 
40 mm ili gipsanom malteru u sloju od 30 mm. 

Kao izolacija od zvuka, ploče daju razne rezul¬ 
tate zavisno o kombinaciji s drugim materijalima. 
Na razne načine perforirane ploče mnogo se upo¬ 
trebljavaju upravo za postizanje raznih zvučnih 
efekata. 

Rubovi ploča po duljini mogu biti različito pro¬ 
filirani, što zavisi o namjeni ploča i načinu obra¬ 
de spojnica. Rubovi mogu biti pravokutni, skošeni, 
polukružno zaobljeni, te koso zasječeni (si. 1). 



Gipskartonske ploče su elastične i čvrste. Pa¬ 
pirna obloga, koja im to svojstvo daje, čini ih i za- 
tićenim od mehaničkih oštećenja (relativno). Zbog 
toga je to materijal pogodan za transport te kod 
toga, i inače kod manipulacije s njima, oštećenja 
su minimalna. 

Ploče se transportiraju na paleti, ali kod ma¬ 
njih dimenzija imaju pakovanje od papira. Pre- 
vožna sredstva moraju biti zatvorena; ploče ne 
smiju biti izložene atmosferilijama. Kod transpor¬ 
ta ili skladištenja visina naslaganih ploča jedna na 
drugoj (neposredno) ne smije biti veća od 3 X 80 
ploča. U načelu, podloge na koje se slažu ploče 
moraju biti čvrste i ravne, a prostorije suhe. Sva¬ 
kako treba paziti da se na istom mjestu ne mije¬ 
šaju ploče raznih dimenzija i namjene. Za slučaj 
da je podloga neravna, uz povećanu vlažnost može 
doći do trajnog deformiranja ploče. Prilikom no¬ 


šenja na gradilištu, ploče treba staviti »na nož« 
(sjekomice). 

Površinska obrada može se izvesti kao sloj mal- 
tera preko gipskartonskih ploča ili se pak povr¬ 
šina ploče direktno dekorira (bojenje, tapete). Za¬ 
visno od toga površinska ljepenka razlikuje se po 
strukturi i hrapavosti površine. 

Površina papirne lejepenke mora inače biti 
ravna, bez grešaka, kako bi se dekoriranje moglo 
što ispravnije sprovesti. Dekorirati se može zem¬ 
ljanim ili uljenim bojama, raznim emulzijama, zid¬ 
nim tapetama, itd. 

Kod posebne obrade površina primjenjuje se 
oblaganje površine na folijama od plastične mase. 

Za povećanje termoizolacionih svojstava ploča, 
sa nutarnje strane se lijepi tanka aluminijska fo¬ 
lija. To se čini u tvornici. 

Primjena gipskartonskih ploča 

Ugradnja gipskartonskih ploča obično dolazi u 
fazi kad su već grubi radovi na objektu gotovi, 
odnosno kad je objekat uglavnom zatvoren. Insta¬ 
lacije, dovratnici, prozorski okviri i prozori tre¬ 
baju biti postavljeni prije polaganja ploča. 

Postavljanje odnosno ugradnja gipskartonskih 
ploča može se izvesti ljepljenjem ili pričvršćiva¬ 
njem čavlima, vijcima ili drugim sredstvima. 

Ako se gipskartonske ploče lijepe, onda se to 
radi pomoću maltera od gipsa, posebnog sastava. 
Važno je da taj gips ima finoću mliva kao i onaj 
za proizvodnju ploča, a da mu je vrijeme vezanja 
oko 40 minuta. Gips za te svrhe obično dolazi na 
gradilište pakovan u papirnate vreće, težine 40 do 
50 kg. 

Kad se pričvršćenje gipskartonskih ploča obav¬ 
lja čavlima, vijcima ili drugim specijalnim sred¬ 
stvima, važno je imati na umu da ta sredstva mo¬ 
raju biti pocinčana i odgovarajuće oblikovana. Nji¬ 
hovo zakivanje odnosno uvrtavanje u gipskarton- 
sku ploču obavlja se tako da im glava malo zađe 
pod površinu ploče i da se tako stvori mala de¬ 
presija u ploči. Međutim, ne smije doći do cijepa¬ 
nja i probijanja površine. Gips na tom mjestu ne 
smije biti zgnječen. Navedena depresija kasnije se, 
kod obrade za dekoriranje, kitu je specijalnim gip¬ 
som. 

Ukucavanje čavala ne smije biti bliže od 10 
mm rubu ploče koji je ljepenkom ovijen, odnosno 
15 mm kod slobodnog ruba (si. 2). 

Sječenje ploča, piljenje, bušenje itd. izvodi se 
veoma lako i sa jednostavnim alatima i sredstvi¬ 
ma. Inače za rad s gipskartonskim pločama služe 
jeftini i jednostavni alati: nož, čekić, svrdlo, mala 
ručna pila, razne gladilice itd. 

Obrada sljubnica između ploča može biti takva 
da su sljubnice naglašene utorom među njima, pla¬ 
stičnim ili metalnim profilom koji sljubnicu za¬ 
tvaraju (si. 3) ili su pak sljubnice zaglađene. U 
tom slučaju postupa se: sljubnica se ispuni speci¬ 
jalnim gipsanim malterom (gips pomiješan s kao¬ 
linom, azbestom, čistim pijeskom, te specijalnom 

SI. 3: Naglašene sljubnice 


ARMA TUR NA 
TRAKA 



veznom komponentom) i u to se postavlja traka 
od pamučnog tkiva, plastike ili od staklene vune. 
Preko trake opet se lagano prevuče sloj istog spe¬ 
cijalnog gipsanog maltera i sve skupa izravna (si. 
4). Ovako obrađene sljubnice su garantirano po¬ 
uzdane. 

Isto kao što se obrađuju sljubnice između plo¬ 
ča na ravnoj zidnoj ili platonskoj plohi, tako se 
obrađuju i sljubnice na lomovima ploha u prosto¬ 
riji. Kod rubova stupova ili špaleta kod prozora 
ili uopće kod rubova koji su izloženi mehaničkim 
oštećenjima, može se zaštita sprovesti posebnim 
kutnim profilom od tankog (perforiranog) alumi¬ 
nijskog lima, koji se zagladi specijalnim gipsnim 
malterom. 

Navedeni načini obrade sljubnica pretpostav¬ 
ljaju da će biti obavljeno direktno dekoriranje 
gipskartonskih ploča, odnosno da su ploče već do¬ 
šle na ugradnju sa gotovo obrađenom površinom. 




Detalji učvršćenja letava 



Poprečni presjek 


SI. 4: Obrada sljubnica 


Uz dužni presjek 

SI. 5: Letvište na ravnoj A-B ploči 

Miličić: Gipskartonske pioče 


Za navesti je da gipskartonska ploča može po¬ 
služiti i kao podloga za nanošenje maltera u jedan 
ili dva sloja. U tom slučaju se češće rabe perfo- 
rirane ploče. Na taj način se mogu obrađivati sve 
plohe u prostoriji. 

S obzirom da su već navedeni osnovni podaci o 
primjeni, preostaje da se još nešto kaže za poje¬ 
dine konstruktivne elemente: 


teni plafon izvodi s posebnim (vrlo jednsotavnim) 
limenim profilima. 

Izvedba plafona s gipskartonskim pločama veo¬ 
ma je jednostavna kod klasičnog sitnorebrastog 
stropa u kome slučaju zamjenjuje trsku i žbuku. 
Isto tako gipskartonske ploče omogućavaju laku i 
dobru izvedbu plafona kod raznih drugih konstruk¬ 
cija: monta stropova i drugih sistema. 


Plafoni 

Pri izvođenju plafona na ravnoj armirano be¬ 
tonskoj ploči radi se na dva načina: 

— Gipskartonske ploče polažu se na drvenu 
oplatu koja je pripremljena za betoniranje. Sljub- 
nice ploča se zalijepe papirnatom trakom. Preko 
ovih ploča položi se armatura i izbetonira se kon¬ 
strukcija. Poslije skidanja oplate gipskartonske 
ploče stvaraju gotov podgled betonske konstruk¬ 
cije. Sljubnice se normalno obrađuju gipsom i tra¬ 
kom. (Prema nekim mišljenjima u Njemačkoj, ovaj 
postupak ne daje najbolje rezultate). 

— Gipskartonske ploče čavlaju se na lagano 
drveno letvište formirano od letvica 3X5 cm. Raz¬ 
mak letvica kod ploča debljine 9,5 mm iznosi 40 
cm, a kod debljine 12,5 mm iznosi 60 cm. Čavli su 
pocinčani 22/32. Letvište je na određeni način pri¬ 
čvršćeno na donji dio nosive (stropne) konstrukcije 
(si. 5). Drveno letvište može biti izvedeno tako da 
visi o osnovnoj konstrukciji (si. 6) ili se pak spuš- 

Zidovi 

Najobičnija obrada zidova od opeka ili betona 
gipskartonskim pločama izvodi se tako da se na 
stražnju stranu ploče nanose gipsani mort u ma¬ 
lim kupama (u razmaku 30—40 cm) i onda se ploča 
naslanja i lijepi na zid. Dovođenje ploče u pravi 
položaj obavlja se pomoću viska (si. 7). Ima slu¬ 
čajeva da se uz zid prethodno pričvrste razne izo¬ 
lacione ploče, a onda se preko njih postavljaju 
gipskartonske ploče. Ovakva obrada ploha može 
se izvesti u svim objektima, a ne samo kod novo¬ 
gradnja. Zavisno o željenim izolacionim efektima, 
može se uz zid pričvrstiti lagani drveni roštilj i 
na njega čavlati gipskartonske ploče. 

Pregradni zidovi 

Pregradni zidovi s gipskartonskim pločama se 
izvode preko kostura od drva ili metala. Ako je 
kostur od drva, onda je on izveden s letvama 5X7 
cm. Vertikalne letve su međusobno razmaknute 
40—60 cm, a u vertikalnom smislu razuprte su ho¬ 
rizontalama na međusobnom razmaku maks. 90 
cm. Na ovako izveden kostur čavlanju se gips¬ 
kartonske ploče pocinčanim čavlima 22/32 (si. 8). 
Kostur može biti izveden od tankog čeličnog lima 
debljine 0,5—0,7 mm. Limena traka pogodno je 
profilirana tako da daje krutost konstrukciji, a 
omogućava lako pričvršćenje. Nezavisno o načinu 
izvedbe kostura, uvijek se sudarna sljubnica izme¬ 
đu ploha ostavlja 3 mm široka da bi se mogla ob¬ 
raditi, kako je ranije izneseno. 

Ako se želi postići razdijeljeni zid većih izola¬ 
cionih svojstava, onda se između gipskartonskih 
ploča, unutar kostura koji nosi zid, stavlja sloj 
mineralne vune. Taj sloj prekida toplinske i zvuč¬ 
ne mostove. 

Prefabricirani paneli za 

pregradne zidove 

Prefabricirani paneli za pregradne zidove iz¬ 
vode se sa svrhom da se izbjegne izrada kostura 
za pregradni zid na samom objektu. U načelu 
imamo: a) jezgra od laganog materijala oblaže se 
s obje strane gipskartonskim pločama. Kao jezgra 
obično služi ploča od drvene vune (drvolit), ploča 
od tvrde pjene ekspandiranih plastičnih materi¬ 
jala i si.; b) jezgra od kartonskog saća na koji se 
obostrano lijepe gipskartonske ploče. Ovo je izvan¬ 
redno kruta konstrukcija s dobrim izolacionim 
svojstvima. 

Paneli se izrađuju u širini od 1,20 m, a visoki 
su za visinu kata. Njihovo međusobno pričvršćiva¬ 
nje i privršćivanje za podove i plafone je veoma 
jednostavno. 

Ekonomska analiza 

Prema definitivno utvrđenim troškovima pro¬ 
izvodnje cijena 1 m 2 gipskartonske ploče debljine 


9,5 mm, fco utovareno u vagon ili kamion u sta¬ 
nici Kosovo kod Knina, iznosi 800 st. dinara. (Us¬ 
poredbe radi navodi se da u Zap. Njemačkoj 1 mr 
takve ploče fco utovareno u tvornici košta 2,55 DM, 
a u Francuskoj 3 NF). 

Ovome treba dodati troškove prevoza, istovara, 
pretovara i slično, pa se za pregled troškova, koje 
se ovdje iznosi, išlo sa cijenom od 950 st. dinara/m 2 
fco gradilište. 


Uporedni pregled troškova izvođenja 


Eiemenat 

Izvedba 

ecp Ušteda st. din/m 3 
3 c ^3 4^3 u odnosu na 

33 rt .5 00 tradicionalni 

Sc-o jšo« rad 

^ 0 . * a . 

t« W t/3 

Plafoni 

Ravna AB ploča 

2073 1534,0 

539,0 

26% 

Rebrasta ploča 

4090 2704,0 

1386,0 

34% 

Zidovi 

Zidovi od opeke 
ili betona 

1761 1764 



Pregradni zidovi 
Pregradni zidovi 
obični 

8133 5518 

2615 

32% 


Očigledne su uštede koje neposredno nastaju 
upotrebom gipskartonskih ploča, no međutim ne 
smiju se ispustiti iz vida uštede koje posiredno na¬ 
staju s obzirom da gipskartonske ploče omogućava- 
vaju povećane učinke u odnosu na tradicionalno 
izveden rad, daju mogućnost bržeg izvođenja raz¬ 
nih instalacija, radova bojadisanja itd. One zapra¬ 
vo skraćuju vrijeme građenja i oslobađaju velike 
režijske troškove. Kod izrade pregradnih zidova 
npr. postižu se odnosi volumena i težine materi¬ 
jala za ovaj i tradicionalan rad u odnosu 1:5. 
Odavde se vidi kakve velike uštede slijede na vanj¬ 
skom i unutrašnjem transportu, a posebno pak uti- 
caj na potrebnu nosivost tavanica. I kraće vrijeme 
građenja omogućava veće korištenje mehanizacije 
i opreme poduzeća, itd. 

Sve navedene karakteristike govore da su gips¬ 
kartonske ploče takav materijal na koga već odav¬ 
no očekuju naši graditelji i primjena kojega će 
omogućiti da se tehnološki procesi obrade ploha u 
prostorijama organiziraju na najsuvremenijim 
principima. 

Literatura: 

Pored vlastitih iskustava, zapažanja i saznanja, 
korišteni su podaci, crteži i fotografije iz ovih iz¬ 
vora: Tufegdžić — Problematika gipsa, Lenarčić 

— Prefabrikacija na bazi gipsa-plasterboard, Edi¬ 
cije firme Rigips — Zap. Njemačka, Firme Knauf 

— Zap. Njemačka, National gypsum company, i 
Firme Benno Schilde. 

Građevinska mehanizacija - 

NOVOSTI U MEHANIZACIJI ZA 
GRAĐEVINARSTVO 

Sve veći zahtjevi koje izvođač građevinskih ra¬ 
dova postavlja, kada je u pitanju upotreba mehani¬ 
zacije, prisiljava proizvođače da neprekidno rade 
na konstruiranju novih vrsta strojeva, te još više 
na usavršavanju odnosno prilagođavanju već po¬ 
znatih konstrukcija odnosno vrsta. 

Kao jedan primjer tog nastojanja je i najnoviji 
tip utovarivača kojeg proizvodi poznata tvornica 
ALLIS-CHALMERS. Uz već do sada poznati tip 
utovarivača, koji omogućava istovar utovarnog 
korita u smjeru naprijed i pod kutem od 90° oko¬ 
mito na podužnu os stroja, sada se pojavio novi tip 
utovarivača koji omogućava istovar korita naprijed 
i pod kutem od 45° u lijevo i desno od uzdužne osi 
stroja. Pomicanjem prednjeg dijela stroja u lijevo 
i desno uveliko se povećala operativna moć stroja 
ove vrste. Najmanji radijus okretanja iznosi 4.65 
m čime je omogućena upotreba ovog stroja i u sku¬ 
čenim prostorima bez velikog manevriranja, kako 
utovarivača tako i prevoznog sredstva prilikom 
utovara. Primjena ove vrste utovarivača naročito 
je podesna u šljunčarama, kamenolomima i u širo¬ 
kim iskopima. 

Za sada ALLIS-CHALMERS proizvodi dva tipa 
ovih strojeva, i to TL 545, koji je manji tip, i TL 645 
koji je veći tip. Navodimo podatke za tip TL 645 
(si. 1): 

Proizvođač: ALLIS-CHALMERS 
Tip: TL 645 točkaš 
Motor: dizel jačine 165 KS 

Pogon oruđa: hidraulični sistem kapaciteta 150 1 i pri¬ 
tiska 133—140 kg/cm 2 

Oruđe: Utovarna kašika kapaciteta 1,91 m 3 poravnato 
duljina kašike 2,41 m 
Radne karakteristike: 

nosivi kapacitet najviše 3300 kg 
najveća visina istovara 2,70 m 
najveća dubina iskopa 0,295 m 

istovar samo sa prednje strane, ali se utovarna ka¬ 
šika može od uzdužne osi stroja zaokrenuti i na 
lijevu i na desnu stranu za 45° 
radijus okretanja 4,65 m 

najveća visina gornjeg ruba utovarne kašike 4,26 m 
Težina stroja 10.070 kg sa utovarnom kašikom 
Težina kašike 741 kg 
Podaci za transport: 

najveća duljina stroja sa montiranom kašikom 
6,47 m 

najveća širina stroja 2,43 m 
najveća visina stroja 2,46 m 

Gume: prednje 17,50 X 25— 12-struke 
zadnje: 20,50 X 25—12-struke 

Brzina kretanja: naprijed do 34 km/sat 
nazad do 11,9 km/sat 



SI 1 


U zemljama gdje je stepen opremljenosti me¬ 
hanizacijom građevinskih poduzeća veći nego što je 
slučaj u nas, naročito ako se govori o poduzećima 
koja se isključivo bave vi.sokogradnjom, već dulje 
vremena nalazi se u upotrebi stroj kojim se može 
obaviti više vrsta radnih operacija a da se ne treba 
za svaku operaciju stroj pripremiti montiranjem 
odgovarajućeg oruđa. 

Ovdje ćemo iznijeti podatke o bageru-utovari- 
vaču, ili kako ga negdje zovu i kombinirani rovo- 
kopač. Primjena stroja je slijedeća: 

S utovarnom kašikom ovog stroja mogu se oba¬ 
vljati sve radne operacije kao i sa strojem utova- 
rivačem, samo je radni učinak s obzirom na sadržaj 
kašike manji. Osim toga zbog manje snage osnov¬ 
nog motora stroja ovim se strojem mogu obavljati 
radne operacije u materijalima, koji iako su rastre¬ 
siti ne smiju biti deponirani u velikim količinama. 
Praktična upotreba bila bi npr. kod prigrtavanja 
šljunka k miješalici za beton odnosno postrojenju 
za doziranje kamenog agregata, za utovar manjih 
količina materijala koji je ostao kao višak bilo od 
iskopa temeljnih jama, bilo od kanalizacije, bilo 
od ostalih vrsta iskopa, pod uslovom da materijal 
koji se tovari nije ležao dulje vremena, odnosno da 
nije zbijen uslijed transporta preko njega. 

Obrnutom kašikom za iskop možemo obaviti sve 
iskope za kanalske i kablovske rovove, te uzdužne 
temelje do dubine 4.00 m od razine stajališta stroja. 





Br. 11 god. XIX — 1967 


Ferenšćak: Građevinska mehanizacija 


403 




Kod ove radne operacije treba imati na umu jačinu 
stroja (44 KS) te prema tome ga upotrebljavati kod 
manjih količina iskopa i u materijalima I, II, III 
kategorije. 

Zbog svoje velike pokretljivosti stroj je naročito 
pogodan za rad na skučenim gradilištima visoko- 
gradnje, a kod rada na izvedbi kanalizacije sa uspje¬ 
hom obavlja dvije radne operacije — iskop rova 
i zatrpavanje zemlje nakon polaganja kanalskih ci¬ 
jevi odnosno kabela. 

Da je ova vrsta građevinskog stroja našla široku 
primjenu govori i podatak da su mnoge tvornice 
pristupile njegovoj proizvodnji; široki je izbor pri¬ 
likom kupnje. Da bi se dobila potpunija slika vri¬ 
jednosti bagera utovarivača navest ćemo tehničke 
podatke za stroj koji proizvodi ALLIS-CHALMERS, 
USA (si. 2): 


SI. 2 

Tip: Industrial 600 Backhoe 
Motor: dizel jačine 44 KS 

Pogon oruđa: hidraulični sistem kapaciteta 60,5 1 
najveći pritisak 158 kg/cm 2 

Oruđa: utovarna kašika kapaciteta 0,48 m 3 poravnato 
širina kašike 180 cm 

obrnuta kašika za iskop kapaciteta 0,280 m 3 
širina kašike za iskop 60,9 cm 
Radne karakteristike: 
snaga iskopa 3990 kg 
najveća korisna dubina iskopa 4,34 m 
najveća visina istovara iz kašike 2,81 m 
najveća dubina iskopa utovarnom kašikom 0,32 m 
najveći doseg kašike za iskop računajući od osi 
okretanja kašike 5,25 m 
zaokret kašike za iskop 190° 

Težina stroja: težina osnovnog stroja bez utovarne 
kašike i kašike za iskop 2245 kg 
težina utovarne kašike 1112 kg 
težina kašike za iskop sa svojim krakom 1260 kg 
cjelokupna težina stroja s utovarnom kašikom i 
kašikom za iskop 4617 kg 
Podaci za transport: 

najmanja širina stroja pri transportu 2,18 m 
najmanja visina stroja pri transportu 3,40 m 
Gume: prednje 7,50 X 16 — 8-struke 
zadnje 16.9 X 23—8-struke. 

M. Ferenšćak 


SI. 1: Bager P&H 1600 kapaciteta 4,6 m 3 


PROIZVODNJA GRAĐEVINSKE 
MEHANIZACIJE U JAPANU 

Proteklih godina japanska industrija građevin¬ 
skih strojeva doživjela je neobično dinamičan uspon. 
U manje nego dvanaest godina, od kako je japanska 
industrija uvela neke novine iz inozemstva, Japan 
je postao sposoban da izvozi .strojeve po kvaliteti 
isto tako dobre kao što ih proizvode i druge indu¬ 
strijski napredne zemlje. Japanska je industrija 
građevinskih strojeva u uskoj vezi s inozemnim 
proizvođačima, što ju čini sposobnom da proizvodi 
robustne strojeve uz umjerene cijene. Kao praktič¬ 
na posljedica ovakve suradnje pokazao se stalni 
napredak u veličini i snazi pojedinih vrsti građe¬ 
vinskih strojeva, kao na primjer bagera, kranova, 
buldožera itd., a to je sve posljedica činjenice da 
se danas izvode građevine sve većih dimenzija u 
sve kraćem roku. 

Ovim zahtjevima povinovala su se mnoga japan¬ 
ska poduzeća. Tako je poduzeće KOBE STEEL Ltđ 
prema modelu P&H 1600 (P&H Construction 
and Mining Division, Harnischfeger Milwaukee 46, 
Wisconsin USA) proizvelo bager čija uspravna ka¬ 
šika imade kapacitet 4,60 m 3 , ukupna težina ba¬ 
gera iznosi 225 tona. Ovo je najveći bager koji je 
do sada proizveden u Japanu. Primjerci ovog ba¬ 
gera već su izvezeni u Kanadu i Australiju gdje su 
stekli dobar glas, naročito kod primjene u rudar- 

stvu. Međutim, najveći dio proizvodnje bagera či¬ 
ne modeli P & H kapaciteta kašike 1—2 m 3 . 

I na području proizvodnje mobilnih kranova 
učinjen je izvanredan napredak u pogledu rad¬ 
nih karakteristika. Proizvodnja kranova nosivosti 
25—30 tona zauzima već isto takvo mjesto kao i 
proizvodnja kranova nosivosti 17—19 tona. Podu¬ 
zeće SUMITOMO-LINK BELT proizvodi kranove 
nosivosti 65 tona. Kako su kranovi strojevi čija je 
primjena u građevinarstvu zbog njihove .svestrane 
uporabivosti i velike pokretnosti vrlo velika, njiho¬ 
voj je proizvodnji posvećena velika pažnja, a na¬ 
ročito upotrebi hidraulike kod stabilizatora. Stabi¬ 
lizatori se mogu namjestiti u ciglih 56 sekundi, a 
noge stabilizatora mogu se namještati i sve četiri 
odjedanput i svaka posebno da njihovo prilagođa- 
vanje terenu bude što efikasnije. U prizvodnji kra¬ 
nova prevladavaju mobilni kranovi na gumenim 
točkovima od onih na gusjenicama, a razlog tome 
je veća pokretljivost i mogućnost samostalnog kre¬ 
tanja po cestovnim površinama. 

Poduzeće URAGA HEAVY INDUSTRIES Co., 
Ltd usko surađuje sa poduzećem THE LORAIN DI- 
VISION of KOEHRING, USA u proizvodnji mobil¬ 
nih kranova kapaciteta 32 tone. 



SI. 2: Mobilni kran nosivosti 32 tone 

Posljednjih se godina u Japanu sve više izra¬ 
đuju toranj ske dizalice s pokretnom rukom, prven¬ 
stveno veće nosivosti, koje se ,s uspjehom mogu 
primijeniti za gradnje brana i velikih objekata vi- 
sokogradnje. 

U Japanu se proizvode i penjajuće dizalice po 
sistemu SCHWING Gmbh, Wanne-Eickel, SR Nje¬ 
mačka. Tako su poznati penjajući kranovi KURE- 
-SCHWING, dva od tih kranova primjenjeni pri¬ 
likom gradnje 36-tero katnice Mitsui Realty Build- 
ing, te najviše zgrade u Istočnoj Aziji, koja dosiže 
visinu od preko 100 m. 


Za gradnju betonskih brana u Japanu se proiz¬ 
vode kranovi nosivosti 13.5 tona i dosega do 37 m. 
Ti se kranovi s uspjehom koriste pri transportu 
betona. 

Naročito mjesto u suvremenoj proizvodnji gra¬ 
đevinskih strojeva zauzima proizvodnja skrepera 
s dvojnim motorima. Poduzeće MITSUBISHI HE- 
AVY INDUSTRIES Ltd. proizvodi skreper s dvoj¬ 
nim motorima jačine 2 X 130 KS utovarnog kapa¬ 
citeta 8 m 3 i sa minimalnim radijusom okretanja 
od 6.8 m. Primjena ove vrste skrepera naročito je 
podesna na uskim radilištima, strminama, te osta¬ 
lim mjestima gdje su ušlo vi rada neprikladni za 
normalni tip skrepera. 

Poduzeće HITACHI SCHIPBUILDING & EN- 
GINEERING Co., Ltd (HITACHI ZOSEN) u tehnič¬ 
koj suradnji s DEMAG-BAGER FABRIK Gmbh 
SR Njemačka proizvodi rotacioni rovokopač, naro¬ 
čito podesan za rad u prokvašenom i močvarnom 
terenu. Pritisak gusjenica glavnog stroja na teren 
iznosi od 0,12 do 0,089 kg/cm 2 , što je u zavisnosti 
od širine gusjenica. Radni kapacitet stroja zavisi 
od vrste materijala u kojem obavlja iskop, tako 
npr. u čvrstoj glini radni kapacitet iznosi 35 m 2 /h, 
u suhom močvarnom tlu 90 m 3 /sat, a u zemlji I 
kategorije i do 300 m 2 /sat. Dubina iskopa kreće se 
do 2 m. 



SI. 3: Rotacioni rovokopač 


Japanska mašinogradnja danas proizvodi i 
traktore gusjeničare na koje se prema potrebi 
mogu montirati razna oruđa, kao npr. utovarne 
kašike, buldožerski plug, rijač, te tako daju građe¬ 
vinarstvu stroj kojim se mogu izvoditi raznovrsne 
radne operacije. 

Kada je riječ o proizvodnji građevinske meha¬ 
nizacije treba spomenuti proizvodnju asfaltnih baza 
kapaciteta 20—25 t/sat, 25—35 t/sat, 30—42 t/sat. 
45—55 t/sat i 60—70 t/sat. Proizvodnja je u .serija¬ 
ma, a prema zahtjevu mogu proizvesti i postrojenje 
kapaciteta 80—120 t/sat. Proizvodnja ovih postro¬ 
jenja temelji se na 70-godišnjem iskustvu, 

SI. 4: Asfaltno postrojenje U RAGA 


Kapacitet proizvodnje mehanizacije za građevi¬ 
narstvo u Japanu usmjeren je u dva pravca — pod¬ 
miriti potrebe domaćeg tržišta i plasirati se na 
inozemnom tržištu. Japanska mašinogradnja izvezla 
je u godini 1966. osim ostalog i 1112 buldožera, 
1672 traktora gusjeničara te 699 kranova. Uza svu 
brigu oko plasiranja svojih proizvoda u inozem¬ 


stvu, japanska industrija istovremeno vodi i brigu 
da u zemljama uvoznicama osigura normalnu ser¬ 
visnu službu, koja sadrži redovno uzdržavanje stro¬ 
ja, popravak stroja, te snabdijevanje rezervnim di¬ 
jelovima, čime se čine znatne usluge kupcu jer mu 
se osigurava kontinuitet uporabe stroja. 

M. Ferenšćak 


Kongresi i sastanci - 

JUGOSLAVENSKO SAVJETOVANJE O ZAŠTITI NA 
RADU U GRAĐEVINARSTVU U SPLITU 

U vremenu od 3. do 6. oktobra 1967. godine 
održano je u Splitu Jugoslavensko savjetovanje o 
zaštiti na radu u građevinarstvu, kojem je prisu¬ 
stvovalo preko 180 predstavnika radnih organiza¬ 
cija, stručnih i prosvjetnih ustanova iz oblasti gra¬ 
đevinarstva, proizvođača građevinske opreme i ma¬ 
terijala, projektnih organizacija, predstavnika sin¬ 
dikata građevnih radnika, privrednih komora, dr¬ 
žavnih organa i društvenih organizacija i drugih 
ustanova. 


Cilj savjetovanja bio je: 

— sagledavanje .stanja i problema zaštite na 
radu u građevinarstvu, 

— analiza izvora, uzroka i posljedica povreda 
na radu i profesionalnih oboljenja u građe¬ 
vinarstvu, 

— ocjena adekvatnosti propisa, normativa i 
mjera zaštite u oblasti građevinarstva, 

— usvajanje programa akcija za unapređenje 
zaštite na radu u građevinarstvu. 

Organizatori savjetovanja bili su: 

— Savezni inspektorat za rad 

— Savezni sekretarijat za privredu 

— Centralni odbor sindikata građevinara Jugo¬ 
slavije 

— Savjet za građevinarstvo Savezne privredne 
komore 

— Jugoslavenska zajednica za unapređenje za¬ 
štite na radu 

— Zavod za zaštitu pri radu Zagreb — Centar 
Split. 

Referati i koreferati bili su slijedeći: 

1. Referat »Stanje i problemi zaštite na radu u 
građevinarstvu«. Referent Josip Klaić, sekre¬ 
tar Centralnog odbora sindikata građevinskih 
radnika Jugoslavije, 

koreferat: »Normativna djelatnost i programi¬ 
ranje zaštite na radu u građevinarstvu« Ko- 

referent Agustin Skoro, dipl. pravnik, direk¬ 
tor org. kadrovskog sektora u Opštem grad. 
preduzeću »7 juli« u Beogradu. 

2. Referat: »Priprema rada i problemi zaštite 
na radu«. Referent Srećko Čulić, dipl. grad. 
ing., suradnik u Građevinskom školskom cen¬ 
tru u Splitu, 

koreferat: »Priprema rada kod visokograd- 
nji i montažnih radova i zaštita na radu«. Ko- 

referent Dušan Stošić, dipl. arh. ing., ruko¬ 
vodilac operative u grad. poduzeću »I. L. Lav- 
čević« u Splitu, 

koreferat: »Priprema rada pri cestogradnji i 
problemi zaštita na radu«. Koreferent Valter 
Gajšek, dipl. ing. grad. pomoćnik direktora 
u grad. poduzeću »Slovenija ceste« u Lju¬ 
bljani, 

koreferat: »Priprema rada kod hidrogradnji 
i tunelogradnji i problemi zaštita na radu«. 

Koreferent Zdenko Novaković, dipl. grad. 
ing., rukovodilac zaštite na radu u građevin¬ 
skom poduzeću »Konstruktor« u Splitu. 

3. Referat: »Mehanizacija u građevinarstvu i 
problemi zaštite na radu«. Referent Milan 

Jančiković, građevinski savjetnik, predavač 
na Višoj tehničkoj školi za građevnu indu¬ 
striju i građevinarstvo — Zagreb, 
koreferat: »Mjere zaštite pri opravkama stro¬ 
jeva u građevinarstvu«. Koreferent Vojo Ško- 
bić, viši strojarski tehničar iz Sarajeva. 

4. Referat: »Sredstva osobne zaštite u građevi¬ 
narstvu«. Referent Vladimir Marčela, ing. 
sigurnosti, suradnik u Gradskom sindikalnom 
vijeću u Zagrebu. 

5. Referent: »Ljudski faktor i problemi zaštite 
na radu u građevinarstvu«. Referent Zejna 

Buranj i, dipl. psiholog, stručni .suradnik u 
Zavodu za zaštitu pri radu u Zagrebu, 
koreferat: »Medicinski aspekti na radu u gra¬ 
đevinarstvu«. Koreferent: Dr Dimitrije Save- 
ljić, specijalista za medicinu rada, upravnik 
Dispanzera medicine rada »Građevinar« II, 
u Beogradu. 


Na osnovi materijala u kojem su referenti raz¬ 
radili iznijetu problematiku, kao i diskusije, ocjene 
prijedloga učesnika, Savjetovanje je konstatiralo: 

— da je primjenom Osnovnog zakona o zaštiti 
na radu u radnim organizacijama došlo do znatno 
većeg angažiranja organa upravljanja, šireg kruga 
rukovodnog osoblja kao i neposrednih proizvođača 
na rješavanju problema zaštite na radu, što se oči¬ 
tuje u razradi materijala zaštite u općim aktima 
radnih organizacija, kokretizaciji odgovornosti za 
provođenje mjera zaštite, poduzimanju širih akcija 
na odgoju za siguran rad i drugim aktivnostima; 

— kao rezultat toga smanjuje se broj povreda 
i profesionalnih oboljenja u građevinarstvu kao i 
izgubljenih radnih dana i materijalnih troškova; 

— unatoč postignutim rezultatima za provođe¬ 
nje zaštite u građevinarstvu postoje znatne i neisko¬ 
rištene mogućnosti za još potpuniju zaštitu, za dalj¬ 
nje smanjenje povreda na radu i profesionalnih 
oboljenja, da se još uvijek zaštita na radu i uvjeti 
rada promatraju nedovoljno povezano sa proizvođ- 
no-tehnološkim procesom i organizacijom rada, čiji 
je ona sastavni dio. Takvo gledanje uvjetuje da se 
u nekim radnim organizacijama zaštita na radu svo¬ 
di uglavnom na poslove, zadatke i odgovornosti 
referata ili službe zaštite na radu, a ne na sinhro- 
niziranu akciju svih osoba na radu, svih služba u 
radnoj organizaciji i organa upravljanja; 

— sve veća upotreba suvremene mehanizacije 
i tehnologije u građevinarstvu donosi sa sobom i 
nove izvore opasnosti za radne ljude, koje će se 
moći otklanjati samo primjenom kompleksa suvre¬ 
menih tehničkih, zdravstvenih, socijalnih, odgojno- 
-propagandnih i drugih mjera, što iziskuje koordi¬ 
nirani rad radnih organizacija, stručnih ustanova 
iz oblasti zaštite, društvenih organizacija i drugih 
organa. 

Na osnovu ovih konstatacija Savjetovanje je 
preporučilo Organizatoru ovog savjetovanja, da 
preko nadležnih institucija poradi: 

1. Da se u radnim organizacijama nastavi na 
daljnjem usavršavanju normiranja i organizacije 
poslova zaštite na radu, konkretnijem definiranju 
mjera zaštite i odgovornosti za njihovo provođenje, 
sistematskom i kontinuiranom odgoju i propagandi 
za siguran rad, te da se zaštita na radu provodi kao 
sastavni dio organizacije proizvodnog i tehnolo¬ 
škog procesa. 

2. Pošto od projektanata građevinskih objeka¬ 
ta, naročito onih namijenjenih za rad, u znatnoj 
mjeri zavise sigurni uvjeti rada u poduzećima, koja 
se grade ili rekonstruiraju, njihova je odgovornost 
i obaveza, da prilikom projektiranja objekata vode 
računa o primjeni mjera i normativa koji se odnose 
na siguran rad. 

3. Da se kod nadležnih organa ubrza rad na re¬ 
viziji postojećih odnosno donošenju novih propisa 
o mjerama i normativima zaštite na radu u oblasti 
građevinarstva. 

4. Da stručne ustanove iz oblasti zaštite na radu 
na bazi istraživanja, praćenja i ispitivanja kretanja 

izvora i uzroka povreda i profesionalnih oboljenja, 
osiguravaju kontinuiranu stručnu pomoć radnim 
organizacijama, a naročito: 

— u izradi programa obuke za siguran rad i 
osposobljavanju odgovarajućih službi i kadrova u 
poduzećima za provođenje tog programa, kao i u 
organiziranju i održavanju stručnih predavanja i 
seminara; 

— u izradi šireg izbora propagandno-odgojnih 
sredstava za provođenje propagande za siguran rad, 
instrukcija i informacija, letaka, plakata, natpisnih 
tabli upozorenja, pokretnih izložbi, filmova, dija- 
filmova i ostalih prikladnih propagandnih mate¬ 
rijala; 

— u pružanju radnim organizacijama šireg iz¬ 
bora praktičnih stručnih publikacija i dokumenta¬ 
cije iz oblasti zaštite na radu u građevinarstvu. 

5. Da se pokrene akcija za formiranje jednog 
konzulativno stručnog tijela iz oblasti zaštite na ra¬ 
du u građevinarstvu preko kojeg bi se omogućila 
izmjena iskustva, iniciranje rješenja raznih proble¬ 
ma, te pokretalo i druge aktivnosti koje će dopri¬ 
nijeti unapređenju zaštite na radu u građevinar¬ 
stvu. 

6. Da se u svim školama, gdje to do sada nije 
učinjeno, a naročito u stručnim i fakultetima, koji 
školuju kadrove za građevinarstvo, u nastavne pro¬ 
grame uvrsti i obrazovanje iz zaštite na radu. 

7. Pošto se u građevinarstvu zbog specifičnosti 
rada pojavljuju i specifični problemi zaštite na 
radu (uslijed raštrkanosti radilišta, radova na ot¬ 
vorenom i pod raznim vremenskim uvjetima, fluk¬ 
tuacije radne snage i si.), Savjetovanje smatra da 
bi bilo nužno da Zavod za zaštitu pri radu u Za¬ 
grebu, kao neposredni organizator ovog Savjetova¬ 
nja osigura da se problemi i mjere zaštite na radu 
u građevinarstvu posebno i kontinuirano prate i 
izučavaju, te u tu .svrhu formira posebna organiza¬ 
ciona jedinica u sastavu Zavoda. 

8. Savjetovanje preporuča Organizatoru da i na¬ 
dalje bude inicijator ovakvih ili sličnih sastanaka, 
kao i da u tu aktivnost uključi i druge odgovara¬ 
juće institucije i ustanove iz oblasti građevinarstva. 

Svi referati odštampani su u posebnoj knjizi, 
sa 317 stranica i 14 slika i crteža, u izdanju Zavoda 
za zaštitu pri radu Zagreb — Centar Split, gdje se 
edicija može nabaviti. 

Milcin Jančiković 

KONFERENCIJA ZA STRUČNU ŠTAMPU 
GRAĐEVINARSTVA POVODOM RAU- 1968. 

U MUNCHENU 

3. međunarodni .stručni sajam za građevne ma¬ 
terijale, građevne elemente i unutrašnje uređaje 
održat će se od 17—25. veljače 1968. u Munchenu. 

Program izložbe obuhvaća slijedeća područja: 

— građevni materijal za visokogradnje, nisko¬ 
gradnje i cestovne gradnje, 

— građevni prefabrikati i montažno građenje 

— ostali građevni elementi, pribor i oprema 


— uređaji kućne tehnike, snabdjevanje vodom 
i odvodnjavanje, 

— kartiranje i premjera van je, geodetski instru¬ 
menti, tehnički i crtaći pribor, 

— stručna literatura i nastavna pomagala. 

Za vrijeme trajanja izložbe održat će se poseb¬ 
no smotre: 

— tehnika zračenja stana 

— drvo u građevinarstvu 

— renoviranje stambenog fonda 

— strojevi i oprema za ispitivanje kvaliteta ma¬ 
terijala 



Da bi se široka stručna javnost građevinarstva 
upoznala s pripremama i opsegom ove međunarodne 
izložbe, njeni organizatori pripremili su u Munche¬ 
nu 6. studenog 1967. konferenciju za stručnu štam¬ 
pu građevinarstva. 

Konferenciji za štampu prisustvovalo je 47 pred¬ 
stavnika redakcija i stručnih udruženja građevi¬ 
narstva, i to: 


iz Savezne Republike Njemačke 37 

iz Austrije 5 

iz Švicarske 2, 

iz Velike Britanije 1 

iz Francuske 1 

iz Jugoslavije (časopis »Građevinar«) 1. 

103 tvornica i tvrtki, koje će u veljači 1968. iz¬ 
lagati na izložbi BAU, prisustvovalo je konferenciji 
za štampu i pripremilo za predstavnike štampe od¬ 
govarajuće izvještaje, programe proizvodnje, opise 
sa slikama, uzorcima i tehničke prospekte. 

Do sada se prijavilo 516 izlagača, među njima iz 
Velike Britanije 18 izlagača i Italije 35 izlagača, te 
26 izlagača iz 12 zemalja ostalog dijela svijeta. 


Izložbena površina iznosi 60.000 m 2 , od toga 
40.000 m 2 u pokrivenim halama. 

Pošto među našim građevinarima vlada veliki 
interes za ovu izložbu, priprema se, kao i ranijih 
godina, kolektivna posjeta članstva Saveza građev¬ 
nih inženjera i tehničara Hrvatske. 

Milan Jančiković 


Iz Saveza građevnih inženjera i tehničara Hrvatske 



V SJEDNICA IZVRSNOG ODBORA SAVEZA 
GRAĐEVINSKIH INŽENJERA I TEHNIČARA 
HRVATSKE 

V sjednica Izvršnog odbora Saveza građevnih inže¬ 
njera i tehničara Hrvatske nije održana, kao obično, u 
Zagrebu nego, na poziv Društva građevnih inženjera i 
tehničara Kutina u Kutini 23. rujna 1967. 

Društvo građevnih inženjera i tehničara Kutine ra¬ 
zvilo se tek zadnjih godina, pokazujući vidne uspjehe 
u prikupljanju članstva, društvenom i stručnom radu. 
Kutina se razvija u suvremeni industrijski grad, ležeći 
na glavnoj željezničkoj i cestovnoj magistrali Zagreb — 
Beograd, udaljena svega 83 km od Zagreba, ima sve 
uvjete za takav razvoj. Spominjemo novoigrazgrađenu 
tvornicu dušičnih gnojiva, tvornicu čađi, razvijeno vi¬ 
nogradarstvo, te intenzivnu stambenu izgradnju i dr. 

U vrlo ukusno uređenim društvenim prostorijama 
Društva i u prisutnosti predstavnika DGIT-a Kutina 
održana je sjednica s ovim dnevnim redom: 

1. Pripreme za godišnju skupštinu SITH 21. X 1967 

2. Razmatranje teza o mjestu, ulozi i izgradnji in- 
ženjersko-tehničkih organizacija uz potrebne iz¬ 
mjene u Statutu SITH 

3. Biranje delegata u Savjet Više tehničke građe¬ 
vinske škole i zamjenika blagajniku Milanu Ma- 
ceković koji odlazi na duži službeni put 



SI. 1: Novo stambeno naselje u Kutini 


4. Razno. 

Uvodno je predsjednik SGITH, ing. Josip Klepac, 
istakao primjer DGIT-a Kutina, kako i u manjim mje¬ 
stima uz zalaganje i volju mogu uspješno djelovati naše 
organizacije i zahvalio na gostoprimstvu za ovu 
sjednicu. 

Nastavno je I tajnik podnio izvještaj o radu između 
IV i V sjednice Izvršnog odbora, spominjući: 

— rad Tajništva SGITH odvijao se neprekidno i u 
u ljetnim mjesecima, tako da nije dolazilo do zastoja 
u rješavanju tekućih poslova; 



SI. 2: Novi hotel u Kutini 



- SI. 3: INA Zagreb , dio postrojenja 
Tvornice dušičnih gnojiva u Kutini 

— tajništvo se uspješno angažiralo na prihvatu stra¬ 
nih delegacija i organiziranju posjeta gradilištima u 
Zagrebu, i to delegacije iz DR Njemačke, Čehoslovačke, 
Poljske i Bugarske, koje su tokom ljeta 1967. posjetile 
Jugoslaviju i Zagreb. Sa delegacijom Tehničke komune 
iz Hallea, DR Njemačka, načelno je dogovorena uzvrat¬ 
na posjeta tokom 1968. za 12—15 članova, s tim da oni 
prethodno dostave program boravka; 

— za posjet međunarodnoj izložbi građevinarstva u 
Parizu i Londonu, u studenom 1967, dogovoreni su 
odgovarajući aranžmani s putničko-turističkim agen¬ 
cijama; 



SI. 4: Rashladni tornjevi 



SI. 5 : Jedan uspjeli primjer zaštite pri radu u 
Tvornici dušičnih gnojiva u Kutini 


Po tač. 1. i 2. dnevnog reda za skupštinu SITH do¬ 
govoreno je, da primjedbe na teze o mjestu, ulozi 
i izgradnji inženjersko-tehničkih organizacija sastave 
predsjednik, potpredsjednik i I tajnik SGITH i pismeno 
dostave SITH 10 dana prie održavanja skupštine. 

Po tač. 3. dnevnog reda izabrani su kao predstavnici 
SGITH u Savjet VTGŠ u Zagrebu: 

— Ing. Josip Klepac za nastavu 1967/1968. školske 
godine 

— Ing. Mišo Bauer za nastavu 1968/1969. školske 
godine. 

Imenovani recipročno postaju i zamjenici u man- 
datnom periodu 1967—1969. 

Za zamjenika blagajniku Milanu Maceković koji 
će ovu dužnost obavljati za vrijeme njegovog odsustva, 
određen je ing. Branko Domac. 

Po tač. 4. dnevnog reda, u vezi akcije SITJ u Beo¬ 
gradu da se prodajom »ciglica« prikupe materijalna 
sredstva za dovršenje Doma inženjera i tehničara u 
Beogradu, IO je mišljenja da će ova akcija teško do¬ 
nijeti odgovarajuće rezultate, nego preporuča SITJ 
da bankarskim kreditom i uz pomoć suinvestitora, ko¬ 
jemu bi se izdavale u najam poslovne prostorije, osigu¬ 
ra potrebna sredstva. 

Načelno se prihvaća prijedlog DGIT-a Kutina, da se 
u Kutini održi jedan stručni sastanak organizacija 
SGITH, koji bi obradio tematiku tog kraja (vodopri- 
vrednu, industrijsku i si.). U tom cilju DGIT-a Kutina 
treba Savezu dostaviti razrađeni program. 

Nakon završene sjednice uspješno je organiziran obi¬ 
lazak velikog gradilišta Tvornice dušičnih gnojiva u 
Kutini na kojem rade GP »Tehnika« Zagreb, GP »Teh¬ 
nika« Tuzla i GP »Hidroelektra« Zagreb. 

I tajnik: Predsjednik: 

Milan Jančiković Ing. Josip Klepac 

VI SKUPŠTINA SAVEZA INŽENJERA I TEHNIČARA 
HRVATSKE 

4. studenoga 1967. održana je u Zagrebu pod pred¬ 
sjedništvom Ing. Borisa Bakrača VI redovna skupština 
Saveza inženjera i tehničara Hrvatske. 

Pored statutarnog — radnog dijela skupština je raz¬ 
matrala kao posebno aktuelnu temu: 

»Inženjeri i tehničari osnovni i 
najodgovorniji nosioci tehničke 
reforme« 

Tekst referata Ing. Borisa Bakrača objavit ćemo u 
jednom narednom broju časopisa. 

Na skupštini je usvojen novi statut Saveza inženjera 
i tehničara Hrvatske. 

Skupština je izabrala 30' počasnih i zaslužnih čla¬ 
nova, od kojih su iz redova Saveza građevnih inženjera 
i tehničara Hrvatske izabrana tri člana, koji su se svo¬ 
jim radom naročito istakli na jačanju i afirmaciji or¬ 
ganizacija inženjera i tehničara, i to: 

— za počasnog člana 

Ervina Nonveiller, Prof. dr ing., kao glavnog 
urednika časopisa »Građevinar« od 1956—1967, 

— za zaslužne članove 

Josipa Klepac, dipl. ing., kao predsjednika DGIT-a 

Zagreb od 1956—1960 i kao potpredsjednika 
SGITH od 1963—1965. i predsjednika SGITH od 
1965. do danas, 

Milana Jančikovića građevnog savjetnika, kao 
I tajnika SGITH od 1958. do danas. 

Na skupštini je izabran novi Izvršni i Nadzorni od¬ 
bor SITH, te predsjednici stručnih komisija. 

Za novog predsjednika u dvogodišnjem mandatnom 
periodu izabran je Dipl. Ing. arh. Vjećeslav Radauš. 

Milan Jančiković 

KONGRES KONTRUKTERA 1968 

Četvrti kongres Jugoslavenskog društva građevinskih 
konstruktera održavat će se krajem septembra 1968. u 
Sloveniji. 

Na kongresu će se tretirati ove teme: 

1. Teorija konstrukcija 

2. Betonske konstrukcije 

2.1. Visokogradnje 

2.2. Niskogradnje 

3. Metalne konstrukcije 

3.1. Visokogradnje 

3.2. Niskogradnje 

4. Konstrukcije od opeke, kamena i drveta te drugih 

materijala 

4.1. Visokradnje 

4.2. Niskogradnje 

5. Industrijalizacija građenja 

6. Ekonomika konstrukcija i objekata. 

Pozivaju se građevinski konstrukteri da se prijave 
s publikacijama i referatima za taj kongres na adresu 
ZGIT Slovenije (za IV kongres konstruktera Jugosla¬ 
vije) Ljubljana, Erjavčeva 15. 

Napomena: 

Svi referati koji budu stigli na vrijeme te primljeni 
od redakcijskog odbora bit će štampani u »Gradbenom 
vestniku« na slovenskom. Autori koji žele da im radovi 
budu štampani i na hrvatsko-srpskom neka se istovre¬ 
meno obrate i uredništvima časopisa: Građevinar, Naše 
građevinrstvo ili Izgradnja. 

Nadalje se umoljavaju zainteresirani da na gore na¬ 
vedenu adresu jave naslove i podatke o onim radovima, 
koji su štampani poslije III kongresa 1964. u Sarajevu, 
a za koje predlažu da se na kongresu o njima referira 
i diskutira. 

KRAJNI ROK ZA PRIJAVU je 31. 12. 1967, a krajni 
rok za dostavu referata je 15. 2. 1968, ako se želi da 
materijal bude štampan u kongresnoj publikaciji. 

OKIPOR U GRAĐEVINARSTVU 

11. maja 1967. održao je u prostorijama Društva 
građevnih inženjera i tehničara Zagreb Ing. Ma¬ 
rijan Doljak, šef razvoja područja primjene tvor¬ 
nice OKI predavanje pod gornjim naslovom uz 
projekciju kolor tonfilmova. Za predavanje je vla¬ 
dao veliki interes, tako da je velika dvorana u 
Društvu bila dupkom puna. Predavanju su pri¬ 
sustvovali osim predstavnika građevinskih podu¬ 
zeća i projektnih organizacija također nastavnici 


i studenti Građevinskog smjera Više tehničke ško¬ 
le. Već tokom samog predavanja, a naročito nakon 
završetka razvila se živa diskusija, u kojoj je me¬ 
đu inim iznijeto nekoliko vrlo korisnih novih ideja. 

U predavanju su iznesena tehnička svojstva 
OKIPOR-a, jednog od proizvoda Organsko-kemij- 
ske industrije u Zagrebu: 

OKIPOR je ekspandirani polistiren, tvrda pje¬ 
na, sniježno bijele boje, strukture zatvorenih ćeli¬ 
ja, bez mirisa, kemijski i fiziološki neutralna, elek¬ 
trički izolator, otporan prema gljivicama i bakte¬ 
rijama, kiselinama, lužinama, alkoholima i alifat- 
skim ugljikovodicima, ali neotporan prema aro- 
matskim i kloriranim ugljikovodicima, ketonima 
i esterima. Obzirom na način prerade može se do¬ 
biti materijal gustoće 16 do 300 kg/m 3 . U građe¬ 
vinarstvu se najviše primjenjuje materijal gustoće 
oko 20 kg/m 3 . O gustoći zavise mehanička svoj¬ 
stva; ona linearno rastu porastom gustoće. 

Ovdje su navedene orijentacione vrijednosti 
svojstava za materijal gustoće 20 kg/m 3 . 

— termička vodljivost kod 0°C: 0,027 kcal/m 2 
h°C 

— propusnost vodene pare: 0,80 g/m 2 h 

— apsorpcija vode: 1—2 vol. °/o nakon 7 dana, 
3—4 vol. °/o nakon 3 mjeseca 

— temperaturne granice upotrebe: od —180°C 
do + 79°C 

— čvrstoća na pritisak: 1,6 kp/cm 2 

— čvrstoća na istezanje: 3 kp/cm 2 

— čvrstoća na savjijanje: 4kp/cm 2 

— sadržaj vlage: 0,003 vol. °/o odn. 0,20 tež. % 

— termičko-izolaciona svojstva: 1 cm 
OKIPOR-a izolira jednako kao 5 cm drva, 28 cm 
cigle, 35 cm betona ili 45 cm kamena 

— zvučna izolaciona svojstva: sloj 10 mm 
OKIPOR-a snizuje zvuk sa 90 na oko 15 fonova. 

Pri korištenju OKIPOR-a za termičku ili zvuč¬ 
nu izolaciju valja naročito paziti da se izbjegnu 
toplinski, odnosno zvučni mostovi. 

— gorivost: obični OKIPOR gori čađavim pla¬ 
menom 

Razvijen je i samogasivi tip, koji se gasi nakon 
što se odmakne izvor plamena. 

— način vezivanja: OKIPOR se veže žbukom, 
betonom, bitumenom i njegovim emulzijama, te 
specijalnim ljepilima 

— način obrade: OKIPOR se može rezati, piliti, 
bušiti i drugačije obrađivati analogno plutu, od¬ 
nosno drvu; može se bojadisati bojama na bazi vo¬ 
dene ili alkoholne otopine, odn. disperzije 

— način isporuke: za sada blokovi 1000 +500X 
X200 mm i 900X900 + 230 mm, a od III kvartala 
1967, i blokovi dimenzije 4000 + 1200X500 mm, te 
ploče rezane iz blokova, debljine 10 do 200 mm. 

U filmovima koji su prikazani uz predavanje 
dat je način prerade ekspandiranog polistirena i 
njegova primjena kod gradnje kuća u svrhu ter¬ 
mičke i zvučne izolacije, način polaganja za izo¬ 
laciju hladnjača, te primjena u ambalažne i deko¬ 
rativne svrhe. 

U diskusiji je bilo tretirano pitanje trajnosti 
ekspandiranog polistirena, jer postoji fama da taj 
materijal vremenom nestaje. Ta je tvrdnja netač- 
na, jer je polistiren kemijski postojan. Oštećenja 
ekspandiranog polistirena mogu nastati od neis¬ 
pravne primjene, tj. ako se rabe ljepila sa sadr¬ 
žajem aromatskih otapala koja najedaju polistiren, 
ili ako se rabi bitumen visokog tališta. Svaki ma¬ 
terijal ima svoje granice korištenja, pa tako i 
OKIPOR. 

Korisnici su bili zainteresirani za sandvič-ploče 
OKIPOR-a s krovnom ljepenkom, za gipskarton 
ploče, ploče prevučene aluminijskom folijom ili li¬ 


mom, dekorativne montažne elemente, stropne plo¬ 
če za zvučnu izolaciju. Svi ovi artikli su u stadiju 
usvajanja kod raznih poduzeća koja će na taj na¬ 
čin kooperirati s OKI-jem. 

Vrlo je interesantan bio prijedlog da se pri¬ 
stupi razradi tipskog rješenja za adaptaciju tavana 
u stambene prostorije, što će odmah biti uzetno u 
razradu. 

Tako se može smatrati da je ovo bilo jedno vrlo 
uspješno predavanje, koje će biti od koristi ne sa¬ 
mo direktno zainteresiranim stranama nego i op¬ 
ćenito doprinijeti općem dizanju standarda. 

Ing. M. D. 


Nekrolog 


PROFESOR IVO POLETTI - KOPESlC 


3. rujna 1967. preminuo je Ivo Poletti-Kopešić, 
diplomirani inženjer građevinarstva i redoviti pro¬ 
fesor u. m. bivšeg Teh¬ 
ničkog fakulteta (Građe¬ 
vinski odjel) Sveučilišta 
u Zagrebu. 

Prof. Poletti - Kopešić 
rodio se 27. siječnja 1886. 
u Šibeniku. Pučku školu 
polazio je u Šibeniku, Ve¬ 
liku realku u Splitu, gdje 
je 1903. maturirao. Od 
1903. do 1908. redovito 
je upisan na Češkoj vi¬ 
sokoj tehničkoj školi u 
Brnu, gdje je diplomirao 
1909. godine. 

Od 1909. do 1914. bio 
je namješten kod Željez¬ 
ničkog građevnog odjela u Splitu, najprije u svoj¬ 
stvu građevnog asistenta, kasnije komesara i na 
posljetku pristava. Od njegovih važnijih radova u 
tom razdoblju treba spomenuti rad na terenskom 
snimanju i projektiranju pruga Dugopolje—Madu- 
nić, Madunić—Aržano i Madunić—Metković, te na 
detaljnom projektiranju i iskolčenju pruga Suču- 
rac—Trogir, Dugopolje—Madunić, Madunić—Arža¬ 
no i Knin—Pribudić. 

Godine 1914. premješten je u Željezničku gra¬ 
đevnu sekciju Knin, gdje radi kao nadzorni inže¬ 
njer na izgradnji pruge Knin—Pribudić. Pod nje¬ 
gov nadzor potpada 8 km pruge od Knina, s broj¬ 
nim objektima, od kojih je mnoge sam i projekti¬ 
rao. 

Za vrijeme sloma 1918. povjerena mu je bila 
uprava Sekcija za građenje pruge Knin—Pribudić, 
pod Željezničkom građevnom upravom u Splitu. 
Godine 1919. bio je od bivše Dalmatinske pokrajin¬ 
ske vlade imenovan u komisiju koja je trebala is¬ 
pitati vođenje linije buduće Unske pruge (varijan¬ 
ta dolinom Butišnice na Knin, ili varijanta od Ku- 


pirova na Zrmanju). Također je izradio studije za 
željezničke pruge Mostar—Split i Banjaluka—Split 
s više varijanata. 

Nakon ukinuća Željezničke građevne uprave u 
Splitu premješten je 1920. u Direkciju državnih 
željeznica Zagreb i postavljen za upravitelja Gra¬ 
đevne uprave Ličke željeznice u Gospiću, gdje je 
ostao do završetka izgradnje Ličke pruge 1925., 
kasnije kao šef Sekcije za građenje u Gračacu. Na 
Ličkoj pruzi završio je gradnju u čistoj režiji od- 
sječaka od Gospića do Gračaca i od Gračaca do 
Pribudića. Reambulirao je odsječak od Gračaca do 
Knina i položio na njemu gornji stroj. Pod njego¬ 
vim direktnim rukovodstvom izgrađeni su na Lič¬ 
koj pruzi brojni i teški objekti. 

Nakon izgradnje Ličke pruge bio je postavljen 
za šefa IX sekcije za održavanje pruge Gračac, go¬ 
dine 1928. premješten je za šefa VIII sekcije Ogu¬ 
lin, a godine 1930. za šefa II sekcije Zagreb-Sava. 
Kao šef sekcija za održavanje pruga u Lici studi¬ 
rao je teške snježne prilike na Ličkoj pruzi, pa je 
kao član posebne komisije projektirao i predložio 
mjere za njihovo saniranje. 

Godine 1932. premješten je u Direkciju željez¬ 
nica u Zagreb, u svojstvu šefa Odsjeka građevin¬ 
skog odjeljenja. Od 1932. do 1937. bio je honorarni 
nastavnik na Tehničkom fakultetu Sveučilišta u 
Zagrebu, za vježbe iz predmeta Projektiranje i 
građenje cesta i željeznica I (donji stroj). 

Na poziv Vijeća Tehničkog fakulteta Sveučili¬ 
šta u Zagrebu (prijedlog redovitih profesora Pe- 
terčića i Riesznera) bio je izabran i 1937. postavljen 
za redovitog profesora na Katedri za željeznice i 
puteve, a za predmet Projektiranje i građenje 
cesta i željeznica I (donji stroj). Umirovljen je 
1951. po sili zakona, ali na molbu Fakultetskog 
vijeća predaje honorarno još do kraja školske go¬ 
dine 1953/54. 

Objavio je raspravu »Povećanje brzina na že¬ 
ljeznicama«, Saobraćajni pregled, 6/1936. 

Prof. Ivo Poletti-Kopešić u svom ukupnom na¬ 
stavničkom djelovanju na Fakultetu, u trajanju od 
22 godine ostao je kao vrstan stručnjak i pedagog 
u neizbrisivom sjećanju svih svojih bivših stude¬ 


nata. Njegove visoko razvijene etičke vrline, nje¬ 
gova dobrota, pravednost i dobronamjernost, stvo¬ 
rile su mu brojne poštovaoce među kolegama i 
studentima. M. Č. 


IN MEMORIAM JOSIPU NAJMANU 


Proređuju se redovi gra¬ 
ditelja inženjera, koji su u 
Hrvatskoj prije pet deceni¬ 
ja počeli svojim mukotrp¬ 
nim pozivom i ostali mu 
vjerni do kraja života. 

Napustio nas je Dipl. 
Ing. Josip Najman, jedan 
dobar i plemenit čovjek, 
obljubljen i cijenjen među 
kolegama i radnicima zbog 
visokog stručnog znanja, 
pristupačnosti i pravično¬ 
sti, veliki prijatelj prirode 
i planinar, ljubitelj umjetnosti — jednom riječju pot¬ 
pun čovjek. 

Rođen u Zagrebu 6. ožujka 1891. gdje je pohađao 
osnovnu i srednju školu. Sklon i nadaren za tehniku, 
otpočinje studije na Visokoj tehničkoj školi u Pragu 
1912. godine. I svjetski rat prisiljava ga na prekid stu¬ 
dija. U ratu sudjeluje kao rezervni oficir pješadije. 
Kao mnogi drugi iz njegove generacije odlučuje se u 
poslijeratnim prilikama, nakon raspada Austro-Ugar- 
ske monarhije i stvaranja samostalnih država nasljed¬ 
nica da opet u Pragu nastavi prekinute studije. Tre¬ 
balo je volje i marljivosti i odricanja, da se nakon 


četverogodišnjeg ratnog prekida nastave i dovrše stu¬ 
dije. 1922. godine diplomira kao građevinski inženjer. 

U periodu do II svjetskog rata bavi se kao samo¬ 
stalni građevni poduzetnik projektiranjem i građenjem 
mnogih objekata visoko- i niskogradnje, među kojima 
spominjemo zgradu današnje Centralne ljekarne na 
Trgu Republike u Zagrebu. 

Tokom II svjetskog rata pokojni Najman prošao je 
stradanja pod okupacijom samo zato jer je pripadao po 
rođenju konfesiji koju su fašistički vlastodršci Evrope 
osudili na istrebljenje. 

Dočekavši ipak živ Oslobođenje, odmah stupa na rad 
u vodećoj funkciji u Ministarstvu građevina Hrvatske. 
Nakon rasformiranja republičkih ministarstava prelazi 
u Generalnu direkciju građevinarstva. 1952 godine pre¬ 
lazi u Zajednicu elektroprivrede Hrvatske, u kojoj kao 
nadzorni inženjer investitora pretežno boravi na gra¬ 
dilištu na gradnjama hidroelektrana u SR Hrvatskoj. 

Nakon umirovljenja prenosi i dalje svoje bogato 
iskustvo i praksu na mlađe kolege, ali ga nagla i izne¬ 
nadna smrt izbacuje iz sredine naših graditelja, među 
kojima je aktivno proveo svoj životni vijek. 

Zato će plemeniti lik inženjera Najmana ostati u 
uspomeni graditeljima i ostati im primjerom. 

Milan Jančiković 







U DRUŠTVU GRAĐEVNIH INŽENJERA I TEHNIČARA ZAGREB, 

Berislavićeva 6, tel. 38-113, 

mogu se nabaviti ova skripta: 


»ZAVRŠNI GRAĐEVNI RADOVI« 

Ing. arh. Vjekoslav Faltus: »Ravni 

krovovi« N. Din 15 

Ing. arh. Vjekoslav Faltus: »Limarije« N. Din ,9 

Ing. Vladimir Šilhard: »Izolacije u gra¬ 
đevinarstvu« (novi materijali) N. Din 20 

Ing. Vladimir Silhard: »Tehnologija pro¬ 
duktivnijeg industrijaliziranog građenja« N. Din 30 

»CEMENT I BETON« (novoizašlo) 

Dr ing. Josip Dreksler: »O cementu« N. Din 3 
Prof. dr ing. Vladimir Juranović: 

»Vibracija betona« N. Din 3,50 

Ing. Zvonimir Kovač: »Uvod u kemiju« N. Din 2,50 

Ing. Dragutin Kovačec: »Granulome- 

trijski sastav ispune betona« N. Din 4 

Ing. Ljubo Šarić: »Proračun i kontrola 
betonske mješavine« N. Din 2 

Ing. Zvonko Špringer: »Ispuna betona« N. Din 4,50 

»GRAĐEVNA MEHANIZACIJA« 

(Izd. 1960) 

Ing. Dragutin Krpan: »Materijali i teh¬ 
nološki procesi« N. Din 5,50 

Ing. Zdenko Kirhmajer: »Motori s unu¬ 
tarnjim izgaranjem« N. Din 6,50 

Ing. Branko Felbinger: »Motorna 

vozila« N. Din 4,50 

— »Zaštita strojeva i motornih vozila 

od korozije« N. Din 2,50 

Julije Marn: »Osnovi elektrotehnike i 
električnih instalacija« N. Din 3,50 

Ing. Josip Klepac: »Profilaksa u gra¬ 
đevnoj mehanizaciji« N. Din 3 


— »Organizacija službe mehanizacije« N. Din 3,50 

Ing. Drago Taboršak: »Studij rada u 
građevinarstvu« N. Din 2,50 

Mihovil Ferenšćak: »Strojevi u nisko¬ 
gradnji« N. Din 10 

— »Strojevi u visokogradnji — stro¬ 
jevi u cestogradnji« N. Din 10 

Ing. Ivan Vavra: »Postrojenje i pribor 
za bušače injekcione i torkretne radove« N. Din 5 

Milan Jančiković: »Građevna mehaniza¬ 
cija I, Visokogradnja (novoizašlo) N. Din 25 


»PRIMJENJENA GEOMEHANIKA« 

Prof. dr ing. Ervin Nonveiller: »Geo- 
mehanika« I dio N. Din 6 

II dio „ 6 

Ing. Nikola Horvat: »Ispitivanje zbije- 
nosti zemljanih materijala prema me¬ 
todi »Proctora« N. Din 2,50 


»CESTOGRADNJA« 

Dipl. Ing. kemije Marijan Gabrić: »Is¬ 
pitivanje organskih cestograđevnih ve¬ 
ziva i njihova mješavina s kamenim 
agregatom« N. Din 5 

Ing. Vilko Heruc: »Izvođenje asfaltnih 
i katranskih radova« N. Din 13 

Ing. Vladimir Bedeković: »Asfalt, svoj¬ 
stva, sastav i njegova primjena u ce¬ 
stogradnji« N. Din 16 

»PRIVREMENI TEHNIČKI PROPISI ZA 
GRAĐENJE U SEIZMIČKIM POD¬ 
RUČJIMA« N. Din 3 

»ARMIRANE ZIDANE KONSTRUK¬ 
CIJE« — Ing. Sergije Kolobov N. Din 30 

OBAVIJEST 

Za Vaš boravak u Dubrovniku ili odmor na 
Dubrovačkoj rivijeri GP »DUBAC« projektira, 
izgrađuje i prodaje 

STANOVE I 
VIKEND OBJEKTE 

OBRATITE SE NA: 

»DUBAC«, građevno poduzeće, Dubrovnik, 
VI. Nazora 4a, tel. 39-35 ili 39-37 


»KAMENAR« 

KOMUNALNO PODUZEĆE 
ZA NISKOGRADNJU 

ŠIBENIK 

UL. MATIJE GUPCA br. 32 
Telefoni: 26-46 - kancelarija 
26-45 - tehnički odjel i knjigovodstvo 


Izvodi sve vrste niskogradnje 
Vlastiti pogon za proizvodnju tucanika i 
granulata 


VI 
















































„GRAĐEVINAR" 

GRAĐEVNO PODUZEĆE 
ZADAR, Put plovanije bb 



Izvodi radove visokogradnje i nisko¬ 
gradnje. 


SDK 301 - 8 - 2331 

je novi broj žiro 
računa uredništva 

GRAĐEVINAR 


V* 

Čitajte Građevinar! 


Su radujte u Građevinaru! 


Oglašujte u Građevinaru! 


VII 





»•Jadran« 


Građevno poduzeće Rijeka 



Projektira i izvodi: 

- STAMBENE OBJEKTE ZA TRŽIŠTE 

- TURISTIČKE OBJEKTE 

- INDUSTRIJSKE OBJEKTE, SKLADIŠTA, OSTALE VRSTE 
OBJEKATA VISOKOGRADNJE 

»HIDROELEKTRA« 

GRAĐEVNO PODUZEĆE 


DIREKCIJA: 


■ 

■ 

B 

ZAGREB 

LBSKOVACKA 10 

TELEFON 52-122 


SPECIJALIZIRANO PODUZEĆE 
ZA IZGRADNJU HIDROELEKTRANA 
I SVIH VRSTI PODZEMNIH 
RADOVA 

9 Z V O D I SVE VRSTE GRAĐEVINSKIH RADOVA 






















VIADV/KT 

GRAĐEVNO PODUZEĆE-ZAQREB 











